UCL: Barca Quarter Ah, Vidhaalee Messi - Vaguthu\nބާސާ ކުއާޓާއަށް، ވިދާލީ މެސީ\nޔޫއެފާ ޗެމްޕިއަންސް ލީގުގެ ގަދަ 16ގެ ދެވަނަ ލެގުގައި ލިއޯން ކޮޅަށް ފަސް ގޯލް ޖަހާ، ބާސެލޯނާއިން ކުއާޓާ ފައިނަލް ދަތުރުކޮށްފިއެވެ.\nއަމިއްލަ ދަނޑުގައި ބާސާއިން ކުޅުނު ދެވަނަ ލެގު ކާމިޔާބުކުރީ 5-1ގެ ނަތީޖާއަކުންނެވެ. މިރޭގެ މެޗަށް ނުކުތް އިރު، ފުރަތަމަ ލެގު ނިމިފައި އޮތީ 0-0އިންނެވެ.\nފުރަތަމަ ލެގުގައި ލިއޯންއިން ބަޔާން ހިފެހެއްޓި ނަމަވެސް، މިރޭގެ މެޗަށް ބާސާ ދަނޑަށް ނުކުންނަން ޖެހުމަކީ އެޓީމަށް ކުރިމަތިވި އެންމެ އުނދަގޫ ޓާސްކެވެ. މެޗުގެ ކުރީކޮޅުގައިވެސް ލިއޮނަލް މެސީގެ ނުރައްކާ ފެނިގެންދިޔައެވެ. ޝުއަރޭޒް ދިން ހަމަލާއަށް އޭރިއާ ތެރެއަށް ވަދެ، މެސީ ފޮނުވާލި ހަމަލާ މަތަކުރީ، ފުރަތަމަ ލެގުގައިވެސް ލިއޯން ސަލާމަތްކޮށްދިން ގޯލްކީޕަރު ލޮޕޭޒްއެވެ.\nމެޗުގެ 17 ވަނަ މިނެޓުގައި ބާސާއިން ލީޑުވެސް ނެގިއެވެ. އޭރިއާ ތެރެއިން ކުޓީނިއޯއަށް ގޯލްކީޕަރު ލޮޕޭޒް ކުރި ފައުލަށް ދިން ޕެނެލްޓީ ކާމިޔާބުކޮށް ލީޑު ނެގީ، މެސީއެވެ. ބާސާއިން އުންމީދު ބޮޑުކުރިއެވެ. މެޗުގެ ކޮންޓްރޯލް ހޯދާ ބާސާއިން ކުޅެންވެސް ފެށިއެވެ. ޝުއަރޭޒްގެ އިތުރު ހަމަލާއެއް ގޯލްކީޕަރު ލޮޕޭޒް ދިފާއުކުރި އިރު، ހާފް ނިމުމުގެ ކުރިން ބާސާއިން ލީޑު ފުޅާވެސް ކުރިއެވެ.\nދެވަނަ ހާފަށް ނުކުތް އިރު، ބާސާ އަތުގައި ކޮންޓްރޯލް އޮތް ނަމަވެސް، 58 ވަނަ މިނެޓުގައި ޓޫސާޓް ޖެހި ގޯލާއެކު ލިއޯންއިން މެޗަށް އަނބުރާ ވަނެވެ. އެހެން ނަމަވެސް، ބާސާގެ ކެޕްޓަން އަނެއްކާވެސް ތަފާތު ދެއްކިއެވެ. މެސީ ހިފެހެއްޓުމަށް ލިއޯންއަށް ނުކުޅެދުނެވެ. މެޗުގެ 78 ވަނަ މިނެޓުގައި ބާސާއިން އަނެއްކާވެސް ގޯލެއް ޖަހާ ހަމަޖެހިލިއެވެ. ލިއޯންގެ ޑިފެންސް ތެރެ ހާވާލުމަށްފަހު މެސީ ފޮނުވާލި ބޯޅަށް ކީޕަރަށް ކުރެވޭނެ ކަމެއް ނެތެވެ.\nމެޗުގެ ފަހު 10 މިނެޓުގައި ބާސާއިން އެޓީމުގެ ފެންވަރު ދައްކާލިއެވެ. 81 ވަނަ މިނެޓުގައި މެސީ ތަނަވަސްކޮށްދިން ބޯޅައަކުން ޕީކޭ ގޯލް ޖެހި އިރު، އޭގެ އިރުކޮޅެއް ފަހުން، މެސީގެ އިތުރުން އެސިސްޓަކާއެކު ބާސާއިން ފަސްވަނަ ގޯލެއްވެސް ޖެހިއެވެ. އެ ގޯލް ޖަހައިދިނީ ބަދަލު ކުޅުންތެރިޔެއްގެ ގޮތުގައި ކުޅެން ނުކުތް އުސްމާން ޑެމްބޭލޭއެވެ.\nމިވަގުތު ޔޫރަޕްގައި އެންމެ ފޯމު ރަނގަޅަށް އޮތް ބާސާއިން ފަސޭހަކަމާއެކު ކުއާޓާއަށް ދިޔަ އިރު، ބާސާއިން އެންމެފަހުން ޗެމްޕިއަންސް ލީގު ހޯދީ 2015 ވަނަ އަހަރުއެވެ. އެޓީމުން ފައިނަލްގައި އެފަހަރު ޔުވެންޓަސް ބަލިކުރިއެވެ.\nހަވަނަ ފަހަރަށް ލަލީގާގެ "ޕިޗިޗީ އެވޯޑު" ހޯދާ، މެސީ ރެކޯޑަކާ ހަމަކޮށްފި\nސިޓީއަށް ޗެމްޕިއަންސް ލީގު ނުކުޅެވޭ ގޮތް ހަދަނީ\nފަހު މިނެޓް ގޯލް ޖަހާ ޓޮޓެންހަމް ފުރަތަމަ ފައިނަލަށް، އަޔެކްސްގެ ހިތްތައް ކުދިކުދި\nމެސީ ގެ ޑައިހާރޑް ފޭންއެއް\nމާޗް 14, 2019 03:57\nކިންގް އޮފް ފުޓްބޯލް👑❤🔥\nމާޗް 14, 2019 09:18\nބާސާމޮޅުވުން އެއީ އުފަލަކީ..


ވިންދު ލޯބިން ޖެހި ހިތެއްގައި (20) | Esfiya - Dhivehi Vaahaka Site\nކޮޓަރިތެރެއަށް ވަދެފައި ޔުމްނާއަށް ދެކޮޅު ދެކޮޅަށް ހިނގެން ފެށުނެވެ. އިޚްތިޔާރަކާ ނުލާ އޭނާގެ ދެލޯ ފެންކަޅިވެގެން ދިޔައެވެ. އެނދުގައި އިށީންދެ، އޭނާ ދެއަތުން ބޮލުގައި ހިފަހައްޓާލިއެވެ. އެވަގުތު އޭނާ ހަނދާންވީ އާބިދާގެ މަތިންނެވެ. މި ދުވަހު އާބިދާ އޭނާގެ ގާތުގައި ހުރިނަމަ ކިހާ ރަނގަޅުވީސް ހެއްޔެވެ؟\nޔުމްނާ މަޑުމަޑުން އޭނާގެ ބަނޑުގައި އަތް ހިންގާލިއެވެ. އޭނާގެ ހަށިގަނޑު ތެރޭގައި މިހާރު ކުޑަކުޑަ ފުރާނައެއް އެބަވެއެވެ. އޭނާ ވެސް މީހަކާ އިންނަން ބޭނުންވިއެވެ. ދަރިން ހޯދަން ބޭނުންވިއެވެ. ނަމަވެސް މިގޮތަކަށް ނޫނެވެ. އަޝްފާން މަތިން ހަނދާންވުމުން އޭނާއަށް އިތުރަށް ރޮވޭ ގޮތް ވިއެވެ. އަޝްފާންއާއެކު އުފާވެރި ދިރުއުޅުމެއް އުޅުމަށްޓަކާ އޭނާއަށް އުންމީދު ކުރެވުމަކީ މޮޔަކަމެއް ކަމުގައި އެވަގުތު އޭނާއަށް ވިސްނިގެން ދިޔައެވެ. އޭނާ އަކީ އަޝްފާންގެ ލޯބި ލިބުން ހައްޤު މީހެއް ނޫނޭ އެވަގުތު އެހިތަށް އެރިއެވެ. އެނދުމައްޗަށް ވެއްޓިގަންނަމުން އޭނާ ބާލީހުގައި މަޑުމަޑުން ބައްދާލިއެވެ.\nކޮންމެ ކޮންމެ މީހަކަށް އުފާވެރި ދިރިއުޅުމެއް ނުލިބޭނެއެވެ. މުއްސަނދި ތަނަވަސް މީހުންނަކީ އުފާވެރިކަން ހައްޤު މީހުންނެވެ. ފަޤީރު ނިކަމެތިންނަކީ ހުރިހާ އުފަލަކުން މަހުރޫމް ވެފައިވާ ބައެކެވެ. ދުނިޔޭގައި ކަން ހިނގާ ގޮތަކީ މިއީއެވެ. އަދި ހަމަ އެހެންމެ، ބައެއް މީހުންނަށް ލިބޭ އުފަލަކީ އަނެކާގެ ހަޔާތަށް އަންނަ ތޫފާނަކަށް ވެސް ވެދާނެއެވެ. ޔުމްނާ ބަލިވެ އިނުމާ ގުޅިގެން ފަރީދުއަށް ބަޔާންކުރަން ދަތި އުފަލެއް ލިބުނުއިރު އެކަމުގެ ސަބަބުން ޔުމްނާގެ ހިތުގައި ވަނީ ބޮޑު ހައިޖާނެއް އުފެދިފައެވެ.\nހެނދުނުގެ ވަގުތު އާލިމާ ބަދިގޭގައި އުޅުނުއިރު އިރުއިރުކޮޅާ ދޮރާ ދިމާއަށް ބަލާލައެވެ. އެހެންނޫނީ ޔުމްނާ އަކީ ހެނދުނު ހޭލައިގެން އޭނާއަށް ވުރެވެސް ކުރިން ބަދިގެއަށް އަންނަ މީހެކެވެ. އިއްޔެއާއި މިޔަދު ވެސް ޔުމްނާގެ ޚަބަރެއް ނުވުމުން އަނެއްކާ ޔުމްނާ ބަލީބާވައޭ އާލިމާގެ ހިތަށް އެރިއެވެ. ސައި ތައްޔާރުކުރުމަށްފަހު ޔުމްނާގެ ޚަބަރެއް ބަލާލަން ދާނީއޭ ހިތާ އާލިމާ ހަރަކާތްތައް އަވަސްކޮށްލިއެވެ.\nބަދިގޭގެ ދޮރާއި ފުރަގަސްދީގެން ފުށްމޮޑެން ހުރި އާލިމާ ސިހިގެން ދިޔައީ ފަހަތުން ބާރު އަދި ތޫލި އަޑުފަށްގަނޑެއް އިވުމުންނެވެ. ބިރުގަތްވަރުން އޭނާ ހިފަހައްޓައިގެން ހުރި ތަށި ތަޅުންގަނޑުގެ މައްޗަށް ވެއްޓި، މުޅިތަނަށް ފުށްތައް ބުރައިގެން ހިނގައްޖެއެވެ. އާލިމާ ފަހަތް ބަލާލިހިނދު، ބިނދިބިނދިފައި ހެމުން ގެންދިޔަ ޒުވާން ފިރިހެން ކުއްޖާ ފެނުމުން އޭނާއަށް މޭގައި އަތް އަޅާލެވުނެވެ.\n“މިޝާލް ތަ؟” އާލިމާ ޔަޤީންނުވާފަދަ ގޮތަކަށް އަހާލިއެވެ.\n“ސުބޫ! އާލިމާއްތަ އަށް މިހާރު އަހަރެން އޮޅުނީ؟ ބަލާބަލަ ރަނގަޅަށް. މީ ކާކުތަ؟” އެކި ފަރާތް ފަރާތަށް އެނބުރެމުން މިޝާލް ލާނެތް ގޮތަކަށް ވާހަކަދެއްކިއެވެ. އާލިމާ ހެމުން ހެމުން ދެފަރާތައް ބޯ ހޫރާލިއެވެ. އަދިވެސް މިޝާލް ގައިގަ އެ ހުންނަ ލާނެތްކަމެއް ނުފިލައޭ އޭނާގެ ހިތަށް އެރިއެވެ.\n“ކޮން އިރަކު ތި އައީ؟ މަންމަމެންނަށް އެނގޭތަ އައިކަން؟” އާލިމާ ހަރަން ބަނދެލަމުން އަހާލިއެވެ. އެވަގުތު މިޝާލް ދެފަރާތަށް ބޯ ހޫރާލިއެވެ.\n“އެންމެނަށް ސަޕްރައިޒްއެއް ދޭން ވެގެން އަސްލު މިއައީ.” މިޝާލް އޭނާގެ ކޮނޑުގައި އަޅުވާލާފައިވާ ބޮޑު ދަބަސް ބަދިގެ ތެރޭގައި ހުރި ގޮނޑިއެއް މައްޗަށް އެއްލަމުން ބުނެލިއެވެ. އަދި އެތާ ހުރި އެހެން ގޮނޑިއެއްގައި އިށީންދެ، ދެފައި މޭޒު މައްޗަށް އެއްލިއެވެ. އެތެރެއިން ކަޅުކުލައިގެ ޓީޝާޓެއް ލާފައި ވީއިރު އޭގެ މަތިން ފެހި ކުލައިގެ ލެދަރ ޖެކެޓެއް ލާފައި ވިއެވެ. ހީލުމުން މިޝާލް ބޮޑަށް ވައްތަރީ ނަސްރީންއާއެވެ. އޭނާއަށް ލިބިފައި ވަނީ ނަސްރީންގެ ދޮން ކަމާއި ރީތިކަމެވެ. ތުނބުޅި މަތިމަސް ރީތި ވަރަކަށް ދިގުކޮށްފައި ވީއިރު އޭނާގެ އެއް ކަންފަތުގައި ކުޑަ ބޮޅެއް އެލުވާފައި އޮތެވެ.\n“ސިފައަށް ބަދަލު އަޔަސް އަދިވެސް ހަރުދަނާ ކަމުގެ ކަންފުޅެއް ވެސް ނެތް ދޯ!” މިޝާލްއަށް ބަލާލުމަށްފަހު ހެމުން ހެމުން އާލިމާ ބުނެލިއެވެ. އަދި ތިރިވެ ތަޅުންގަނޑު މަތި ސާފުކުރަން ފެށިއެވެ. މިޝާލް އަކީ ފަރީދު އާއި ނަސްރީންގެ ހަގު ދަރިފުޅެވެ. އޭނާ މީގެ އަހަރެއް ކުރިން މެލޭޝިއާއަށް ދިޔައީ އިންޖިނިއަރިންގް ގެ ރޮނގުން ކިޔަވާށެވެ. އެންމެ ތުއްތު އިރުއްސުރެވެސް އޭނާ އަބަދު އުޅޭނީ އާލިމާގެ ފަހަތުންނެވެ. ކުޑައިރު މިޝާލްގެ ހުރިހާ ކަމެއް ކޮށްދީ މައެއްގެ ރޯލު އަދާކޮށްފައި ވަނީ އާލިމާއޭ ބުނުމުން އެއީ ދޮގަކަށް ނުވާނެއެވެ. ވުމާއެކު އާލިމާގެ ހިތުގައި ވެސް މިޝާލްއަށްޓަކާ ވަރުގަދަ ކުލުނެއް އުފެދިފައި ވެއެވެ.\n“ކޮބާތަ ބައްޕާފުޅާ އޭނާގެ ދޮން އަނބި؟ އައި މީން މަގޭ ދޮންމަންމަ؟ އަސްލު ދޮންމަންމަ ދެކިލާ ހިތުންނޭ މިއައީ.. ކައިވެނީގެ ފޮޓޯތަކުގައި ވެސް ދޮންމަންމަ ހާދަހާއޭ ހޮޓީ..” މިޝާލް ހަމަ އެ ލާނެތް ރާގުގައި ވާހަކަ ދެއްކިއެވެ.\n“އެހެންތަ؟ އެއީ އެކަމަކު މިޝާލްގެ ދޮންމަންމަ އިނގޭ.. މިޝާލްއަށްވުރެ އެއް އަހަރު ކުޑަޔަސް މިޝާލް ޖެހޭނެ ޔުމްނާއަށް އިހުތިރާމް ކުރަން.. އެއީ ހަގީގަތުގައި ވަރަށް ރަނގަޅު ކުއްޖެއް.. އިނގޭ! ” އާލިމާ ސީރިއަސްކަމާއެކު ބުނެލިއެވެ. މިޝާލް އެ ވާހަކައަށް މާ ބޮޑު ސަމާލުކަމެއް ނުދިނެވެ. މޭޒުމަތީގައި ބަހައްޓާފައިވާ އެލްމަންޑް ތަށިން އެތިކޮޅެއް ނަގައިގެން އޭނާ ކާން ފެށިއެވެ.\n“އައުޗް!” ކުއްލިއަކަށް މިޝާލްއަށް އެހެން ބުނެލެވުނީ އާލިމާ އައިސް އޭނާގެ ކަންފަތުގައި ހިފައިގަތުމުންނެވެ.\n“އިނގޭ!” އާލިމާ ތަންކޮޅެއް ބާރަށް އެހެން ބުނެލިއެވެ.\n“އޯކޭ އޯކޭ.! އަހަރެން އިހު.. ކީކޭތަ ކިޔަނީ؟ އިހްތިރާމް ކުރާނަމޭ!” މިޝާލް އެހެން ބުނުމުން އާލިމާ މިޝާލްގެ ކަންފަތުން ދޫކޮށްލިއެވެ. އޭރު މިޝާލް އަނގައަށް ވައްތަރެއް ޖައްސައިގެން ހުރެ ކަންފަތުގައި ފިރުމަނީއެވެ. އާލިމާއަށް މިޝާލްގެ އެ މައުސޫމްކަން ފެނި އަނެއްކާވެސް ހެވުނެވެ. ގައިގައި ހަރުދަނާ ކަމުގެ ކަންފުޅެއް ނެތް ނަމަވެސް އޭނާ މިޝާލް ދެކެ ލޯބިވަނީ އުފަން ދަރިއެއް ފަދައިންނެވެ.\n“އާލިމައްތަ ދާންވީ ދޯ މިޝާލްގެ ރޫމް ސާފުކޮށްލަން؟” އާލިމާ އެހެން އަހާލުމުން މިޝާލް ބޯ ޖަހާލިއެވެ. އަދި އެ ގޭގެ ބޮޑު ސިޓިންގްރޫމުގައިވާ ސޯފާގައި އިށީންދެގެން އިނީ އެގޭ މީހުން ކޮޓަރިތަކުން ނިކުންނަން ދެނެވެ. ނަމަވެސް އޭނާ އައީ ދަންވަރުގެ ފްލައިޓުން ކަމުން އޭރު ހުރީ ކުޑަކޮށް ނިދިވެސް އައިސްފައެވެ. އާ ފުރެން ފެށުމުން އޭނާ ސޯފާގައި ލެނގިލުމަށްފަހު ދެލޯ މަރާލިއެވެ.\nއިރުކޮޅެއް ފަހުން ސިޑިން ފާބައިގެން އައި މިޝްކާއަށް ސޯފާގައި އިން މިޝާލް ފެނުމުން ދެ ކޮލުގައި އަތް އަޅާލެވުނެވެ. އޭނާ ދުވެފައި ގޮސް މިޝާލްގެ ގައިގައި ހިފައި ތަޅުވައިގަތެވެ. ނިދި ޖެހިފައި އިން މިޝާލް ދިޔައީ ސިހިގެންނެވެ. ދެލޯ ހުޅުވާލި ހިނދު މިޝްކާ ފެނުމުން އޭނާ ފާޑަކަށް ހަޅޭއްލަވައިގަތެވެ.\n“މަންމާތް! ހަންޑިއެއްތަ ތީ؟” މިޝާލް މޭގައި އަތް އަޅާލަމުން ބުނެލިއެވެ. އެއާއެކު މިޝްކާ ހަރަން ބަނދެލިއެވެ. މިޝާލް އިނީ ހަޤީޤަތުގައިވެސް މިޝްކާއަށް އައިސްފައިވާ ބަދަލުގެ ސަބަބުން ހައިރާންވެފައެވެ. ކުރިން ކަކުލާ ހަމައަށް ނާރާ ވަރުގެ ކުރު ހެދުންކޮޅުކޮޅު ލާ ކުއްޖާ މިހާރު އެހުރީ ޖިލްބާބް ލައި ބުރުގާ އަޅާފައި ވިއްޔާއެވެ.\n“އަހަރެންތަ ހަންޑިއެއް ވައްތަރު ޖަހަނީ؟ ބަލާބަލަ ކަންފަތުގަ ބޮޅުވެސް އެލުވާފަ ތި ހުރީ! ކީއްކުރަން އެކަކު ގާތު ބުނެވެސްނުލާ ތިއައީ؟” މިޝްކާ ދެލޯ ހަނިކޮށްލަމުން ބުނެލިއެވެ. ނަމަވެސް މިޝާލްގެ ނަޒަރު އޭރު ހުއްޓިފައިވީ މިޝްކާގެ ފަހަތުގައި ހުރި މުނީރުއަށެވެ. ފުލުސް ޔުނީފޯމުގައި މުނީރު ހުރިއިރު އޭނާ އެހުރީ ވަޒީފާއަށް ދާން ތައްޔާރުވެގެންކަން ހާމަވެއެވެ.\n“މުނީރުބޭބޭ!” މިޝްކާގެ ވާހަކައަށް ގަސްތުގައި އަޅާލުމެއް ނެތި މިޝާލް ދުވަމުން ގޮސް މުނީރުގެ ހަށިގަނޑުގައި ފާޑަކަށް އޮޅުލައިގަތެވެ. އަދި މުނީރުގެ ކޮނޑަށް އަތް ވައްޓާލައިގެން ކާގެއާ ދިމާއަށް ހިނގައިގަތީ ހެނދުނުގެ ނާސްތާއަށް އިންސާފުކުރުމަށެވެ. މިޝްކާވެސް ތުން އަނބުރަމުން އެމީހުންގެ ފަހަތުން ދިޔައެވެ.\nހެނދުނުގެ ސަޔަށް އިންސާފުކުރަން މިޝާލްގެ އާއިލާގެ އެންމެން ތިބިއިރު ފަރީދު އާއި ނަސްރީންގެ މޫނުމަތީގައި ވަނީ ނުފިލާ ހިނިތުންވުމެކެވެ. ދުވަސްތަކަކަށްފަހު އެމީހުންގެ ދަރިފުޅު ފެނުމުން އެ ދެހިތަށް ވެސް ލިބިފައި ވަނީ ބަޔާންކުރަން ދަތި އުފަލެކެވެ. ނަމަވެސް އެ ހުރިހާ ވަގުތަކުވެސް މިޝާލްގެ ކަޅި ހޯދަމުން ދިޔައީ އެންމެ ފަރާތެކެވެ. އޭނާ އިނީ ހަމަލޮލުން އޭނާގެ ދޮންމަންމަގެ ސޫރަ ދެކިލާ ހިތުން ކެތްމަދުވެފައެވެ.\n“އާލިމާ.. ދޭބަލަ ޔުމްނާ ކޮބައިތޯ ބަލާލަން..” ފަރީދު އެހެން ބުނުމުން މިޝާލްއަށް ފާޑަކަށް ހިނިތުންވެލެވުނެވެ. އާލިމާ އަދަބުވެރިކަމާއެކު ބޯ ޖަހާލަމުން ޔުމްނާ ބަލާ ދިޔައެވެ. އަދި ގޮސް ޔުމްނާއަށް މިޝާލް އައި ވާހަކަ ވެސް ކިޔާދިނެވެ. ބޮލުގައި ރިއްސާތީ އޮތް ޔުމްނާއަށް ފަރީދު އަންނާށޭ ބުނުމުން އިންކާރުކުރާކަށް ނުކެރުނެވެ. އެހެންކަމުން އޭނާ ގައިގައި ނެތް ހިއްވަރެއް ލައި އެނދުން ތެދުވިއެވެ.\nކާގެއަށް ވަދެގެން އައި ޔުމްނާ ފެނުމުން މިޝާލްއަށް އެހެން ދިމާއެއް ބަލާލާކަށްވެސް ނޭނގުނެވެ. ޔުމްނާގެ ބޮލުން ފެށިގެން ފަޔަށް އޭނާގެ ދެލޯ ހަރަކާތްކުރަމުން ދިޔައީ ބޭއިޚްތިޔާރުގައެވެ. އެއީ ކޮންފަދަ ރީތިކަމެއް ލިބިފައިވާ އަންހެން ކުއްޖެއް ބާވައޭ އޭނާގެ ހިތަށް އަރަމުން ދިޔައެވެ. ޔުމްނާ ލައިގެން ހުރި މަޑު ފިޔާތޮށި ކުލައިގެ ކުރުތާ ހެދުން އެ ދޮން، އޮމާން ހަންގަނޑާ ނުހަނު ގުޅެއެވެ. އެ ބޮޑު ދެލޯ މިޝާލްއާ ދިމާއަށް އަމާޒުވި ވަގުތު މިޝާލްއަށް ހިންދިރުވާލެވުނެވެ. އެ ދެލޮލުގައި އެވަނީ ކޮންފަދަ ޖާދޫއެއް ހެއްޔެވެ؟\nޔުމްނާ ގޮސް އިށީނީ މިޝާލްއާ ކުރިމައްޗަށް ވާގޮތަށް އިން ގޮނޑީގައެވެ. އޭނާ އިސްއުފުލާ ބަލާލަމުން މިޝާލްއަށް ހިނިތުންވެލިއެވެ. އެ ހިނިތުންވުން ވެސް މިޝާލްއަށް ރީތިވިއެވެ. އެ މަޑު ފިޔާތޮށި ތުންފަތަށް ބަލަހައްޓައިގެން އޭނާއަށް ހިނދުކޮޅެއް ވަންދެން ހުރެވުނެވެ.\n“މިޝާލް.. މިއީ މިޝާލްގެ ދޮންމަންމަ އިނގޭ.. ޔުމްނާ.. މީ މިޝާލް.. މަގޭ ހަގު ދަރިފުޅު..” ޔުމްނާއަށް ބަލާލަމުން ފަރީދު ބުނެލިއެވެ.\n“މިޝާލް ކިހިނެއް؟ ކިޔެވުން އެއްކޮށް ނިމުނީތަ މިހާރު؟” ޔުމްނާ ހިނިތުންވާން މަސައްކަތް ކުރަމުން މިޝާލް ގާތު އަހާލިއެވެ. އޭރުވެސް މިޝާލްގެ ނަޒަރު ޔުމްނާގެ މޫނުން ވަކި ނުވެއެވެ.\n“އާނ.. ނޫން.. ނުނިމޭ އަދި.. އަހަރެންގެ ހާލު އޯކޭ.. އަހަރެންގެ ދޮންމަންމަގެ ހާލު ކިހިނެއްތަ؟” މިޝާލް އޭނާގެ ޚިޔާލީ ދުނިޔެއިން ބޭރުވަމުން އަހާލިއެވެ.\n“ދޮންމަމް ކިޔާބަލަ.. މަ ވެސް ކިޔަނީ އެހެންނޭ..” މިޝްކާ މިޝާލްގެ ގައިގައި ކޮށްޓާލަމުން ބުނެލިއެވެ.\n“އޭނ.. އެހެންތަ؟ ދޮންމަމް އެހެންވިއްޔާ މަ ވެސް ކިޔާނީ..” މިޝާލް މަޖާވެލާފައި ބުނެލިއެވެ. އެވަގުތު ނަސްރީން ޔުމްނާއަށް ކަޅި އަޅާލީ ފާޑަކަށެވެ. މިޝްކާއާއި މިޝާލް މާވަރަކުން ޔުމްނާއާ ހެދި އުޅޭތީ އޭނާއަށް އެކަން ހަޖަމް ނުވީއެވެ.\n“ބުނީމެއްނު ވަރަށް ބޮޑު ވާހަކައެއް ދައްކަން ބޭނުމޭ އެންމެން ހަމަވީމަ.. މިހާރު އެންމެން މިއޮއް ހަމަވީ.. ދެން ދައްކަންވީނު އެ ވާހަކަ؟” ނަސްރީން އޭނާގެ ކައިރީގައި އިން ފަރީދުގެ އަތުގައި ހިފާލަމުން ބުނެލިއެވެ. އެއާއެކު ފަރީދު އޭނާގެ ދަތްޕިލާ ސޭލު އަޅުވާލަމުން ހިނިތުންވެލިއެވެ. ފަރީދު ދައްކަން އުޅޭ ވާހަކަ އަޑުއެހުމަށްޓަކާ އެންމެންގެ ސަމާލުކަންވެސް އެދިމާއަށް ހުއްޓުނެވެ.\n“ދުވަސްކޮޅަކުން އަހަރެންގެ އެންމެ ހަގު ދަރިއަކީ މިޝާލްއެއްނޫން..” ފަރީދު އުފާވެފައި ބުނެލިއެވެ. އެއާއެކު ނަސްރީން އޭނާގެ ނިތަށް ރޫތަކެއް ޖަމާކޮށްލިއެވެ.\n“ތި ބުނީ؟” ނުވިސްނޭފަދަ ގޮތަކަށް ނަސްރީން އަހާލިއެވެ.\n“މި ބުނީ ޔުމްނާ ބަނޑުބޮޑޭ!” ފަރީދު އެހެން ބުނުމާއެކު ނަސްރީންއަށްވެސް ލިބިގެން ދިޔައީ ޝޮކެކެވެ. ދަތްކުނޑި ވިކާލަމުން އޭނާ ޔުމްނާއަށް ބަލާލިއެވެ. މިޝްކާގެ މޫނުމަތިން އުފާވެރިކަމުގެ ކުލަވަރު ފާޅުވެގެން ދިޔައިރު މުނީރުގެ މޫނުމަތީގައި ކުޑަ ނުތަނަވަސްކަމެއް ވިއެވެ. ކާގޭގައި އެމީހުންގެ ޚިދުމަތުގައި ހުރި އާލިމާ ވެސް ޔުމްނާއަށް ބަލާލީ ހަމްދަރުދީގެ ނަޒަރަކުންނެވެ. މިޝާލް ދެލޯ ބޮޑުކޮށްލަމުން އިސްޖަހާލައިގެން އިން ޔުމްނާއަށް ބަލާލިއެވެ. ބައްޕަ އެ ބުނި ވާހަކައަކުން އޭނާގެ މޫޑު މުޅިން ޚަރާބުވެ، ކާހިތްވެސް ކެނޑިގެން ހިނގައްޖެއެވެ.\n“މަރުހަބާ އިނގޭ ދޮންމަމް.. ކުޑަ ކުޑަ ލޯބި ލޯބި ކޮއްކޮއެއް ލިބެނީ ދޯ.. އައިމް ސޯ އެކްސައިޓެޑް..” ޔުމްނާއަށް ބަލާލަމުން މިޝްކާ އެހެން ބުނެލިއެވެ. އެވަގުތު މިޝާލް ގޮނޑި ދުރުކޮށްލި އަޑަށް އެންމެންގެ ނަޒަރު އެދިމާއަށް ހުއްޓުނެވެ. ކާން އެޅި އެއްޗެހި ހުސްވެސް ނުކޮށް އޭނާ ބާރުބާރަށް ކާގެއިން ނިކުމެގެން ދިޔައީ ފަރީދު ގޮވަގޮވާ ހުއްޓައެވެ.\n“އަޅާ ނުލާ ބައްޕާ.. އެ ވާނީ ރޭގަ ނުނިދާ އުޅުނީމަ މާބޮޑަށް ވަރުބަލިވީ ކަމަށް..” މިޝްކާ އެހެން ބުނެލުމާއެކު ފަރީދު މަޑުމަޑުން ބޯ ޖަހާލިއެވެ.\nހަވީރުގެ ހިތްފަސޭހަ ވަގުތު ނަމަވެސް މާލޭގެ މަގުމަތި ފެންނަނީ އެހާ ހިތްގައިމު ގޮތަކަށް ނޫނެވެ. ބަރުގޮނު އަޅާ އަޑާއި ދުއްވާ އެއްޗެހީގެ އިންޖީނުތަކުގެ އަޑު މާހައުލުގައި ހިފާލާފައި ވިއެވެ. އާރިކްމެން ގޭގެ ދޮރުމަތީގައި ސައިކަލު ޕާކުކޮށްލައިގެން އިން މުނީރު ވަނީ ފުން ވިސްނުމަކަށް ގެއްލިފައެވެ. ދަތްދޮޅީގައި އަތް ވިއްދާލައިގެން އިންއިރު އެ މޫނުމަތިން ފާޅުވަމުން ދިޔަ އަސަރު ދެނެގަންނަން އުނދަގުލެވެ.\n“ކިހިނެއްވީ އަނެއްކާ؟ ގުޅިގޮތަށް ބުނީ ގެއިން ނިކުންނާށޭ ވިއްޔާ..” ގޭތެރެއިން ނިކުތް އާރިކް ސަމާސާ ރާގަކަށް ބުނެލިއެވެ.\n“އަރާބަލަ..” މުނީރު ރުންކުރު ގޮތަކަށް އެހެން ބުނުމުން އާރިކް އިތުރު ވާހަކަ ނުދައްކާ ސައިކަލަށް އެރިއެވެ. އެއާއެކު މުނީރު ސައިކަލު ދުއްވާލިއެވެ. އޭނާގެ މިސްރާބު ހުރީ ކެފޭއަކާ ދިމާއަށެވެ.\nކެފޭ ތެރެއަށް ވަދެ ދެމީހުން ހަމަޖެހިލައިގެން އިށީނެވެ. މިޔަދު މުނީރު އުޅޭ ގޮތުން އާރިކް ހުރީ ކަންބޮޑުވެފައެވެ. އެހެންނޫނީ މުނީރު އަކީ އަބަދު ސަމަސާ ކޮށްލަ ކޮށްލަ ހުންނަ މީހެއް ވިއްޔާއެވެ. މިޔަދު މުނީރުގެ މޫނުމަތިން ފެންނަމުން ދިޔައީ ކުރިން ދުވަހަކުވެސް ނުފެންނަ ފަދަ ސީރިއަސްކަމެކެވެ.\n“ކިހިނެއްވީތަ ކަލެއަށް؟ އަނެއްކާ މިޝްކާއާ ދެމީހުން މައްސަލަ ޖެހުނީ؟” އާރިކް ބުމަ އަރުވާލަމުން އަހާލިއެވެ. ނަމަވެސް މުނީރު ފުންނޭވައެއް ދޫކޮށްލުމަށްފަހު ސީދާ އާރިކްގެ މޫނަށް ބަލާލިއެވެ.\n“އާރިކް ބުނެބަލަ މަ ގާތު ތެދަށް..” މުނީރު ސީރިއަސްކަމާއެކު ބުނެލިއެވެ.\n“ކޯއްޗެއްތަ؟” އާރިކް ގޮނޑީގައި ހަމަޖެހިލަމުން އަހާލިއެވެ.\n“އާރިކް ލޯބިވޭތަ ޔުމްނާ ދެކެ؟” މުނީރު އަހާލިއެވެ.\n“ކަލޭ އަބަދު ތި ސުވާލު ތި އަހަނީ ކީއްވެތަ މޭން؟” އާރިކް ހިނިގަނޑެއް ޖަހާލަމުން ވާހަކަދެއްކިއެވެ.\n“އައި އެމް ސީރިއަސް އާރިކް.. ވޭތަ ލޯބި އޭނަ ދެކެ؟” މުނީރުގެ އަޑުގައި މިފަހަރު އެކުލެވިގެންވަނީ ހަރުކަށިކަމެވެ.\n“އޭ ދެން ތިހާ ރުޅިނައިސްބަލަ.. މަ ދިނިން ދޯ ތި ސުވާލުގެ ޖަވާބު.. ކަލޭގެ މައިދައިތަ ގެ މަޤާމުގައި ހުރި މީހެއް ދެކެ މަ ލޯބިވާނީ ކިހިނެއްތަ؟” އާރިކް ބުނެލިއެވެ.\n“މިހާރުވެސް މާ ލަސްވެއްޖޭ އާރިކް!” މުނީރު ތަންކޮޅެއް ބާރަށް ބުނެލިއެވެ.\n“ކޯއްޗެއްތަ ލަސްވީ؟” އާރިކް ދެލޯ ހަނިކޮށްލަމުން އަހާލިއެވެ.\nAhdhe.. mivaahaka in vx miadhu first…?\nYayy! Ur first 🙂 hehe\nHey guys! Hope u will like this part too 🙂\nNext part on FRIDAY.\nWill Aaric fight for his love?\nYes.. eyna fight kuraane.. ae hiy varugadha myheh.. hehe v nice\nAlhey aarik ??\nBtw fareedge hangu dhariah magey salaan.\nPlz save yum. Nice waiting\nHaadhaa kureyy…. Btw story vara habeys\nAlhe fariidh dhn yumnaa ah ehn hadhaifi!! V fuuhi vey… Aaric mishaal ashfaan .. Emmen yumnaa aa.. Alhe kaakh tha libeynii.. I thnk aaric wil fyt4his lv… Bt i dono dhn vaane goiy.. Babii eh libunas eyna balaanii es kihineh!! Emme 18 yrs ge kujjeh\nFarydhu yumnaa ah heyo edhigen kaiveni kury yumnaa ehaa young iraku farydhuge dhari akah yumnaa balive innan jehey gothakah kanthah koggen nuvaane dho asslu yumnaa ge vissnun balaa nulaa… v foohi gotheh thi v.. story nice.. but ehen v ma v foohi dhen.. this is the first time i comment on this story..\nY y y yum aa fareedu akaa nuves gulhey den plx save yum I thought fareedu yumnaa save kuranyy kamah bt see wht happen I don’t know what will happen nxt plx aarik n yum ingey gulhuvaanee plx divorce them eyrun ma ma salhi vaane den y y baby eh adhi maa avahah viyaa fareedu yum pregekolyy vvvv foohi vey bt story hama habehys ❤\nn good nyt ly TGC\nYeah arik will fight for his love ?\nV Nice. Waiting for friday.\nDhen ashfaan ah vaanee kihineh?yumna loabi vanee ashfaan dheke ennu\nMasha allah stry v v habeys ?? ekamaku fareedhu yumnaa ahvheyoedhigen fareedhu yumnaa aa marry kury ekamaku yumnaa ehaa lhaumuruga balivethibeyndhy hama eynayah heyoedhigenbaa???? eynage khiyaalevves hoadhaalinama ennu loabivaamyhaku hureytho aa belinama ennu dhw engunyhyves anyway stry v v superb whn nxt prt avaskolladhechchey plx gud nyt ly???❤?????\nMasha Allah mi part ves hama habeys, arik vl fight for his love, heenuvey yumna fareedh ge dharieh vihaane heneh,heevanee ehen kameh bdhimaavegen baby badah maruvun kahala kameh vaane hen, ???\nKobaatha liaa ge andhiri faraaii vaahaka.. Evaahaka ah vygotheh angaaladhybala plss\nMishaal ves like vee yum dheke dw??.. dhen yum libeynee kaakah.. fareedhu aa yum aa massala eh jehigen namaves divorce vaanama dw… nd yeah i think aarik will fight for his love❤❤❤❤\nWaitingss for Friday ?\nV salhi ekm yumna peg veema v ?\nLiaa v fake….haadha kurey genesdhey parts…..adhi ehaa las lahun up kohdhenii…kyve tha ehen hadhanee..ekanthah improve kohdeeeba…??\nLiaa alhe yum fareedh gaathun dhurukohbaa eyrun salhi vaanee alhe yum aarik aa gulhuvabaa plzn.plz\nލޯބި October 6, 2020\nޝުދޫ…. (2) ވަނަ ބައި\nއަންނަންދެން ހުންނާނަން ލޯބިން 37\nހިތާމަ މަޖާ ލޯބި May 20, 2021\nލޯބި July 28, 2013


ނިގުޅައި ގަނެވުނު އިއްފަތްތެރިކަން: ހަގީގީ ހާދިސާ | Jazeera\tނިގުޅައި ގަނެވުނު އިއްފަތްތެރިކަން: ހަގީގީ ހާދިސާ - Jazeera\nނިގުޅައި ގަނެވުނު އިއްފަތްތެރިކަން: ހަގީގީ ހާދިސާ\nޙުސެއިން ޝާހް December 22, 2018 80 views0\nއަހަރެންނަކީ އުމުރުން އެންމެ 15 އަހަރުގެ ކުއްޖަކީމުއެވެ. ހިތްދަތި ދިރިއުޅުމެއް އުޅުމަށް މަޖުބޫރުވެފައިވީ ހިނދު، މިކިޔާދެނީ އަހަރެންގެ ހަޔާތުގެ ސަފުހާތައް ކުރުގޮތަކަށެވެ.\nއަހަރެންގެ އާއިލާގައި މަންމަ އާއި ބައްޕަގެ އިތުރަށް އަހަރެންގެ ހަގަށް ފިރިހެން ކޮއްކޮއެއް ހުރެއެވެ. ނިކަމެތި ހާލުގައި އުޅެން މަޖުބޫރު ވެފައިވަނީ ބަފައިމީހާގެ ސަބަބުންކަމަށް ބުނަން އަހަރެން ލަދުވެސް ގަނެއެވެ. ބަފައިމީހާއަށް ބައްޕަ ކިޔަން އަހަރެން ހަގީގަތުގައި ޖެހިލުންވެސް ވެއެވެ. އެއްފަހަރު ކައިފިނަމަ އަނެއްފަހަރު ތިބެންޖެހެނީ ހައިހޫނުކަންމަތިގައެވެ. ރީތިވާނެ އެއްޗެއް ހޯދައި ނުދޭތާ އުނު އޮރިޔާން ނިވާކޮށްލާނެ ފަދަވެސް ފޯރުކޮށްދެނި މަދުފަހަރަކުއެވެ.\nނަފްސާނީ ބިރުވެރި ކަމެއްގެ ތެރޭގައި ހަޔާތުގެ ދުވަސްތަށް ގުނަމުން މިދަނީ ހިތާއި ދެކޮޅަށެވެ. ފުރަތަމަ އަހަރެން ސިފަކޮށްދޭން ބޭނުންވަނީ ގައިގަ ވަރުހުރި ބަފައި މީހާ ބޯހިޔާވަހިކަން އަހަރެންނާއި ހަގަށް ހުރި ކޮށްކޮއާއި މަންމައަށް ހޯދަދީފައި ހުރިގޮތެވެ. ގެޔަކީ ޖިފުޓިއެކޭ ބުނުމަކުން ގޯހަކަށް ނުވާނެއެވެ.5ވޯޓުގެ ބޮތްކަކާއި ބަތްކައްކާ އަވަނެއް ފިޔަވާ ކަރަންޓުން ބޭނުންކުރާނެ އިތުރު އެއްވެސް ވަސީލަތެއް ގޭގައި ނުހުންނާނެއެވެ. ވާރޭވެހިއްޖެ ނަމަ ފުރާޅުން ގޭތެރެއަށް ފެންފައިބާނެއެވެ.2ކޮޓަރިއަކަށް ވާގޮތަށް ހުރި ކޮޓަރިންކުރެ ކޮޓަރިއެއްގައި ދޮރެއް ނުހުންނާނެއެވެ. ވައްޓާލައިފައިވާ ފޮތިގަނޑަކުން ނިވާކަމެއް ނުވެއެވެ. ތަންދޮރު ވަކި ކުރަން ނުދަންނައިރުވެސް ފެންނަން ނުވާނޭ މަންޒަރުތައް ލޮލަށް ފެންނަމުން ދިޔައެވެ.\nދުނިޔެއަށް ހޭލެވެމުން ދިޔައީ ސުކޫލުން ދިމާވާ ބައެއް ރައްޓެހިންނާއި ކަންކަން ހިއްސާ ކުރަމުން ދިޔަކަމުންނެވެ. ތުއްތު އުމުރު ފަހަނައަޅައި ގޮސް ފުރާވަރުގެ އުމުރުތައް ފެށުމާއިއެކު، އުމުރުން އެންމެ 13 އަހަރުގައި އަހަރެންގެ އިއްފަތްތެރިކަން ނިގުޅައިގަތީ އަހަރެންގެ ނުރުހުމުގައެވެ. އެނުލަފާ މިހާއަކީ ކާކުކަން ހުދު އަހަރެންނަކަށް އަދި އަދައްވެސް ނޭނގެއެވެ. އެހީއަކަށް އެދޭނެ މަގެއް އަހަންނަކަށް ތަނަވަހެއްނުވިއެވެ. އެވޭނުގައި ހަފްތާ ވޭތުވެ ދިޔައީއެވެ.\nއާދަވެގެން މަންމައާއި ބައްޕަ ޒުވާބުކޮށް އުޅެއެވެ. އޭގެ ދުވަސް ކޮޅެއް ފަހުން މަންމައާއި ބައްޕަ ކުރި ޒުވާބެއްގެ ތެރެއިން އަހަރެންގެ އިއްފަތް ފޭރުމުގައި ބައްޕަގެ އަތެއްވާކަން އެނގުނެވެ. ހަގީގަތަކަށްވީ އަހަރެންގެ ކުށެއްނެތް ޖިސްމު އަގެއްނެތި ހުތުރުކަން ބޮޑު ގޮތުގައި ނީލަމުގައި ވިއްކާލީއެވެ. އެދުވަހައްފަހު އަހަރެންގެ އުފަން ބައްޕައަށް ބައްޕަކިޔާ މުހާތަބު ކޮށްފައެއް ނޯންނާނެއެވެ.\nއިތުރަށް ކިޔެވޭނެ މަގެއް އަހަރެންނަކަށް ނުލިބުނެވެ. މިއަދު އަހަރެންނަށް އިތުބާރުކުރެވޭނެ އެއްވެސް ފިރިހެނަކުނެތެވެ. ރަށުތެރެއަށް ފަލީހަތްވެ އަގެއްނެތި މުޑުދާރުވެފައިވަނީ އަހަރެންގެ ކުށެއްނެތް ނަމެވެ. މަގެއްގެ މައްޗަށް ނިކުމެވޭނީ ކޮންމެވެސް ފިރިހެނެއްގެ ބަހުގެ ތުރާއެއް ލިބިގެނެވެ. އަހަރެންނަކީ ހަށިވިއްކަމުން ދުވާ ކުއްޖަކީމުއެއް ނޫނެވެ. އަހަރެން މިހާރު އިންތިޒާރު ކުރަމުން މިދަނީ 18 އަހަރު ފުރޭނެ ދުވަހަކަށެވެ. މިހަޔަތާއި ދުރަށް ދާންބޭނުމީ އަބަދުގެ އަބަދަށެވެ. ބައްޕައަށް ދުވަހަކުވެސް މާފު ނުކުރާ ހާލުގައި އަހަރެން ލޯބިވާ މަންމައާއި ކޮއްކޮއާއި ދުރަށްދާން މަޖުބޫރުވަނީ އަހަރެންނަކީ އަންހެނަކަށް ވާތިއެވެ.\nމިއީ އަހަރެންގެ ހަޔާތް އެންމެ ކުރޮކޮށް ބުނެދެވޭނެ މިންވަރެވެ.


Sarukaarah 1 aharu: Sharuee dhaairaa adhi ves goas! – adduLIVE\nސަރުކާރަށް އަހަރެއް: ޝަރުއީ ދާއިރާ އަދިވެސް ގޯސް!\nNov 17, 2019, 12:19 މުހައްމަދު އައިމަން\n"އަޅުގަނޑުމެންގެ އެންމެ މުހިންމު އެއް މަސްއޫލިއްޔަތަކީ އެންމެ މުހިންމު އެއް ވާޖިބަކީ ރާއްޖޭގައި އަދުލު އިންސާފު ގާއިމް ކުރުން. އިރާދަ ކުރެއްވިއްޔާ އަޅުގަނޑުމެންގެ ސަރުކާރުގައި އަދުލު އިންސާފު ގެއްލިފައިވާ ފަރާތްތަކަށް އިންސާފު ހޯދައިދިނުމުގެ މަސައްކަތް އަޅުގަނޑުމެންގެ ޕްރޮގްރާމުގެ އެންމެ ކުރީގައި އޮންނާނެ،" މީގެ އެއްއަހަރު ކުރިން ރިޔާސީ ކެންޑިޑޭޓެއްގެ ގޮތުގައި ހުންނެވި މިހާރުގެ ރައީސް އިބްރާހީމް މުހައްމަދު ސޯލިހު ވިދާޅުވިއެވެ.\nސުވާލަކީ ސަރުކާރަށް އެއް އަހަރު މިއަދު ފުރުނުއިރު އެމަނިކުފާނު އެ ވިދާޅުވާ ވައުދު ފުއްދިއްޖެތޯއެވެ. އެކަމުގައި ދިވެހި ރައްޔިތުންނަށް ފެންނަމުން ދަނީ ކޮން މަންޒަރެއްތޯއެވެ. ރައީސް އިބްރާހީމް މުހައްމަދު ސޯލިހު ދިވެހި ރައްޔިތުން ވެރިކަމަށް ގެންނެވީ ވަރަށް ފޮނި އުއްމީދާއި އެކުގައެވެ. ކުރީގެ ރައީސް އަބްދުﷲ ޔާމީންގެ ސަރުކާރުން ދިވެހި ރައްޔިތުންނާއި މެދު އަމަލު ކުރާ އިހާނެތި ގޮތުން ކަމަށް ބުނެއެވެ. ސިޔާސީ ފަރާތްތަކަށް ދެމުން ގެންދާ ނުހައްގު އަނިޔާތައް ދެކެން ރައްޔިތުން ދެކެން ބޭނުން ނުވާ ކަމަށް ބުނެއެވެ. ފަނޑިޔާރުގެއަށް ބާނަމުން ގެންދާ އަތް ބޭނުމުގެ ފުރުސަތު ނުދެއްވާނެ ކަމަށް ބުނެއެވެ.\nވެރިކަމަށް ކުރިމަތިލެއްވިއިރު ބުނަމުން ރައީސް ސޯލިހު ވިދާޅުވަމުން ގެންދެވީ އޭރުގެ ސަރުކާރުން ގާނޫނުތަކަށް ގެނެސްފައިވާ ބޮޑެތި އިސްލާހުތައް އުވާލާ ހެޔޮ ވެރިކަމެއް ކޮށްދެއްވާނެ ކަމަށެވެ. ވެރިކަން ލިބިވަޑައިގަތުމުން އެ މަސައްކަތް ހަމަގައިމުވެސް ފެއްޓެވިއެވެ. ހާއްސަކޮށް ފަނޑިޔާރުގެ އިސްލާހު ކުރުމަށް ސަރުކާރުން ވެފައިވާ ވައުދު ފުއްދުމަށްޓަކައި ސަރުކާރުން އެ މަސައްކަތް ފެށީ 19ވަނަ ރައްޔިތުންގެ މަޖިލީހުގެ ސުޕަ މެޖޯރިޓީ ހޯދައިގެންނެވެ. ބޭނުންހާ ގޮތެއް ނުހެދޭނެ ކަމަށް ބުނެ އަޑަށް ބާރުލާފައި އެންމެ ފުރަތަމަވެސް މަސައްކަތް ފެށީ ނިދާފައި އޮތް ޖުޑީޝަލް ސާވިސް ކޮމިޝަން (ޖޭއެސްސ)ގެ މޫނު މައްޗަށް ފެން އެއްޗެއް އޮއްސާލީ ނިދިން ހޭލައްވާލާށެވެ.\nޖޭއެސްސީގެ ގާނޫނަށް ގެނައި ބޮޑު ބަދަލާއި އެކުގައި އެ ކޮމިޝަން ނިދިން ހޭލައިފިއެވެ. ފަނޑިޔާރުގެތަކުން ހިންގާފައިވާ ޖަރީމާތައް ފަޅާ އަރުވާލާ ބައެއް ފަނޑިޔާރުން "ބަރަހަނާ" ކޮށްލީ ދެން ދުވަހަކުވެސް ދިވެހި ގައުމަށް ނާންނާނަމޭ ބުނާ ފަދަ ބީދައިންނެވެ. އޭގެތެރެއިން ބައެއް ފަނޑޔާރުން ވަކިކުރުމުން ގައުމު ދޫކޮށް ވަޑައިގެންފިއެވެ. ނަމަވެސް ހިތާމައަކީ ބައެއް ކަންކަމުގައި ބަދަލު ހިފުމުގެ ރޫހު ސަރުކާރުން ގެންގުޅެމުން އަންނަ ތަނެވެ.\nކުރީގެ ސަރުކާރުން ފަނޑިޔާރުގެއަށް އަތްބާނާ ކަމަށްބުނި މީހުން މިއަދު ފެންނަމުން ދަނީ ބޭނުންވާ ގޮތަކަސް ގާޒީއަކު ހުކުމް ނުކުރާނެ ކަމުގެ "ބިރު" ހީވިއަސް އެ ފަނޑިޔާރެއް ކަތިލާ އެއްލާލަން މަސައްކަތް ކުރާ ތަނެވެ. ޖޭއެސްސީން އެ ކޮމިޝަނަށް ލިބިދީފައިވާ ބާރުގެ ބޭނުން ނަހަމަ ގޮތުގައި ހިފާ ކަމަށް ފަނޑިޔާރުން އަންނަނީ ބުނަމުންނެވެ. ހާއްސަކޮށް ކްރިމިނަލް ކޯޓުގެ އިސް ގާޒީ އަހުމަދު ހައިލަމްއާ ގުޅޭ ގޮތުން ކަން ކުރެއްވި ގޮތަކީ ގިނަ ފަނޑިޔާރުންނާއި ޝަރުއީ ދާއިރާގައި މަސައްކަތް ކުރާ މީހުން ބަލައިގަންނަ ކަމެއް ނޫނެެވެ.\n"ރައީސް ޔާމީން ސަރުކާރުގައި ރަނގަޅު ވާހަކައެއް ޝަރުއީ ދާއިރާ އޮތީ ބާރުގެ ބޭނުން ކޮށްގެން ހިފަހައްޓާފައި. އެކަމަކު އަޅުގަނޑު ދަންނަވާލަން ބޭނުން މިއަދު ދިވެހި ރައްޔިތުންގެ އަރިހުން. މިއަދު މި ބޭފުޅުން ފަނޑިޔާރުގެ އިސްލާހު ކުރުމުގެ ނިޔަތުގައި މި ކުރާ މަސައްކަތް ހަމަ ރަނގަޅުތޯއޭ. މިއީތޯއޭ މީހުން ފަނޑިޔާރުގެ އިސްލާހު ކުރާ ގޮތަކީ. ރައީސް ޔާމީން ކުށެއް ކޮށްފިއްޔާ ޖަލަށް ލާންވީ. އެކަމަކު ޝަރީއަތަށް މިސާލަކަސް އެވަރަށް ހެކި ހުށަނޭޅިގެން ރައީސް ޔާމީން ސަލާމަތްވީ. ދެން އެކަމުގެ ބިރުގައި ހައިލަމް ކަތިލާކަށް ނުޖެހޭ. ކީއްވެތޯ ޖޭއެސްސީއަށް މާކުރިން ހުށަހެޅުނު އިސް ގާޒީ ހައިލަމްގެ މައްސަލަ ނުބަލާ މާ ފަހުން އައި މައްސަލައެއް މި ބެލީ. އަޅުގަނޑުމެން ދިވެހިން ވެސް ވެއްޖެ ދެއްތޯ ފެކްޓަށް ވާހަކަ ދައްކަން. އޭގެއިން އެބަ އިނގޭ ދެއްތޯ މިއީ ނުބައެއްކަން. އަޅުގަނޑު ބޭނުމެއް ނޫން މިގޮތަށް ފަނޑިޔާރުގެ އިސްލާހު ކުރާތަށް ބަލާކަށް،" ކުރީގެ ހައިކޯޓުގެ ފަނޑިޔާރެއް "އައްޑޫލައިވް"އަށް ވިދާޅުވިއެވެ.\nރައީސް މައުމޫން އަބްދުލްގައްޔޫމްގެ ވެރިކަމުގައި ކްރިމިނަލް ކޯޓުގައި މަސައްކަތް ކުރެއްވި ގާޒީއަކު ވިދާޅުވީ މިއަދު ކަންކަން މިވާ ގޮތުން ހިތާމަ ކުރާ ކަމަށެވެ. ހާއްސަކޮށް މިއަދު ރާއްޖޭގެ ޝަރުއީ ނިޒާމު ފުނޑިގެން ގޮސްފައިވާކަން ފާހަގަކުރައްވާ އޭނާ ވިދާޅުވީ ރައސް ސޯލިހު ފަނޑިޔާރުގެ އިސްލާހު ކުރައްވާނެ ކަމަށް ވިދާޅުވުމުން ވަރަށް ގިނަ ފަރާތްތަކެއް އެމަނިކުފާނަށް ވޯޓު ދެއްވި ކަމަށެވެ.\n"އެންމެން ވޯޓު ދިނީ ޔާމީން ވެރިކަމުން ބާލުވާކަށް ނޫން. ބައެއް މީހުން ވޯޓު ދިނީ ފަނޑިޔާރުގެ އިސްލާހު ކުރަން. އިތުރަށް ފަނޑިޔާރުގެއަށް އަތް ނުބޭނުމަށް. އެކަމަކު ހިތާމަކުރަން މިއަދު ކަން މިވާ ގޮތުން. މިއެއް ނޫން މީހުން ފަނޑިޔާރުގެ އިސްލާހު ކުރާނެ ގޮތަކީ. މިއަދު ކަން މިވާ ގޮތުން ދުވަހަކުވެސް މިގައުމު އިސްލާހެއް ނުވާނެ ހަމައަކަށް ނޭޅޭނެ. އަބަދުވެސް އުޅޭނީ ބަދަލު ހިފުމުގެ ރޫހާއިގެން،" ކުރީގެ ގާޒީ ވިދާޅުވިއެވެ.\nމިއަދި ފެންނަމުން ދަނީ ޖޭއެސްސީގެ ގާނޫނަށް ގެނައި އިސްލާހާއި ގުޅިގެން ސުޕްރީމް ކޯޓުގެ އުއްތަމަ ފަނޑިޔާރާއި ޖޭއެސްސީއާ ދެމެދު "ބަޔާނުން ތަޅާ ބާލާ" ތަނެވެ. އިސްލާހު ކުރުމުގެ ނިޔަތުގައި ތިބި ބައެއް ނަމަ ފަނޑިޔާރުގެ އިސްލާހު ކުރާނީ އަތް ބާނައިގެން ހެއްޔެވެ. ނުވަތަ ތިމާމެން ރުޅި އަންނަ މީހަކަށް ހުކުމް ނުކޮށްފާނެ ކަމަށް ހީވުމުން އެ ފަނޑިޔާރެއްގެ މައްސަލަ ބަލާ އެއްލާލައިގެން ހެއްޔެވެ. ރައީސް ސޯލިހުގެ ވެރިކަމަށް އެއް އަހަރު ފުރުނުއިރު އެންމެ ބޮޑަށް ފެއިލްވެގެން ގޮސްފައި މިވަނީ އަދުލު އިންސާފު ނުވަތަ ޝަރުއީ ނިޒާމު އިސްލާހު ކުރުމަށްޓަކައި ކުރަމުން އަންނަ މަސައްކަތެވެ.


ކްރިމިނަލް ކޯޓަށް އަލަށް ޢައްޔަންކުރެއްވި އަންހެން ފަނޑިޔާރާއެކު އިތުރު ފަނޑިޔާރެއް މަޤާމުގެ ހުވާކުރައްވައިފި - DhiDaily\nކްރިމިނަލް ކޯޓަށް އަލަށް ޢައްޔަންކުރެއްވި އަންހެން ފަނޑިޔާރާއެކު އިތުރު ފަނޑިޔާރެއް މަޤާމުގެ ހުވާކުރައްވައިފި\nކްރިމިނަލް ކޯޓަށް ދެ ފަނޑިޔާރުން ޢައްޔަންކުރައްވައިފިއެވެ.\nމި ގޮތުން ކްރިމިނަލް ކޯޓުގެ ފަނޑިޔާރުކަމަށް ކުރީގެ ޑެޕއުޓީ ޕްރޮސެކިއުޓަރ ޖެނެރަލް ދީބާނާޒް ފަހުމީގެ އިތުރުން ސ.ހިތަދޫ/ހެޕީ ޑްރީމް މުޙައްމަދު މިޞްބާޙެވެ.\nމައްސަލަތަކަކާއި ގުޅިގެން ކްރިމިނަލް ކޯޓުގެ ކުރީގެ ފަނޑިޔާރު އަޙްމަދު ޙައިލަމާއި ފަނޑިޔާރު ޙަސަން ނަޖީބު މަޤާމުން އިސްތިއުފާ ދެއްވުމާއެކު ފަނޑިޔާރުން ހޯދުމަށް ޖުޑީޝަލް ސަރވިސް ކޮމިޝަން(ޖޭއެސްސީ) ވަނީ އިޢުލާނުކޮށްފައެވެ.\nމި ގޮތުން ހުސްވެފައިވާ ދެ މަޤާމަށް ކުރިމަތިލެއްވި ބޭފުޅުންނާއި އިންޓަވިއުކޮށްފައިވަނީ ޖޭއެސްސީއަށް ލަފާދޭ ކޮމިޓީންނެވެ. އެއާއެކު އިންޓަވިއުކުރި ބޭފުޅުންގެތެރެއިން ހައިލީ ރެކޮމެންޑް ކުރެއްވި ދީބާނާޒް ފަހުމީއާއި މުޙައްމަދު މިޞްބާޙް ފަނޑިޔާރުކަމުގެ މަޤާމަށް ޢައްޔަންކުރައްވަން ވަނީ ނިންމަވާފައެވެ.\nމި ގޮތުން ދީބާނާޒް ފަހުމީއާއި މުޙައްމަދު މިޞްބާޙު މިއަދު ވަނީ ފަނޑިޔާރުކަމުގެ ހުވާކުރައްވާފައެވެ. އެ ދެ ބޭފުޅުންނަށް ހުވާ ލައިދެއްވާފައިވަނީ ފަނޑިޔާރުކަމުގެ ހުވާކުރުމަށް ސްޕްރީމްކޯޓުގައި މިއަދު ބޭއްވި ރަސްމިއްޔާތުގައި ފަނޑިޔާރު ހުސްނުއްސުޢޫދެވެ.\nދީބާނާޒް ފަހުމީއާއި މުޙައްމަދު މިޞްބާޙު މިއަދު ފަނޑިޔާރުކަމުގެ ހުވާކުރެއްވުމުން ކްރިމިނަލް ކޯޓުގައި މިހާރު ތިއްބެވި ފަނޑިޔާރުންގެ ޖުމްލަ ޢަދަދަކީ 11 އެވެ.


Ventilator Massalla Review Kohdheyn Edhen Faaskoffi – adduLIVE\nވެންޓިލޭޓަރު މައްސަލަ ރިވިއު ކޮށްދޭން އެދެން ފާސްކޮށްފި\nOct 31, 2020, 14:43 މުހައްމަދު އައިމަން\nޖުޑީޝަރީ ކޮމިޓީގެ ބައްދަލުވުމެއް ކުރިއަށްދަނީ - ފޮޓޯ: މަޖިލިސް\nކޮވިޑް19 ބަލި ޖެހޭ މީހުންނަށް ފަރުވާ ދިނުމަށް ހެލްތު މިނިސްޓްރީ އިން ގެނައުމަށް ނިންމި ވެންޓިލޭޓަރުތަކުގައި ހިޔާނާތާއި މަގާމުގެ ނާޖާއިޒު މަންފާ ހޯދައި ދިނުމުގެ މައްސަލަތައް ތަހުގީގު ކުރުމަށްފަހު އެންޓި ކޮރަޕްޝަން ކޮމިޝަން (އޭސީސީ) އިން ޕީޖީ އޮފީހަށް ފޮނުވި މައްސަލަ ރިވިއު ކޮށްދޭން އެދުމަށް ޖުޑީޝަރީ ކޮމެޓީ އިން ފާސްކޮށްފިއެވެ.\nމި މައްސަލާގައި މިދިޔަ ބުދަ ދުވަހު ޕީޖީ ހުސައިން ޝަމީމް ވަނީ ޖުޑީޝަރީ ކޮމެޓީ އަށް ހާޒިރުވެސް ކޮށްފައެވެ. ނަމަވެސް އެ ބައްދަލުވުމަކީ މީޑިއާ އަށް ވަދެވޭ ގޮތަށް ބޭއްވި ބައްދަލުވުމެއް ނޫން ކަމަށް ވާތީ އެ ބައްދަލުވުން މަޖިލީހުގެ އިދާރާއިން ސްޓްރީމިން ވެސް ނުކުރެއެވެ.\nއެހެންނަމަވެސް ކޮމެޓީން މި މައްސަލަ ނިންމިއިރި ތިން ހުށަހެޅުމަށް ވަނީ ފާސްކޮށްފައެވެ. ފުރަތަމަ ހުށަހެޅުމަކީ އޭސީސީއާ ފުލުހުން ފަދަ ކަމާ ގުޅުން ހުރި ތަހުގީގީ އިދާރާތަކުގައި ހުރި މައްސަލައާ ގުޅުން ހުރި އިތުރު މައުލޫމާތުތައް ހޯދުމަށް ޕީޖީއަށް ރައްޔިތުންގެ މަޖިލީހުން ލަފާ އެރުވުމެވެ.\nދެވަނަ ހުށަހެޅުމަކީ ތަހުގީގީ އިދާރާތަކުގައިވާ މައުލޫމާތުތައް ހޯދުމަށް ފަހު ދައުވާ ކުރުމުގައި ކުރިން ޕީޖީ އިން ނިންމާފައިވާ ނިންމުން އަލުން މުރާޖައާ ކުރުމާ މެދު ގޮތެއް ނިންމަން ޕީޖީއަށް ލަފާ އެރުވުމެވެ. ތިންވަނަ ހުށަހެޅުމަކީ މައްސަލަ މުރާޖައާ ކުރުމަށް ޕީޖީ އޮފީހުން ނިންމާ ނިންމުމަށް ޖުޑިޝަރީ ކޮމިޓީއަށް އެންގުމެވެ.\nވެންޓިލޭޓަރު މައްސަލައިގައި އޭސީސީން ކުރި ތަހުގީގަށްފަހު ކުރީގެ ހެލްތު މިނިސްޓަރު އަބްދުﷲ އަމީން އާއެކު 11 ބޭފުޅެއްގެ މައްޗަށް ދައުވާކުރަން ފޮނުވި މައްސަލަ ހެކި ނެތް ކަމަށް ބުނެއެވެ. މި މައްސަލަ އާއި ގުޅިގެން އަމީނު ވަނީ މިނިސްޓަރު ކަމުން އިސްތިއުފާ ދެއްވައިފައެވެ.


Corona virus ge sababun bollywood film thah faskuranee - vNews.mv\nފަސްކުރާނެކަމަށް ބެލެވޭ ބޮލީވުޑްގެ ބައެއް ފިލްމުތައް\nކޮރޯނާ ވައިރަހުގެ ސަބަބުން ބޮލީވުޑް ފިލްމުތައް ފަސްކުރަނީ\nއަޒްހާން އިބްރާހިމް 14 March 2020, 22:27\nދުނިޔޭގައި ފެތުރެމުންދާ ނުރައްކާތެރި ކޮރޯނާ ވައިރަހުގެ ސަބަބުން ބޮލީވުޑްގެ ބޮޑެތި ފިލްމުތައް ސިނަމާތަކަށް ގެންނަ ތާރީޚަށް ބަދަލުގެންނަން ފަށައިފިއެވެ.\nހިންދީ ފިލްމުތަކުގެ އެންމެ ބޮޑު އޯޑިއެންސެއް އޮންނަ މުމްބާއި އަދި ނިއު ދިއްލީގެ ގިނަ ސިނަމާ ހޯލްތައް ކޮރޯނާ ވައިރަސް ފެތުރުން ހުއްޓުވުމުގެ ގޮތުން ވަނީ ބަންދުކޮށްފައެވެ.\nމިކަމާ ގުޅިގެން އެންމެ ފުރަތަމަ ތާރީޚަށް ބަދަލު ގެނަސްފައިވަނީ މިމަހު 24 ގައި ރިލީޒްކުރަން ނިންމާފައި އޮތް ރޯހިތު ޝެއްޓީގެ "ސޫރްޔަވަންޝީ" އެވެ. މިފިލްމު ފަސްކޮށްފައިވަނީ މެއި މަހުގެ 22 ވަނަ ދުވަހަށެވެ. މިތާރީޚުގައި ސަލްމާން ޚާންގެ "ރާދޭ: ދަ މޮސްޓް ވޯންޓެޑް ބާއީ" ވެސް ރިލީޒްކުރާނެއެވެ. އެހެންކަމުން ބޮލީވުޑްގެ ބޮޑު ދެ ފިލްމު އެއްދުވަސްވަރެއްގައި ރިލީޒްކުރާނެއެވެ.\nމީގެ އިތުރުން މިމަހާއި އަންނަ އޭޕްރީލް މަހު ރިލީޒްކުރަން ނިންމާފައިވާ އިތުރު ބައެއް ފިލްމުތައްވެސް ފަހަތަށް ޖެއްސުމަށް ޕްރޮޑިއުސަރުން ދަނީ މަޝްވަރާ ކުރަމުންނެވެ. އެގޮތުން އަރްޖުން ކަޕޫރު އަދި ޕަރިނީތީ ޗޯޕްރާ ލީޑްރޯލުން ފެނިގެންދާ "ސަންދީބް އޮރް ޕިންކީ ފަރާރް" މިމަހު 20 ގައި އަޅުވަން އޮތްއިރު ތާރީޚެއް ނެތްގޮތަށް މިފިލްމު ވަނީ ފަސްކޮށްފައެވެ.\nއޭޕްރީލް 17 ގައި އަޅުވަން ނިންމާފައި އޮތް އަމީތާބް ބައްޗަން އަދި އަޔުޝްމަން ޚުރާނާގެ "ގުލާބޯ ސައިތަބޯ" ވެސް ފަސްކުރާނެކަމުގެ އިޝާރާތެއް ކޮށްފައިވާއިރު ރަސްމީކޮށް މިކަން އިއުލާންކޮށްފައެއް ނުވެއެވެ. މީގެ އިތުރުން އޭޕްރީ 24 ގައި ރިލީޒްކުރަން ނިންމާފައިއޮތް ޖާންވީ ކަޕޫރުގެ "ގުންޖަން ސަކްސޭނާ: ދަ ކާރގިލް ގާލް" ވެސް ފަސްކުރަން ވަނީ ހަމަޖެހިފައެވެ.\nއިންޑިޔާގައި ކޮރޯނާ ވައިރަސް ފެތުރެން ފަށާފައިވާއިރު މިވައިރަސް ފެތުރުނަ ނުދިނުމަށް މީހުން އެއްވާ ގިނަ ތަންތަން އަންނަނީ ބަންދުކުރަމުންނެވެ. އޭގެ ތެރޭގައި ސިނަމާތައްވެސް ހިމެނެއެވެ.\nބޮލީވުޑް ބައެއް ފިލްމުތަކުގެ މަންޒަރުތައް ނެގުން މިވަގުތަށް ވަނީ މެދުކަނޑާލާފައެވެ. ބޮލީވުޑްގެ އިތުރުން ހޮލީވުޑްގެ ބޮޑެތި ބައެއް ފިލްމުތަކުގެ މަސައްކަތްތައްވެސް ވަނީ ފަސްކޮށްފައެވެ.\nބޮލީވުޑް ކޮރޯނާވައިރަސް މުނިފޫހިފިލުވުން


Qaumee inaam ah hulhuvaalaifi\nމިއަހަރުގެ ގައުމީ އިނާމަށް ނަން ހުށަހެޅުމުގެ ފުރުސަތު ގައުމީ އިނާމާބެހޭ ކޮމިޓީން ހުޅުވާލައިފި އެވެ.\nގައުމީ އިނާމަށް މިއަހަރުވެސް ހުޅުވާލީ މައިގަނޑު 33 ދާއިރާއަކުންނެވެ. ކުރީ އަހަރުތަކެކޭ އެއްގޮތަށް މި އަހަރުވެސް ގައުމީ އިނާމަށް އެދޭ އަމިއްލަ ފަރާތްތަކުންނާއި ގައުމީ އިނާމަށް އެހެން ފަރާތެއްގެ ނަން ހުށަހަޅުއްވަން ބޭނުންވާ ފަރާތްތަކުންނާއި ކުންފުނި އަދި ޖަމިއްޔާ ޖަމާއަތް ފަދަ ތަންތަނުން ސަރުކާރުގެ އިދާރާއެއް މެދުވެރިނުކޮށް ނަން ހުށަހެޅޭގޮތަށް ވަނީ ހަމަޖައްސަވާފައެވެ. އަދި ސަރުކާރުގެ އިދާރާތަކުންނާއި މިނިވަން މުއައްސަސާތަކުންވެސް ގައުމީ އިނާމަށް ނަން ހުށަހެޅުއްވޭ ގޮތަށްވަނީ ހަމަޖައްސަވާފައެވެ.\nގައުމީ އިނާމަށް ވަކިވަކި ފަރުދުންގެ ނަން ހުށަހެޅޭނީ އެކަމަށް ކަނޑައެޅިފައިވާ ފޯމުގައެވެ. އަދި ކުންފުނި ޖަމިއްޔާ ޖަމާއަތް ފަދަ ތަންތަނުން ގައުމީ އިނާމަށް ނަން ހުށަހަޅާނީވެސް، އެކަމަށް ކަނޑައެޅިފައިވާ ފޯމުގައެވެ.\nގައުމީ އިނާމަށް ނަން ހުށަހަޅާ ފޯމު ރަސްމީ ގަޑީގައި ރައީސުލްޖުމްހޫރިއްޔާގެ އޮފީހުން ދޫކުރާނެ އެވެ. އަދި އެއޮފީހުގެ ވެބްސައިޓުންވެސް ޑައުންލޯޑް ކުރެވޭނެއެވެ. ވެބްސައިޓް އެޑްރެހަކީ www.presidencymaldives.gov.mv އެވެ. މި އަހަރު ފޯމު ބަލައިގަތުމަށް ހަމަޖެހިފައިވަނީ، މިއަދުން ފެށިގެން މިއަހަރުގެ މޭ މަހުގެ 27ވާ ބުރާސްފަތި ދުވަހުގެ ނިޔަލަށް، ބަންދު ނޫން ކޮންމެ ދުވަހެއްގެ ހެނދުނު 8:00 އިން މެންދުރުފަހު 2:00 އާ ދެމެދުއެވެ.


Maruvefai ohvaa fenunu Hashim ge marugai meehehge ihumaaleh oiy kamakah nubelevey: Fuluhun - One Online\nހއ. ހޯރަފުށި ޑީންސްވިލާ، ހާޝިމް މުހައްމަދު --\nމަރުވެފައި އޮއްވައި ފެނުނު ހާޝިމްގެ މަރުގައި މީހެއްގެ އިހުމާލެއް އޮތް ކަމަކަށް ނުބެލެވޭ: ފުލުހުން\nމާލޭ ގެއެއްގެ ތެރޭގައި މަރުވެފައި އޮއްވާ ފެނުނު ހއ. ހޯރަފުށި ޑީންސްވިލާ، ހާޝިމް މުހައްމަދު، 44ގެ މަރުގައި އެއްވެސް މީހެއްގެ އިހުމާލެއް އޮތް ކަމަށް މިހާތަނަށް ފާހަގަކުރެވިފައި ނުވާ ކަމަށް ފުލުހުން ބުނެފިއެވެ.\nހާޝިމް މަރުވެފައި އޮއްވާ ފެނުނީ މިދިޔަ އާދީއްތަ ދުވަހުގެ ރޭ 9:30 އެހާކަންހާއިރު އެވެ. އޭނާގެ މަރުގައި ޝައްކުތަކެއް ހުރުމުން އިތުރަށް ތަހުގީގު ކުރަމުން އަންނަ ކަމަށް ފުލުހުންނާ ހަވާލާދީ މީޑިއާތަކުން ރިޕޯޓުކޮށްފައިވެއެވެ.\nނަމަވެސް ފުލުހުންގެ މީޑިއާ އޮފިޝަލަކު "ވަން" އަށް ވިދާޅުވީ، މިހާތަނަށް ބެލި ބެލުމުން އޭނާގެ މަރުގެ މައްސަލައިގައި މީހެއްގެ ޖިނާއީ އަމަލެއް އަދި އިހުމާލެއް ފާހަގަކުރެވިފައެއް ނުވާ ކަމަށެވެ. ނަމަވެސް އެކަން އިތުރަށް ބަލަމުން އަންނަ ކަމަށް ވިދާޅުވިއެވެ.\nފުލުހުން މީގެ ކުރިން ބުނެފައިވާ ގޮތުން، ހާޝިމް ފެނުނު އިރުވެސް މަރުވެފައިވާ ކަމަށް ސީންއަށް އެޓެންޑްވި ފުލުހުންގެ ޑޮކްޓަރުން މައުލޫމާތު ދީފައިވާ ކަމަށެވެ.\nނަމަވެސް "ވަން" އަށް އެނގިފައިވާ ގޮތުގައި، ހޮސްޕިޓަލުގެ ބޭރުން މަރުވާ މީހުންގެ މައްސަލަތައް ފުލުހުން އެންމެ ފުރަތަމަ ތަހުގީގު ކުރަނީ އަބަދުވެސް ސަސްޕިޝަސް ޑެތު ނުވަތަ ޝައްކު ކުރެވޭ މަރެއްގެ ގޮތުގައެވެ.\nގުޅޭ ޓެގު ޕޮލިސް މަރުގެ މައްސަލަތައް ކުށް މަރު


ކީރިތި ޤުރުއާނުގެ ބަގީޗާ: سورۃ الحديد – DhiSalafiyyah\nކީރިތި ޤުރުއާނުގެ ބަގީޗާ: سورۃ الحديد\n03/10/2020 އެހެނިހެން, ޤުރުއާނާއި އޭގެ ޢިލްމުތައްއައްޝައިޚް މުޙައްމަދު މަޢޫން ޝަރީފް\nމި ސޫރަތުގެ ވަށަރޮނގު އެޅިފައިވާ މައުޟޫޢު\nހިތްހަރުކަމަށް އޮތް އެންމެ ފުރިހަމަ ޙައްލަކީ މާތްﷲގެ މަގުގައި މުދާ ހޭދަކުރުމެވެ.\nމި ސޫރަތުގައި އައިސްފައިވާ މުހިއްމު ނުކުތާތައް\n– ޙަދީދު ސޫރަތް ހިމެނެނީ ތަސްބީޙައިގެ ސޫރަތްތަކުގެ ތެރޭގައެވެ. މުސައްބިޙާތުގެ މާނައީ ތަސްބީޙަ ތަކެވެ. ތަސްބީޙައިގެ ސޫރަތް ތަކަކީ “سَبَّحَ” ނުވަތަ “يُسَبِّحُ” ނުވަތަ “سَبِّحُ” ނުވަތަ “سُبْحَانَ” އިން ފެށިފައިވާ ސޫރަތްތަކެވެ. އެއީ އިސްރާ ސޫރަތާއި، ޙަދީދު ސޫރަތާއި، ޙަޝްރު ސޫރަތާއި، ޞައްފު ސޫރަތާއި، ޖުމްޢަތު ސޫރަތާއި، ތަޣާބުން ސޫރަތާއި އަދި އަޢުލާ ސޫރަތެވެ.\n– މި ސޫރަތްތައް ފެށިފައިވަނީ ﷲ ތަޢާލާ އެންމެހާ އުނި ސިފަތަކުން ހުސްދުރުވެ ވޮޑިގަންނަވާކަމުގެ ވާހަކައިންނެވެ. އަދި މި ސޫރަތުގެ ފުރަތަމަ ހަ އާޔަތުގައި މާތްﷲގެ ޢިލްމުފުޅުގެ މަތިވެރިކަން ބަޔާންކުރައްވާފައިވެއެވެ. އަދި އެކަލާނގެ ކަށަކުޅަދުންވަންތަކަން ބަޔާންވެފައިވެއެވެ.\n– މި ސޫރަތުގެ7ވަނަ އާޔަތުގައި، އެންމެހާ މުދަލަކާއި އެންމެހާ ތަކެއްޗެއް މިލްކުވެރިވެވޮޑިގަންނަވަނީ މާތްﷲއަށް ކަން އަންގަވާފައިވެއެވެ. އަދި މާތްﷲ އިންސާނުންނަށް ދެއްވަވާފައިވާ އެއްޗެހި ހޭދަކުރުމަށްވެސް އަންގަވާފައިވެއެވެ.\n– މުއުމިނުންގެ ކިބައިން މާތްﷲ ހިއްޕަވާފައިވާ އަހުދުކަށަވަރުމަތިން ހަނދާންކޮށްދެވިފައިވެއެވެ. (8ވަނަ އާޔަތް)\n– މައްކާ ފަތަޙަވުމުގެ ކުރިން މާތްﷲގެ މަގުގައި ހޭދަކޮށް، ހަނގުރާމަކޮށް އުޅުނު މީހުން އެނޫން މީހުންނާއި ހަމަހަމަވެގެންނުވާ ކަމުގައި ބަޔާންވެފައިވެއެވެ. އަދި މައްކާ ފަތަޙަވުމުގެ ކުރިންނާއި ފަހުން ހޭދަކުރުމަކީ ވެސް މޮޅު އިތުރުކަމެއްކަން ބަޔާންވެފައިވެއެވެ. (10ވަނަ އާޔަތް)\n– އުޚުރަވީ ޙަޔާތުގައި މުނާފިޤުންނާއި އިސްލާމްދީނާއިމެދު ޝައްކުކުޅަމީހުންގެ ޙާލަތު ހުންނާނެގޮތް ބަޔާންވެފައިވެއެވެ. (13ވަނަ އާޔަތުން 15 ވަނަ އާޔަތަށް)\n– މާތްﷲގެ މަގުގައި މުދާ ހޭދަކުރުމުގައި ހުރި މޮޅު އިތުރުކަމާއި ބަރަކާތްތެރިކަމުގެ ވާހަކަ ބަޔާންވެފައިވެއެވެ. (18ވަނަ އާޔަތް)\n– މި ދުނިޔެވީ ޙަޔާތަކީ އިމްތިޙާންގެ ގޮވައްޗެކެވެ. ނެތިފަނާވެދަނިވި ކުރު ޙަޔާތެކެވެ. (20ވަނަ އާޔަތް)\n– ޤަޟާ ޤަދަރަށް އީމާންވާށެވެ. އެއަށް އީމާންވުމަކީ އީމާންކަމުގެ ރުކުންތަކުގެ ތެރެއިން ރުކުނެކެވެ. އެއްވެސް ކަމެއް މެދުވެރިވީ އެމީހަކަށް ދެރައަކަށް ކަމަށް ޤަބޫލުކުރުމެއް ނެތެވެ. އެކަމުގައި ފޮރުވިފައިވާ ޙިކުމަތް އަހަރެމެންނަށް ނުވިސްނެނީއެވެ. ވީމާ އޮތީ ޝުކުރުވެރިވުމެވެ. (22ވަނަ އާޔަތުން 24ވަނަ އާޔަތަށް)\n– ﷲތަޢާލާއީ އެންމެ އިންސާފުވެރި ފަރާތެވެ. އެކަލާނގެއީ އޯގާވަންތަ އިލާހެވެ. ރަސޫލު ބޭކަލުން ފޮނުއްވާ ފޮތްތައް ބާއްވައިލެއްވުމުގެ އެއް ޙިކުމަތަކީ ޢަދުލުވެރިކަމާއި ޙައްޤު ޤާއިމުކުރެއްވުމެވެ. (25ވަނަ އާޔަތް)\nމި ސޫރަތުން ލިބިދޭ ފައިދާތައް\n– ކީރިތި ޤުރުއާނުގައި يَا أَيُّهَا الَّذِينَ آمَنُوا އައިސްފައިވާ ކޮންމެ އާޔަތެއްގެ މުރާދަކީ އީމާންވެއްޖެ މީސްތަކުންކަމުގައިވިޔަސް، މި ސޫރަތުގެ 28 ވަނަ އާޔަތުގައިވާ يَا أَيُّهَا الَّذِينَ آمَنُوا ގެ މުރާދަކީ އަހުލުކިތާބީންކަމުގައި ބުނެވެއެވެ. (تفسير ابن سعدي)\n– މައްކާ ފަތަޙަވުމުގެ ކުރިން މާތްﷲގެ މަގުގައި ހޭދަކޮށް، ހަނގުރާމަކޮށް އުޅުނު މީހުން އެނޫން މީހުންނާއި ހަމަހަމަވެގެންނުވާ ކަމުގައި ބަޔާންވެފައިވެއެވެ.\n– އެންމެހާ ޞަޙާބީ ބޭކަލުންވަނީ ސުވަރުގޭގައެވެ.\n– ހިތްހަރުކަމަށް އޮތް އެންމެ ފުރިހަމަ ޙައްލަކީ މާތްﷲގެ މަގުގައި މުދާ ހޭދަކުރުމެވެ.\nމަޞްދަރު: أول مرة أتدبر القرآن\nކީރިތި ޤުރުއާނުގެ ބަގީޗާ – އެހެންބައިތައް


"7 Mahuge Kujja Nikamethi Kohlaafai Ehmen Thibee Hevifai" - Vaguthu\n"ހަތް މަހުގެ ކުއްޖަކު ނިކަމެތި ކޮށްލައިގެން އެންމެން ހެވިފައި"\nނިރުބުވެރިއެއް ކަމަށް ބުނެ ހައްޔަރުކުރި ޝައްމާންގެ ހަތް މަހުގެ ދަރިފުޅު ނިކަމެތި ކޮށްލައިގެން އެންމެން ތިބީ ހެވިފައި ކަމަށް އޭނާގެ އާއިލާ އިން ބުނެފިއެވެ.\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) ގެ އެގްޒެކެޓިވް ޑިރެކްޓަރ ޝަހިންދާ އިސްމާއިލްގެ ފޮޓޯއެއް ފޭސްބުކަށް ލުމުން ނިރުބުވެރިއެއް ކަމަށް ބުނެ ހައްޔަރުކޮށްފައިވާ ޝައްމާންގެ އާއިލާ މެންބަރަކު ފޭސްބުކްގައި ކުރި ޕޯސްޓެއްގައި ބުނީ އެމްޑީއެންގެ ވާހަކަ އެންމެން ދައްކަމުން ދާއިރު އިސްލާމްދީނުގެ ދިފާޢުގައި ނިކުތް ހިތްވަރުގަދަ ޒުވާނާގެ ވާހަކަ ނުދައްކާ ކަމަށެވެ.\n"ކުށްކުރި މީހުން ހިފާ ހައްޔަރެއް ނުކުރެވޭ. ކުށްނުކުރާ މީހަކު ވިއްޔާ ވަރަށް އަވަސް ވާނެ ހައްޔަރު ކުރާލަތް." އޭނާ ލިޔެފައި ވެއެވެ.\nއޭނާ ވަނީ އަހަރެމެން އެންމެން ގެންނަން ބޭނުންވި ބަދަލަކީ މިއީތޯ ވެް ސުވާލު ކޮށްފައެވެ. "އިންސާފުގެ ވާހަކަ ދައްކަން އެންމެން ވެސް ފޯރި ހުރީ. އިންސާފު ހޯދައިދޭން އެބައުޅޭތަ އެކަކު ވެސް؟ ތުއްތު ހަތް މަހުގެ ކުއްޖަކު ނިކަމެތި ކޮށްލައިގެން އެންމެން ވަރަށް ހަމަޖެހިފައި މިތިބީ. މިއެއް ނޫން އަހަރެމެން ބަދަލަކަށް ވޯޓް ދިން ސަބަބަކީ. ޝައްމާނަށް އިންސާފު ލިބެން ޖެހޭ. ޝައްމާން ދޫކޮށްލާ." އޭނާ ލިޔެފައި ވެއެވެ.\nޝައްމާން ހައްޔަރު ކޮށްފައި ވަނީ އެހެން މީހަކު އެޑިޓް ކޮށްފައިވާ ޝަހިންދާގެ ފޮޓޯއެއް ފޭސްބުކްގައި ޝެއާ ކުރުމުންނެވެ. ފުލުހުން ވިދާޅުވެފައި ވަނީ ޝައްމާން ހައްޔަރުކުރީ މުޖުތަމަޢުގައި ބިރުވެރިކަން އުފެދޭގޮތަށް މީހުންގެ ފުރާނައަށް ގެއްލުންދިނުމަށާއި އަނިޔާވެރި އަމަލުތައް ހިންގުމަށް ގޮވާލާ، ނިރުބަވެރި ޖަމާޢަތްތަކުގެ ނިޝާންތަކާއި ލިޔެކިޔުންތައް މީސްމީޑިއާގައި އާންމުކޮށް ހާމަކުރަމުން ކަމަށެވެ.\nނަމަވެސް އެހެން މީހަކު އެޑިޓް ކޮށްފައިވާ ޝަހިންދާގެ ފޮޓޯއެއް ފޭސްބުކްގައި ޝެއާ ކުރުން ފިޔަވައި އަނިޔާވެރިކަމަށް ހިތްވަރުލިބޭ ފަދަ އެއްވެސް އެއްޗެއް އޭނާ މީސް މީޑިއާގައި އާއްމުކޮށްފައެއް ނުވެއެވެ.\nއޮކްޓޯބަރ 21, 2019 08:48\nރައްޔިތުން ނުކުންނަންވީ އިސްލާމްދީނަށްޓަކައި ނުކުތް ޒުވާނާއަށް އެހީވާން. އޭނާ ދޫކޮށްލަންދެކަށް ހުއްޓާނުލާ ސަރުކާރަށް ޕްރެޝަރކުރަންވީ.\nއޮކްޓޯބަރ 21, 2019 08:50\nމިގައުމުގެ ދީނާއި އެއްބައިވަންތަކަމަށްޓަކައި މަސައްކަތްކުރި ކުއްޖާގެ މަތިން އަހަރެމެން ހަނދާން ނައްތާލައިގެން މިތިބީ. މިރިޕޯޓު ކުއްވެރިކޮށް އަދި ޝައްމާން ދޫކޮށްލުމަށް މުޒާހަރާ ކުރަންވީ. ކޮންމެ ހުކުރު ހޮނިހިރުދުވަހެއްގައާއި ރޭނގަޑުގެ ވަގުތުތަކުގައި އެކަންކުރަންވީ.\nއޮކްޓޯބަރ 21, 2019 09:20\nސައިންދާއަކީ އޭރިޔާ 51 ގައި ގެންގުޅޭ އޭލިޔަންއެއް! ވީމާ ސަހިންދާގެ ފޮޓޯ އާންމުކުރީމާ މުޅި ދުނިޔޭގެ މަސްލަހަތު ެއްލޭނެ! އެއީ ވެގެން އުޅޭ ގޮތަކީ!\nއޮކްޓޯބަރ 21, 2019 09:38\nޝައްމާނު ކައޭ އެމްޑީޕި އަށް ވޯޓު ނުދެއްޗޭ ދެން .ކައޭ ވޯޓު ދިނީމަ އެމީހުން ކަލޭގެ ދަރިފުޅު މުޅިން ނިކަމެތި ކޮށް ދުނިޔެ އަށް ގިނަ ކޮށްފި ކަޑައެއްނު އޭތި ދެންވެސް ޒުވާނުން ހޭވެރިވެބަ ހެޔޮވެރިކަމެއް ޖަޒީރާ ގަ ނޯންނަާނެ ޖަންގަލް ޕީޕީ މީހުން އުޅެެޭގޮތަށް ދިވެހިން ނޫޅެެޭނެ ފޫގޮޅި ޖަހައިގެން އެވެރިން އެތިބީ ގާރޫނު ހެދިފަ\nއޮކްޓޯބަރ 21, 2019 09:49\nއަންނިބެ އާއި އިބޫ އެކުޑަކުއްޖާފުޅަށް އެހެންނަހަދާ 500000 މިލިޔަން އެކުއްޖާ އަށް ދީބަލަ ލައްގާ ހުރައަށް އަބަދު ލެއްގީމަ އޭތި ކަޑަ\nއޮކްޓޯބަރ 21, 2019 10:25\nފުލުހުން ވަނީ ފެއިލް ވެފައި ، އިސްލާމް ދީނަށް ފުރައްސާރަ ކޮއް ހެދިމީހުން ހައްޔަރު ނުކޮށް ،އިސްލާމް ދީނަށް ފުރައްސާރަ ކުރި މީހުން ހައްޔަރު ކުރަން ގޮވާލި ހިއްވަރު ގަދަ ޒުވާނާ ޝައްމާނު ވަނީ މި ފެއިލް ވެފައިވާ ފުލުހުން ހައްޔަރު ކޮއްފައި..ދިވެހި ގައުމަށާއި ދިވެހި އުއްމަތް އަދި އިސްލާމް ދީން ދިފާއުގަ ހުވާ ކޮއްގެން ތިބި ދިވެހި ފުލުހުންނޭ ކިޔާތި ލަދުގަނޭ...\nއޮކްޓޯބަރ 21, 2019 10:28\nމި ސަރުކާރުގެ ވާހަކަ ދައްކަކަސް ނުވާނެ! އެމީހުން އަބަދު މަސައްކަތް ކުރަމުންދަނީ އިސްލާމްދީން ނިކަމެތި ކުރަންވެގެން އެކަމެއްނުވާނެ އިންޝާﷲ އެމީހުން ކުރިމަތީ މުސްލިމުން ނިކަމެތި ވާންވީ! އެކަމެއް އެހެންވެގެން ނުވާނެ\nއޮކްޓޯބަރ 21, 2019 11:29\nޢަހަރެމެން ގެ ދުޢާ އަކީ އާއިލާއަށް ކެއްތެރިކްން ދެއްވުން. ޢަދި އަނިޔާ ލިބެމުންދާ ފަރާތްތަށް އެ އަނިޔާއިން މިންޖުކޮށް ދެއްވުން\nއޮކްޓޯބަރ 21, 2019 14:22\nކެތްކުރައްވާށެވެ. އެންމެންނަށް މިވާގޮތާއި ވަމުންދާގޮތްވެސް މިދަނީ ﷲ ގެ ވަގިފުޅާއެކު ހާމަވަމުންނެވެ. ﷲ ގެ މަގުގައި ހައްޤުބަސް ބުނާ މީހަކު އެއިލާހު ނިކަމެތި ނުކުރައްވާނެކަމާއި އެއިލާހުގެ މަދަދު ތިޔަ ތުއްތު ދަރިފުޅަށާއި އަނބިކަބަލުންނާއި އާއިއާއަށް ދެއްވާނެކަން ޔަޤީންކުރައްވާށެވެ. މުނާފިގޫން ސޫރަތުގެ 8 ވަނަ އާޔަތުގެ މާނާގައިވަނީ ޢިއްޒަތްވަނީ ﷲ އާއި އެކަލާންގެ ރަސޫލާ އާއި މޫމިންތަކުންނަށެވެ. އެކަމަކު މުނާފިގުންނަކަށް އެކަމެއް ނޭގެތެވެ.\nވީއިރު ހިތާމަނުކުރައްވާށެވެ. ދުޢާކުރައްވާށެވެ. ﷲ ތިޔައާއިލާއަށް ކެތްތެރިކަމާއި ރައްކާތެރިކަން އަދި ތަނަވަސްކަން މިންވަރުކުރައްވާށި. އާމީން\nއޮކްޓޯބަރ 21, 2019 14:44\nޑިމޮކުރަސީ ކަން އޭގެން އެދައްކުވަދެނީ\nއޮކްޓޯބަރ 21, 2019 17:28\nއެމްޑީޕީ އައް ވޯޓް ނުދޭން ޖެހޭ ސަބަބަކީ ތާހިރު ދިރި އުޅުމެއް ނުލިބޭނެ. ޢަދި އެލާދީނީ މީހުން ވައުދުވި އެއްވެސް އެއްޗެއް ރައްޔިތުންނަކައް ނުދެވަެނެ ލާދީނީ މެކުހައް


10 aharu ge thaareehu badhalu kuree Modric\nމޮޑްރިޗް، 10 އަހަރު ފަހުން އެވޯޑް ގެންދިޔަ އާ ކުޅުންތެރިޔާ ---\nކްރިސްޓިއާނޯ ރޮނާލްޑޯ އާއި ލިއޮނަލް މެސީ ދުނިޔޭގެ މޮޅު ކުޅުންތެރިޔާގެ އެވޯޑް ހޯދުމުގެ ކުރިން، އެ އެވޯޑް އެންމެ ފަހުން ހޯދީ، ބްރެޒިލްގެ މިޑްފީލްޑަރު ކަކާ އެވެ. އެއީ މީގެ 11 އަހަރު ކުރިންނެވެ. އޭގެ ފަހުން މިދިޔަ 10 އަހަރު، އެވޯޑް ގެންދިޔައީ، ރޮނާލްޑޯ އާއި މެސީ އެވެ. ކޮންމެ ކުޅުންތެރިޔަކުވެސް ވަނީ ފަސް ފަހަރު އެ އެވޯޑް ހޯދާފަ އެވެ.\nމިދިޔަ 10 އަހަރަކީ، ފީފާގެ އެވޯޑް ހަފުލާތަކުގެ ސްޓޭޖު ތިން ވަނަ ކުޅުންތެރިޔަކަށް ފުރުސަތު ނުލިބުނު އަހަރުތަކެވެ. ދިގަ އަހަރު ފަހުން، އެކަމަށް ނިމުން ގެނައީ، ކްރޮއޭޝިއާގެ ކެޕްޓަން ލޫކާ މޮޑްރިޗެވެ. ރޭ ބޭއްވި ފީފާގެ 'ދަ ބެސްޓް' އެވޯޑް ހަފުލާގައި ދުނިޔޭގެ އެންމެ މޮޅު ކުޅުންތެރިޔާގެ އެވޯޑް މޮޑްރިޗް ގެންދިއުމުން އޭނާ އަށް ވަނީ އާ ތާރީހެއް އުފެއްދިފަ އެވެ.\nމޮޑްރިޗް އެވޯޑް ގެންދިޔައީ، މިދިޔަ ސީޒަންގައި އޭނާއާއެކު ރެއާލް މެޑްރިޑަށް ކުޅުނު ރޮނާލްޑޯ އާއި ލިވަޕޫލްގައި މިދިޔަ ސީޒަންގައި މޮޅު ކުޅުމެއް ދެއްކި މިސްރުގެ ތަރި މުހައްމަދު ސަލާހް އާ ވާދަ ކޮށެވެ. ރޮނާލްޑޯ ވަނީ މިދިޔަ ދެ އަހަރު މޮޅު ކުޅުންތެރިޔާގެ އެވޯޑް ހޯދާފަ އެވެ. މިއަހަރުގެ ގަދަ ތިން ވަނަ އަށް މެސީގެ ނަން ނޮމިނޭޓް ވެފައެއް ނުވެ އެވެ. މިއީ މިދިޔަ 11 އަހަރު ތެރޭގައި، ދުނިޔޭގެ އެންމެ މޮޅު ކުޅުންތެރިޔާގެ އެވޯޑަށް މެސީ ނޮމިނޭޓް ނުވި ފުރަތަމަ ފަހަރެވެ.\nމޮޑްރިޗް އެވޯޑް ހޯދުމުން ހާމަވެގެން ދިޔަ އެންމެ މުހިންމު ކަމަކީ، މެސީ އާއި ރޮނާލްޑޯގެ ޑޮމިނެންސް ފުރަތަމަ ފަހަރަށް ނިމުމަކަށް އައިކަމެވެ. މިދިޔަ ހަތް ވަރަކަށް އަހަރަކީ، ރޮނާލްޑޯ އާއި މެސީގެ ވާދަވެރިކަން ވަރަށް ބޮޑަށް ފެނިގެން ދިޔަ އަހަރު ތަކެވެ. ދެ ކުޅުންތެރިން ކުޅުމުން ދިޔައީ އެންމެ ވާދަވެރި ދެ ކުލަބަށެވެ. ނަަމަވެސް މި ސީޒަންގައި އެކަން ވެސް ބަދަލުވެ، ފުޓްބޯޅައިގެ ތާރީހުގައި ފެނުނު އެންމެ ވާދަވެރި ކޮމްބިނޭޝްގެ ދެނަން ވަނީ ފަނޑުވެފަ އެވެ. ރޮނާލްޑޯ ވަނީ، ރެއާލް މެޑްރިޑް ދޫކޮށް ޔުވެންޓަސް އަށް ބަދަލުވެފަ އެވެ.\nމޮޑްރިޗަށް އެވޯޑް ލިބުމުގައި އެންމެ ބޮޑަށް މަގުފަހިވީ، މިދިޔަ ސީޒަންގެ ޗެމްޕިއަންސް ލީގް ރެއާލް މެޑްރިޑަށް ހޯދައިދިނުމަށްޓަކައި އޭނާ ދެއްކި މޮޅު ކުޅުމާއި، ވޯލްޑްކަޕް ފައިނަލަށް ކްރޮއޭޝިއާ ގެންގޮސް ދިނުމަށް އޭނާ ދެއްކި މޮޅު ކުޅުމުންނެވެ. ވޯލްޑްކަޕުގެ މޮޅު ކުޅުންތެރިޔާގެ އެވޯޑް ހޯދީވެސް މޮޑްރިޗެވެ. އޭގެ ފަހުން އޭނާ ވަނީ ޔޫރަޕްގެ އެންމެ މޮޅު ކުޅުންތެރިޔާގެ އެވޯޑްވެސް ހޯދާފަ އެވެ.\nފީފާ މެސީ ކްރިސްޓިއާނާ ރޮނާލްޑޯ + މުހައްމަދު ސަލާހް ލުކާ މޮޑްރިޗް\nމޮޑްރިޗް: ޔޫރަޕްގެ އެންމެ މޮޅު ކުޅުންތެރިޔާ\nމޮޅު ކުޅުންތެރިއަކީ ކާކު؟ ރޮނާލްޑޯ އާއި މެސީ އުއްމީދެއްގައި


ކޯޓު އަމުރެއްގެ ދަށުން މަކުނުދޫ ގެއެއް ބަލައި ފާސްކޮށް މަސްތުވާތަކެއްޗާއެކު މީހަކު ހައްޔަރުކޮށްފި\nހޮނިހިރު ،9 މެއި 2020 / 16:45\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ފުލުހުންގެ އިންޓެލިޖެންސާއި ހދ. މަކުނުދޫ ޕޮލިސް ގުޅިގެން ހިންގި އޮޕަރޭޝަނެއްގައި، ކޯޓުއަމުރެއްގެ ދަށުން މަކުނުދޫ ގެ އެއް ބަލައި ފާސްކޮށް މަސްތުވާތަކެއްޗާއެކު މީހަކު ހައްޔަރުކޮށްފިއެވެ. މި މައްސަލައާ ގުޅިގެން ހައްޔަރުކޮށްފައިވަނީ 18 އަހަރުގެ ދިވެހި ފިރިހެނެކެވެ. އޭނާ ހައްޔަރުކޮށްފައިވަނީ މަސްތުވާތަކެތީގެ ވިޔަފާރިކުރާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ … ތަފްސީލް\nހިންމަފުށީގައި ހިންގި މަސްތުވާތަކެތީގެ ދެ އޮޕަރޭޝަނެއްގައި ދެ މީހަކު ހައްޔަރުކޮށްފި\nހޮނިހިރު ،9 މެއި 2020 / 15:37\nމަސްތުވާތަކެއްޗާ ދެކޮޅަށް ފުލުހުން ކުރަމުންގެންދާ މަސައްކަތްތަކުގެ ތެރެއިން ކ. ހިންމަފުށީގައި މަސައްކަތްކުރާ ފުލުހުންނާއި ފުލުހުންގެ އިންޓެލިޖެންސް ގުޅިގެން ހިންމަފުށީގައި ހިންގި ދެ އޮޕަރޭޝަނެއްގައި މަސްތުވާތަކެއްޗާއެކު ދެ މީހަކު ހައްޔަރުކޮށްފިއެވެ. މި ދެ މައްސަލައާ ގުޅިގެން ހައްޔަރުކޮށްފައިވަނީ 29 އަހަރުގެ މީހަކާއި 34 އަހަރުގެ މީހެކެވެ. މި ދެ މީހުންނަކީވެސް ދިވެހި ފިރިހެނުންނެވެ. މި ދެ މީހުންގެ … ތަފްސީލް\nމަނަދޫން މާޅެންދުއަށް ގެންދަންއުޅުނު މަސްތުވާތަކެތި ހޯދައި ފުލުހުންގެ ބެލުމުގެދަށަށް ގެނެސްފި\nހޮނިހިރު ،9 މެއި 2020 / 14:19\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން، ނ. މަނަދޫ ޕޮލިސް ސްޓޭޝަނުން ހިންގި އޮޕަރޭޝަނެއްގައި، ނ. މަނަދޫން ފުރައިގެން އެއަތޮޅު މާޅެންދުއަށް ދަތުރު ކުރަމުންދިޔަ ލޯންޗަކުން މަސްތުވާތަކެތި ހޯދައި ފުލުހުންގެ ބެލުމުގެދަށަށް ގެނެސްފިއެވެ. އެ ތަކެތި ހޯދާފައިވަނީ މަނަދޫން މާޅެންދުއަށް މަސްތުވާތަކެތި ގެންދާކަމަށް ފުލުހުންނަށް ލިބުނު މަޢުލޫމާތަކާ ގުޅިގެން 2020 އެޕްރީލް 30 ވަނަ … ތަފްސީލް\nއދ. މާމިގިއްޔަށް އެތެރެކުރި މަސްތުވާތަކެތި ހޯދައި ފުލުހުންގެ ބެލުމުގެ ދަށަށް ގެނެސްފި\nހޮނިހިރު ،9 މެއި 2020 / 11:59\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން މާމިގިއްޔަށް އެތެރެކުރި މަސްތުވާތަކެތި ހޯދައި ފުލުހުންގެ ބެލުމުގެ ދަށަށް ގެނެސްފިއެވެ. މާލެއިން މާމިގިއްޔަށް މުދާ ހިފައިގެންދިޔަ ދޯންޏެއްގައި ވެރިއަކުނެތި ހުރި ފޮށިގަނޑެއް ހުރި ކަމުގެ މައުލޫމާތު ފުލުހުންނަށް ލިބުމާ ގުޅިގެން، މި ހިނގާ މެއި މަހުގެ7ވަނަ ދުވަހުގެ ރޭ ފުލުހުންގެ ބެލުމުގެ ދަށަށް އެ … ތަފްސީލް


ކުންނާރުން ލިބޭ ޞިއްޙީ ފައިދާތައް\nވިޓަމިންތަކާއި މަޢުދަންތައް: ކުންނާރުގައި ވަރަށް ގިނަ މަޢުދަންތަކާއި ވިޓަމިންތައް ހުރެއެވެ. އެގޮތުން ކުންނާރުގައި ހުންނަ މައިގަނޑު މަޢުދަންތަކުގެ ތެރޭގައި، ޕޮޓޭސިއަމް، ފޮސްފަރަސް، މެންގަނީޒް، ސޯޑިއަމް، ޒިންކު، ދަނގަޑު، ކޮޕަރ، އަދި ކެލްސިއަމް ހިމެނެއެވެ. ކުންނާރުގައި ހުންނަ ވިޓަމިން ތަކުގެ ތެރޭގައި، ވިޓަމިން ސީ، ރައިބޯފްލެވިން، އަދި ތިއެމިން ހިމެނެއެވެ. ހުތްމޭވާތަކުގައި ހުންނަ ވިޓަމިން ސީގެ 20 ގުނަ ކުންނާރުގައި ހުރެއެވެ. ކުންނާރުގައި ހިމެނޭ ވިޓަމިންތަކާއި މަޢުދަންތަކުގެ ސަބަބުން:-\nބަނޑުގައި ރިހުން ލުއިކޮދެއެވެ.\nހަލާކުވެފައިވާ ކަރުތެރެ ރަގަޅުކޮށް ދެއެވެ.\nހިތާއި ލޭހޮޅިތަކުގެ މަސައްކަތަށް ވާގިވެރި ވެއެވެ.\nކާހިތްވުމަށް މަގުފަހި ކުރެއެވެ.\nލޭހޮޅިތަކާއި ލޭނާރުތައް ސާފުކޮށް ދެއެވެ.\nއެމިނޯ އެސިޑް ތައް: ހަށިގަނޑު ފުރިހަމައަށް މަސައްކަތްކުރުމަށް ޕްރޮޓީންގެ ތެރޭގައި ގުނާލެވޭ 24 އެމިނޯ އެސިޑް ބޭނުންވެއެވެ. ކުންނާރުގައި 24-18 އާއި ދެމެދުގެ އަދަދަކަށް އެމިނޯ އެސިޑް ހުރެއެވެ. އެމިނޯ އެސިޑް ތަކަކީ:-\nހަށިގަނޑުގެ ވަރަށް ގިނަ ބައިތަކުގެ މަސައްކަތްތަކަށް ބޭނުންވާ މާއްދާ ތަކެކެވެ. އެގޮތުން ކަށި، ހަން، މަސް، ހޯރމޯން، ލޭ، ނިއުރޯޓްރާންސްމިޓަރ ތައް، އަދި އެންޒައިމްތައް އުފައްދައި، އޭގެ މަސައްކަތްތައް ހަލުވިކޮށް ފުރިހަމަ ކުރުމުގައި އެމިނޯ އެސިޑްތަކުގެ ބޭނުން ހިފައެވެ.\nހަށިގަނޑުން އުފައްދާ 50 ހާހަށްވުރެ ގިނަ ޕްރޮޓީންތައް އުފެއްދުމަށް ބޭނުންތެރި މާއްދާ ތަކެކެވެ.\nތަފާތު ބަލިތަކާއި، އަދި ހަށިގަނޑުގައި ހެދޭ ފާރުގަނޑު ފަސޭހަވުމަށް އެހީތެރިވެދޭ މާއްދާ\nކެންސަރުން ރައްކާތެރިކޮށްދިނުން: ކުންނާރުގައި ހިމެނޭ ފެނުގެ ބައި، އީރާންގެ ވެކްސިން އެންޑް ސީރަމް ރިސާރޗް އިންސްޓިޓިއުޓް އިން ވަނީ ދިރާސާކޮށްފައެވެ. 2008 ގެ ފެބްރުއަރީގައި ޝާއިޢުކުރި މިދިރާސާ ބުނާގޮތުން، ކުންނާރުގެ ފެނުގެ ބައިގައި ޓިއުމަރު ގެ ސެލްތައް ހުއްޓުވުން މަނާކުރެއެވެ. އަދި ބޭސްވެރިކަމުގެ ތެރޭގައި ބޭނުންކުރެވިދާނެ ބައެއް އޭގައި ހުރެދާނެ ކަމަށް ލަފާދީފައި ވެއެވެ. ކުންނާރުގައި ގިނައަދަދަކަށް އެންޓި އޮކްސިޑެންޓް ތައް ހުރެއެވެ. އެކަމުގެ ސަބަބުން ތަފާތު ބާވަތްތަކުގެ ކެންސަރުން ރައްކާތެރިވުމަށް އެހީތެރި ވެއެވެ. އޭގެ ތެރޭގައި، ފުރަމޭގެ ކެންސަރު، ގޮހޮރުގެ ކެންސަރު، އުރަމަތީގެ ކެންސަރު، އަދި ޕްރޮސްޓޭޓް ކެންސަރު ހިމެނެއެވެ. ކުންނާރު ފަނީގައި ކެންސަރުގެ ސެލްތައް މަރާލުމުގެ ބާރު ހުރެއެވެ. ނަތީޖާއެއްގެ ގޮތުން ދިރެ ބޮޑުވަމުންދާ ޓިއުމަރުގެ ސެލްތަކުގެ އަދަދު ދަށްކުރެއެވެ.\nކުންނާރުގައި ވަރަށް ގިނައިން “ބެޓޫލިނިކް އެސިޑް” ހުރެއެވެ. ކެންސަރުގެ ސެލްތައް މަރާލައިގެން “މެލާނޯމާ” ގެ އަސަރު ކުޑަކުރުމަށް ބެޓޫލިނިކް އެސިޑް ބޭނުން ކުރެވެއެވެ.\nކުންނާރުގައި ގިނަ އަދަދަކަށް “އެންތޯސިއެނިން”، ވިޓަމިން ސީ، އަދި “ގެލިކް އެސިޑް” ހުރެއެވެ. މިމާއްދާތައް ހުރުމަކީ ހިތުގެ ދުޅަހެޔޮކަމަށް ބޭނުންތެރި ކަމެކެވެ. ކުންނާރުގައި ޕޮޓޭސިއަމް ގިނައިން ހުރުމަކީ އޭގެ ސަބަބުން ލޭގެ ޕްރެޝަރު ކޮންޓްރޯލް ކުރުމަށް އެހީތެރިވެދޭނެ ކަމެކެވެ.\nކުންނާރުގައި ގުލްކޯޒް، ފްރަކްޓޯޒް، ރަމްނޯޒް، އަދި ސުކްރޯޒް، އެކުލެވިގެންވުމުން، ކުންނާރު ބޭނުންކުރުމުން ހަށިގަނޑަށް ހަކަތައާއި ބާރު ލިއްބައިދެއެވެ.\nނިދިނައުން: ނިދިނައުމުގެ މައްސަލަ ހައްލުކޮށްދީ، ނުތަނަވަސްކަން ފިލުވައިލުން: ކުންނާރުގައި “ލިނޯލެނިކް އެސިޑް” އަދި “ލިނޯލެއިކް އެސިޑް” ހުރެއެވެ. މިއީ ސިކުނޑިއާއި، ނާރުތަކުގެ ނިޒާމް ރައްކާތެރިކޮށްދީ، ހާސްވެ ކަންބޮޑުވުން ފިލުވައިދީ، މޫޑު ހަމައަކަށް އެޅުވުމުގައި އެހީތެރިވާ މާއްދާ ތަކެކެވެ. މިއީ ނިދުމަށް އެހީތެރިވެދީ، ފިއްތުއްތަކުން ދުރުކޮށްދީ، ރުޅި އާއި ނުތަނަވަސްކަން ކުޑަކޮށްދިނުމުގައި އެހީތެރިވެދޭ މާއްދާ ތަކެކެވެ. ކުންނާރުގެ ދިޔައިން ހޯދިފައިވާ ބާރުގަދަ ކެމިކަލް “ޖުޖޫބޮސައިޑް އޭ” އަކީ ސިކުނޑީގައިވާ “ހިޕޯކެމްޕަސް” އޭކިޔާ ހިސާބަށް ބާރުފޯރުވާ އެއްޗެކެވެ. އަދި މިއީ ނިދުމަށް އެހީތެރިވެދޭ މާއްދާ އެކެވެ.\nހަޖަމުކުރުމުގެ މައްސަލަތައް: ކުންނާރަކީ ވަރަށް ފަސޭހައިން ހަޖަމުކުރެވޭ މޭވާ އެކެވެ. މޭނުބައިކުރުމާއި ހޮނޑުލުން، އަދި ބަނޑުގައި ރިހުން ލުއިކުރުމަށް ކުންނާރު ބޭނުންކުރެވެއެވެ. އަދި މިއީ ބަނޑުގައި ވައިހެދުމުގެ މައްސަލަ ލުއިކޮށްދޭ މޭވާ އެއްވެސް މެއެވެ.\nކުންނާރަކީ ލޭސާފުކޮށްދޭ އެއްޗެކެވެ. އެއީ އޭގައި ހިމެނޭ “ސެޕޯނިން”، “އެލްކަލޮއިޑް” އަދި “ޓްރައިޓަރޕެނޮއިޑް” ތަކުގެ ސަބަބުންނެވެ. ކުންނާރުގައި ފެން ގިނައިން ހުރުމަކީ ކުންނާރު ބޭނުންކުރުމުން، ކަރުހިއްކުން ފިލުވައިދޭ ކަމެކެވެ. ނޭވާކުރުވުމާއި، ދާހިއްލުމުގެ މައްސަލައަށް ވެސް ކުންނާރު ބޭނުންކުރުމުން ލުއިކަން ލިބެއެވެ.\nދިފާޢީ ބާރު: ކުންނާރުގައި ހިމެނޭ ފައިޓޯކެމިކަލްތަކާއި، ވިޓަމިން ސީގެ ސަބަބުން، ފާރުގަނޑު ފަސޭހަވުން އަވަސްވެ، ހަށިގަނޑުގެ ދިފާޢީ ބާރު ރަގަޅުކޮށް ދެއެވެ. އަދި މިމާއްދާތަކުގައި ހުންނަ ދުޅަތަކާއި ދެކޮޅަށް މަސައްކަތްކުރުމުގެ ބާރުގެ ސަބަބުން، ރާއްޖެބައްޔާއި، އެހެނިހެން ހުޅުތައް ދުޅަވުމުގެ ބަލިތަކުން ކުރިމަތިވާ އުދަނގޫތައް ކުންނާރު ބޭނުންކުރުމުން ލުއިކޮށް ފަސޭހަކޮށްދެއެވެ.\nފުރަމޭ ރައްކާތެރިކޮށްދިނުން: އެތްނޯފާމަކޮލޮޖީގެ 2009 އެޕްރީލް މަހުގެ އަދަދުގައި ރިޕޯޓްކޮށްފައިވާ ގޮތުގައި ކުންނާރުގައި ފުރަމޭގެ މަސައްކަތެއް އީޖާބީ އަސަރެއް އެކުލެވިގެންވެއެވެ. އެރިޕޯޓްގައި ބުނެފައިވާގޮތުން އެންޓި އޮކްސިޑެންޓެއްގެ ގޮތުގައި މަސައްކަތްކޮށްގެން ، ކުންނާރުން ފުރަމޭއަށް ރައްކާތެރިކަން ހޯދައިދެއެވެ. “އޮކްސިޑޭޓިވް ސްޓްރެސް” އަކީ ފްރީ ރެޑިކަލްތަކުން ހަށިގަނޑަށް ގެއްލުންދޭ މަސައްކަތެކެވެ. އެންޓި އޮކްސިޑެންޓް ތައް ފްރީ ރެޑިކަލްތައް ސާފުކޮށް، އެއިން ހަށިގަނޑުގެ ސެލްތަކަށް ލިބޭ ގެއްލުން ކުޑަކޮށް ދެއެވެ. އޮކްސިޑޭޓިވް ސްޓްރެސް އާއި ހަނގުރާމަ ކުރާނެ، ކެމިކަލްތައް ކުންނާރުގައި ހުރެއެވެ.\nއެއިޑްސް: ކުންނާރުގައި ހިމެނޭ “ބެޓޫލިނިކް އެސިޑް” އަދި “ޑައިހައިޑްރޯބެޓޫލިނިކް އެސިޑް” އަކީ އޭޑްސް ވައިރަސް އާއި ދެކޮޅަށް މަސައްކަތްކުރުމުގެ ގާބިލިއްޔަތު ހުރެދާނެ މާއްދާތަކެއްކަމަށް ވެދާނެކަމަށް ދިރާސާތައް ބުނެއެވެ.\n3 މާރިޗު, 2019


MDP ge fiyavalhu alhaa committee in Shuaib suspend kohfi | Wathan.mv އެމްޑީޕީގެ ފިޔަވަޅު އަޅާ ކޮމިޓީން ޝުއައިބް ސަސްޕެންޑްކޮށްފި | Wathan.mv\nއެމްޑީޕީގެ ފިޔަވަޅު އަޅާ ކޮމިޓީން ޝުއައިބް ސަސްޕެންޑްކޮށްފި\nއެމްޑީޕީގެ ފިޔަވަޅު އަޅާ ކޮމިޓީގެ ނައިބު މުގައްރިރު ކަމުގައި ހުންނެވި ޝުއައިބް އަލީ (ފުރަހަނި ޝުއައިބް) އެ ކޮމިޓީން ސަސްޕެންޑް ކުރުމަށް ނިންމައިފިއެވެ. އެ ގޮތަށް ނިންމީ ދެންމެއަކު ބޭއްވި ފިޔަވަޅު އަޅާ ކޮމިޓީގެ ބައްދަލުވުމުގައެވެ.\nއެމްޑީޕީން ކުރި ޓްވީޓެއްގައި ވަނީ އެ ޕާޓީގެ ފިޔަވަޅު އަޅާ ކޮމިޓީގެ ނައިބު މުގައްރިރު ކަމުންނާއި ކޮމިޓީގެ މެންބަރު ކަމުން ޝުއައިބް އަލީ އެއް ފަރާތްކޮށްފައި ވަނީ އެ ކޮމިޓީއަށް ހުށަހަޅާފައިވާ ޝުއައިބްގެ މައްސަލައެއް ކޮމިޓީން ބަލަން ނިންމުމުން ކަމަށެވެ.\nއެއީ ކޮން މައްސަލައެއް ކަން އެމްޑީޕީން ހާމައެއް ނުކުރެއެވެ. އެކަމަކު، އެނގިފައިވާ ގޮތުގައި އެ މައްސަލައަކީ އެމްޑީޕީގެ ރައީސް މުހައްމަދު ނަޝީދާއި އެމްޑީޕީގެ އެންމެ އިސް ލީޑަރު، ރައީސް އިބްރާހިމް މުހައްމަދު ސޯލިހްގެ ކާޓޫން ކުރަހައިގެން ޓްވިޓާގައި ޝުއައިބް އަލީ އާންމުކުރި މައްސަލައެވެ.\nއެމްޑީޕީގެ ފިޔަވަޅު އަޅާ ކޮމިޓީގެ މިއަދުގެ އެ ބައްދަލުވުމުގައި ތިއްބެވީ އެމްޑީޕީގެ ނައިބު ރައީސް މުހައްމަދު ޝިފާޒް (ޝިއްޕެ) އާއި، މާފަންނު އުތުރު ދާއިރާގެ މެންބަރު އިމްތިޔާޒު ފަހުމީ (އިންތި) އާއި ރައީސް އޮފީހުގެ ސްޓޭޓް މިނިސްޓަރ އަކްރަމް ކަމާލުއްދީނާއި، ރައީސް އޮފީހުގެ މިނިސްޓަރ ޑރ. މުސްތަފާ ލުތުފީއެވެ.\nއެމްޑީޕީގެ ފިޔަވަޅު އަޅާ ކޮމިޓީން ޝުއައިބް ވަކިކުރަން ނިންމާފައި މިވަނީ، މަޖިލީހުގެ ރައީސް ނަޝީދާއި އެމްޑީޕީގެ ޗެއާޕާސަން ކަމުގައި ހުންނެވި ހެންވޭރު ހުޅަނގު ދާއިރާގެ މެންބަރު ހަސަން ލަތީފް އެ މަގާމުން ވަކިކޮށްދިނުމަށް ޝުއައިބް އެދިވަޑައިގެންފައިވަނިކޮށެވެ.\nނަޝީދަށް ފިޔަވަޅު އަޅައިދެން އެދިވަޑައިގެން ޝުއައިބް ސިޓީއެއް ފޮނުވީ ޗެއާޕާސަން ހަސަން ލަތީފަށެވެ. އެކަމަކު ނަޝީދަށް ފިޔަވަޅު އަޅަން ނެތް ކަމަށް ހަސަން ލަތީފް ވިދާޅުވެ ޝުއައިބަށް ޖަވާބު ދެއްވުމުން، ޗެއާޕާސަން ކަމުން ހަސަން ލަތީފް ވަކިކޮށްދޭން ޝުއައިބް ސިޓީއެއް ފޮނުއްވީ ރައީސް ސޯލިހަށެވެ.\nރައީސް ނަޝީދަށް ފިޔަވަޅު އަޅައިދޭން ޝުއައިބް އެދިވަޑައިގަތީ ރައީސް ސޯލިހްގެ އެންމެ އަރިސް ވަޒީރު، އިކޮނޮމިކް މިނިސްޓަރ ފައްޔާޒު މަގާމުން ވަކިކުރަން މަސައްކަތް ކުރައްވަމުންދާ މައްސަލާގައެވެ. ނަޝީދު އެ ގޮތަށް މަސައްކަތް ކުރައްވަނީ ސަރުކާރު ބަލިކަށި ކުރަން އަމިއްލަ ޒާތީ މަސްލަހަތެއްގައި ކަމަށް ޝުއައިބް ތުހުމަތު ކުރެއްވިއެވެ.\nއެކަމަކު، ރައީސް ނަޝީދު ވަނީ އެ ތުހުމަތު ދޮގުކުރައްވައިފައެވެ. އެމްޑީޕީގެ “ހަބަރު ސިޓީ” ކޮލަމްގައި އެމަނިކުފާނު ލިޔުއްވި މަޒުމޫނުގައިވާ ގޮތުން ރާއްޖޭގައި ވެރިކަން ކުރައްވަން އެމަނިކުފާނު ދެން ބޭނުންފުޅެއް ނުވެއެވެ. އެމަނިކުފާނު ބޭނުންފުޅުވަނީ އެމްޑީޕީން ހެޔޮ ވެރިކަމެއް ކުރުމަށާއި ރައީސަށް ދެވަނަ ދައުރެއް ކަށަވަރު ކުރަން ކަމަށް ލިޔުއްވާފައިވެއެވެ.\nވަޒީރު ކަމުން ފައްޔާޒު ދުރުކުރަން ނަޝީދު މަސައްކަތް ކުރައްވާއިރު، ފައްޔާޒަށް ފުރިހަމަ އިތުބާރު އޮތް ކަމަށް ރައީސް ސޯލިހް ވަނީ މީޑިއާ މެދުވެރިކޮށް ވިދާޅުވެފައެވެ. މީޑިއާ މެދުވެރިކޮށް ފައްޔާޒު ވެސް ދެއްވި މެސެޖަކީ މަގާމުން އަމިއްލަފުޅަށް ދުރުވެވަޑައިގަންނަވާނީ ރައީސް އެ ގޮތަށް އެންގެވުމުން ކަމަށެވެ.


"Mardaani 2" promote kuran Rani Mukherji news anchor akah\n"މަރްދާނީ 2" ޕްރޮމޯޓް ކުރަން ރާނީ އަސްލު އެންކަރަކަށް\nއަސްލު އެންކަރެއްގެ ގޮތުގައި ތައާރަފުވާން ރާނީ މުކަރުޖީ ތައްޔާރު ވެއްޖެ އެވެ. މިއީ ރާނީގެ "މަރްދާނީ 2"ގެ ޕްރޮމޯޝަނަލް ކެމްޕެއިންގެ ބައެކެވެ. މި ފިލްމަކީ އިންޑިއާގައި އަންހެނުންނަށް އުމުރުން ހަގު ކުޑަކުދިން ދޭ އަނިޔާތަކާއި ކުރާ ކުށްތަކާ ގުޅޭ މައުލޫއަކަށް އުފައްދާ ފިލްމެކެވެ. އެހެންވެ މި ފިލްމު ޕްރޮމޯޓްކުރުމަށް އިންޑިއާގެ އެންމެ މަޝްހޫރު އެއް ނިއުސް ޗެނަލްގެ އެންކަރެއްގެ ގޮތުގައި ރާނީ މިފަދަ ޚަބަރުތަކެއް ކިޔައިދޭނެ އެވެ.\nމި ފިލްމުގެ ސަބަބުން މިފަދަ ކުށްތަކާ މެދު އިންޑިއާގެ ފިރިހެނުން ހޭލާނެ ކަމަށް ރާނީ އުންމީދު ކުރެ އެވެ.\nރާނީ ބުނި ގޮތުގައި އޭނާ އަކީ މޫދު ދެކެ ވަރަށް ބިރުގަންނަ މީހެކެވެ. އެހެންވެ މި ފިލްމުން އެ ބިރު ފިލުވާލަން އޭނާ މަސައްކަތް ކުރި އެވެ. އެގޮތުން ފިލްމުގައި ކަނޑުއަޑީގެ އެކްޝަން ސީކުއެންސެއް ކުޅެފައިވާނެ ކަމަށް ރާނީ ބުންޏެވެ.\nފުރަތަމަ ސްކްރިޕްޓް އަޑުއަހާފައި އޭގައި ކަނޑު އަޑީގެ މަންޒަރެއް ހިމެނޭތީ އެންމެ ފުރަތަމަ ވަރަށް ބިރުގަނެ ޖެހިލުންވި އެވެ.\n"އަހަރެންނަށް ފަތާކަށް ނޭނގޭ. ޕޫލަށް އެރެން ވެސް ބިރުގަނޭ. ފަތަން ދަސްކުރަން ވެސް ވަރަށް މަސައްކަތްކުރިން އެކަމަކު އެކަމެއް ވެސް ނުވި. އެހެންވެ ސްކްރިޕްޓް ބަދަލުކޮށް އެ މަންޒަރު އޭގައި ނުހިމަނާ ވޭތޯ ވެސް ވަރަށް މަސައްކަތް ކުރިން. ނަމަވެސް އެ މަންޒަރަކީ ފިލްމަށް ވަރަށް މުހިއްމު މަންޒަރަކަށް ވާތީ އެ މަންޒަރު ކުޅެން އެއްބަސްވީ،" ރާނީ ބުންޏެވެ.\nފަހުން ވަރަށް ހިތްވަރުކޮށްފައި ރާނީ ވަނީ ކޯޗެއްގެ ކައިރިން ފަތަން ދަސްކޮށް ކަނޑު އަޑީގައިއުޅެން ވެސް ދަސްކޮށްފަ އެވެ. ރާނީ ބުނި ގޮތުގައި މޫދުގައި ފަތަން ނުކެރުނަސް ޔަގީނުން ވެސް މިހާރު ސްވިމިން ޕޫލްގައި ފަތަން އޭނާއަށް ކެރޭނެ އެވެ.\nގޯޕީ ޕުތުރަން ޑައިރެކްޓްކޮށްފައިވާ މި ފިލްމުގައި އަންހެންކުދިންނަށް ކުރެވޭ އަނިޔާތަކާ ބެހޭ ގޮތުން ވަރަށް ބޮޑަށް އަލިއަލުވާލާފައިވާނެ ކަމަށް ރާނީ ބުންޏެވެ.\nރާނީގެ ފިރިމީހާ އަދިތުޔާ ޗޯޕްޅާގެ ޔާޝްރާޖް ފިލްމްސް އިން އިން ޕްރޮޑިއުސްކުރާ މި ފިލްމު ރިލީޒްކުރާނީ މި މަހުގެ 13 ވަނަ ދުވަހު އެވެ.\n"ބަންޓީ އައުރް ބަބްލީ 2": ސައިފް އަދި ރާނީ އާއެކު އާ ދެ ތަރިން\n"މަރްދާނީ 2"ގައި ރާނީގެ ރޯލަށް ކާޖޮލްގެ ތައުރީފު\n"މަރްދާނީ 2": ރާނީ ވިދާލާނެ ފިލްމެއް\n"މަރްދާނީ 2" ސިނަމާއަށް ގެންނަނީ ޑިސެމްބަރުގައި\nސަލްމާންގެ ދީލަތިކަން އޭނާގެ ރެކޯޑްތަކަށްވުރެ ބޮޑު\nވައިގޮޅިތެރެއަށް ވެއްޓުނު ދިވެއްސަކު މަރުވެއްޖެ


BML in retailers loan ah badhaluthakeh\nބީއެމްއެލް ރީޓެއިލާސް ލޯނަށް ބަދަލުތަކެއް ގެނެސްފި\nރީޓެއިލާސް ލޯނަށް ބަދަލު ގެނައީ ވިޔަފާރިތަކަށް އެހީވާން ކަމަށް ބެންކުން ބުނޭ --\nކޮވިޑް-19 އާ ގުޅިގެން ވިޔާފާރި ތަކަށް ދިމާވާ ދަތިތަކަށް އެހީ ވުމަށް ބީއެމްއެލްގެ ރީޓެއިލާސް ލޯނަށް ބަދަލު ތަކެއް ގެނެސްފި އެވެ.\nމި ލޯނަކީ ވިޔަފާރިތައް ހިންގުމަށް ބޭނުންވާ ފައިސާ އާއި ވިޔަފާރި ފުޅާކުރުމަށް ބޭނުންވާ މާލީ އެހީތެރިކަން ފޯރުކޮށްދިނުމަށް ދޫކުރެވޭ ލޯނެކެވެ. ވިޔަފާރިތަކުން ޕީއޯއެސް މެދުވެރިކޮށް ހިންގާ މުއާމަލާތްތަކުގެ ޖުމްލަ ވިޔަފާރީގެ ތިންގުނައާ ހަމަޔަށް ރީޓެއިލާސް ލޯނު ބެންކުން ދޫކުރެ އެެވެ.\nބެންކުން މިއަދު ބުނީ، ލޯނުގެ ޝަރުތުތަކަށް މިއަދު ގެނައި ބަދަލުތަކާއެކު، މަހެއްގެ މައްޗަށް ޕީއޯއެސް މެދުވެރިކޮށް ވިޔަފާރި ތަކުން ހޯދަންޖެހޭ އާމްދަނީ 50،000 ރުފިޔާއިން 30،000 ރުފިޔާއަށް ދަށްކޮށްފައިވާ ކަމަށެވެ. އަދި، މި ބަދަލާއެކު ރާއްޖޭގެ އެކި ކަންކޮޅުތަކުގައި ހިންގާ ގިނަ ވިޔަފާރިތަކަކަށް ލޯނަށް ހުށަހެޅުމުގެ ފުރުސަތު ވަނީ ހުޅުވާލާފައި ކަމަށެވެ.\nރީޓެއިލާސް ލޯނަށް ހުށަހެޅުމުގެ ޝަރުތުތަކުގެ ތެރޭގައި ވިޔަފާރިތަކުން ވޭތުވެދިޔަ 12 މަސްދުވަހު މެދުކެނޑުމެއް ނެތި ޕީއޯއެސް އިން ވިޔަފާރީގެ މުއާމަލާތް ހިންގާފައި ހުންނަންޖެހޭނެ އެވެ. ބެންކުން ބުނީ، ގެނައި ބަދަލުތަކުގެ ތެރޭގައި ވިޔަފާރިތަކަށް ލުއި ދިނުމުގެ ގޮތުން އެންމެ ބޮޑަށް ގެއްލުންވި މަސްތަކުގެ ވިޔަފާރި ނުހިމަނާ ގޮތަށް ކަނޑައަޅާފައިވާ ކަމަށެވެ. އެގޮތުން ވޭތުވެދިޔަ ހަ މަސްދުވަހުގެ އެވްރެޖްގެ ގޮތުގައި 30،000 ރުފިޔާ ހަމަކުރާއިރު އޭޕްރީލް މަހުން ފެށިގެން ޖޫން މަހުގެ ވިޔަފާރި ނުހިމަނާނެ ކަމަށެވެ.\nބީއެމްއެލް އިސްލާމިކް ރީޓެއިލަސް ފައިނޭންސިން އަށް ވެސް ވަނީ މި ބަދަލުތައް ގެނެސްފައި ކަމަށް ބެންކުން ބުނެ އެވެ.\nކޮވިޑްއާ ގުޅިގެން ބެންކުން ވަނީ އިތުރު ލޯނު ތަކަކަށް ވެސް ބަދަލު ގެނެސްފަ އެވެ.\nބޭންކް އޮފް މޯލްޑިވްސް ކެފޭ ރެސްޓޯރެންޓް


ކެމްޕެއިނަށް ކުރެއްވި ހަރަދުގެ ވާހަކައާ އެކު، ގާސިމް ރިޔާޒަށް “ކަލަ ގޮވައިފި” – Hathaavees\nތިމަރަފުށީ ދާއިރާގެ މެންބަރު ރިޔާޒުގެ ކެމްޕެއިނަށް ކުރެއްވި ހަރަދުގެ ވާހަކަތަކާއެކު ޖުމްހޫރީ ޕާޓީގެ ލީޑަރު ގާސިމް އިބްރާހީމް ރިޔާޒަށް “ކަލަ ގޮވައިފި”އެވެ.\nޖުމްހޫރީ ޕާޓީގެ މައި ޖަގަހަ މ. ކުނޫޒުގައި ބޭއްވި ނޫސްވެރިންގެ ބައްދަލުވުމެއްގައި ގާސިމް ވަނީ ޖޭޕީ އަށާއި ގާސިމަށް އަމާޒުކޮށް ވާހަކަ ދައްކަވާތީ ރައްދު ދެއްވާފައެވެ.\n"އެހެންވެގެންތޯ ރިޔާޒު ހޮވުނީ ފަސް ހަ މިލިއަން ރުފިޔާ ހަރަދުކޮށްގެން ދިރިއުޅުން ނަގާލާ ހިސާބަށް ގޮސް ބޮޑު ހަރަދުކޮށްގެން ހޮވައި ދިނީމަ އިހުލާސްތެރިކަމެއް ނެތިގެން ނިކުމެގެން ދިޔައީ،" ގާސިމް ވިދާޅުވިއެވެ.\nގާސިމް ވިދާޅުވީ ރިޔާޒާއި ނާޒިމަށް އެމަނިކުފާނާ ދިމާލަށް އެއްވެސް އެއްޗެއް ބުނުމުގެ ހައްގެއް ނޯންނާނެ ކަމަށެވެ. އަދި ޖުމްހޫރީ ޕާޓީއާ ދިމާލަށްވެސް އެއްޗެސް އެއްޗެއް ބުނުމުގެ ހައްގު ނޯންނާނެ ކަމަށް ގާސިމް ވިދާޅުވިއެވެ. މިއަދު ދައްކަމުން ގެންދާ ވާހަކަތަކަކީ އަމިއްލަ އެދުމާއި ހެދި ދައްކާ ވާހަކަތައް ކަމަށް ގާސިމް ވިދާޅުވިއެވެ.\n"އަމިއްލަ އެދުމަށް ރައްޔިތުން ކޮންވިންސް ކުރުމަށްޓަކައި ދައްކާނެ ވާހަކައެއް ދައްކަނީ އެއީ މާ ތާހިރު ބައެއް ނޫނޭ އިނގޭތޯ، ތާހިރު މީހުން ނަމަ އެގޮތަށް ކަންތަކެއް ނުކުރާނެ،" ގާސިމް ވިދާޅުވިއެވެ.\nގާސިމްގެ ވިލާ ކުންފުނިން މީހުންގެ އަތުން ދަރަނި ނެގުމަށްފަހު ފައިސާ ނުދައްކާ ކަމަށް ދެކެވޭ ވާހަކަތަކާއި ގުޅިގެން ނޫސްވެރިޔަކު ސުވާލު ކުރުމުން ވިދާޅުވީ އެފަދަ އެއްވެސް ކަމެއް ނުހިނގާ ކަމަށެވެ. ވިލާ ކުންފުންޏަކީ މީހުން އަތުން ދަރަންޏަށް ފައިސާ ނެގުމަށްފަހު އެ ނުދައްކާ އުޅޭނެ ކުންފުންޏެއް ނޫން ކަމަށް ވިދާޅުވިއެވެ.\n"މިބުނާ މީސް މީހުން ހޮވައިދޭން އަޅުގަނޑު ނަގާފައި ހުރި ދަރަނި، ކްރައުން ކުންފުނީގެ ނަޒީރު އަތުން ނަގާފައި އެބަހުރި މިލިއަނެއްހާ ޑޮލަރު ނަގާފައި ނުދެވި. އަދިވެސް އެހެން ފަރާތަކުން އަޅުގަނޑު ބައިވެރިވާ ކުންފުންޏަކުން ނަގާފައި އޮތް މިލިއަން ޑޮލަރު ނުދެއްކިގެން މިއުޅެނީ. މި މީސް މީހުން ހޮވަން ވެގެން އަޅުގަނޑު ކުރި ހަރަދު އަޅުގަނޑު ނަގާފައި ހުރި ފައިސާ ދަރަންޏަށް. މިއީ ހަގީގަތް އޭނާ ނާޒިމް އަށްވެސް އެނގޭނެ. މިއީ ތެދު ވާހަކަ ކަން އޭނާ އަށްވެސް އެނގޭނެ،" ގާސިމް ވިދާޅުވިއެވެ.\nއިތުރަށް ވިދާޅުވީ އޭނާއަށާއި ޖޭޕީއާ ދިމާލަށް އެވަރަށް ބަސް ބުނަމުން ދިޔައިރުވެސް އެއްވެސް އެއްޗެއް މިއަދު ނޫނީ ވިދާޅުވެފައި ނޯންނާނެ ކަމަށެވެ. މިއަދު އެފަދަ ވާހަކަތައް ދައްކަން ރިޔާޒު ލަދު ގަންނަން ޖެހޭނެ ކަމަށްވެސް ވިދާޅުވިއެވެ.\n"ތަނަކުން ތަނަކުން ނުޖެހޭ މީހެއް އިނގޭތޯ އަޅުގަނޑު ހީ ނުކުރަން އޭނައަކީ މިވަރުގެ ވިޔާނުދާ މީހެއް ކަމަކަށް. އެކަމަކު މިއަދު އެނގިއްޖެ އޭނާއަކީ އެއްވެސް ތަނަކުން ތަނަކުން ޖެހޭ މީހެއް ނޫންކަން. އެއްވެސް އަގެއް ނެތް މީހެއްކަން،" ގާސިމް ވިދާޅުވިއެވެ.\nރިޔާޒަކީ ކުރީގެ ކޮމިޝަނަރު އޮފް ޕޮލިސްގެ މަގާމުވެސް ފުރުއްވާފައިވާ ބޭފުޅެކެވެ. ސިޔާސީ މަސައްކަތަށް ރިޔާޒު އެންމެ ފުރަތަމަ ނިކުމެވަޑައިގަތީ ގާސިމްގެ އެހީތެރިކަމާއެކުގައެވެ. އަދި ޖޭޕީ އަށް 2014ވަނަ އަހަރުގެ ޖެނުއަރީ މަހުގެ 30ވަނަ ދުވަހުގެ ރޭ ރިޔާޒު ސޮއި ކުރެއްވުމާއެކު އެ އަހަރު އޮތް ރައްޔިތުން މަޖިލީހުގެ ކިނބިދޫ ދާއިރާއަށް ޖޭޕީގެ ފަރާތުން ވާދަ ކުރުމުގެ ފުރުސަތު ދެއްވިއެވެ.\nޖޭޕީ އަށް ސޮއި ކުރެއްވުމަށްފަހު ވާހަކަދައްކަވަމުން ރިޔާޒު ވަނީ ޖޭޕީ އަށް ސޮއި ކުރެއްވީ ސިޔާސީ ދާއިރާއިން ކެރިއަރެއް ބޭނުންވާތީ ކަމަށް ވިދާޅުވެފައެވެ. އަދި ވިދާޅުވީ އޭރު އޮތް ސަރުކާރު ކޯލިޝަންގެ ކޮންމެ ޕާޓީއަކަށް ވެސް ގުޅުމުގެ ފުރުސަތު އޭނާ އަށް އޮތް ކަމަށެވެ. ނަމަވެސް ކޯލިޝަންގެ ތެރެއިން ކިނބިދޫ ދާއިރާގެ ޓިކެޓު ލިބިވަޑައިގަތީ ޖޭޕީ އަށްކަން ފާހަގަކުރައްވާ ރިޔާޒު ވަނީ އޭނާ ޖޭޕީއާ ގުޅިވަޑައިގެންނެވި ސަބަބު ހާމަ ކުރައްވާފައެވެ.\n"ޖޭޕީއަށް އައުމަށް ވިސްނީ ޖޭޕީއަށް ކިނބިދޫ ދާއިރާގެ ކޯލިޝަން ޓިކެޓް ލިބުމުން. އަޅުގަނޑު ފުރަތަމަ ވިސްނީ ދާއިރާއަށް. ކިނބިދޫ ދާއިރާގެ ޓިކެޓް ލިބޭ ޕާޓީއަކާ ގުޅެން ވިސްނީ. އެއީ އެމްޑީއޭ ވިޔަސް، ޖޭޕީ ވިޔަސް، ޕީޕީއެމް ވިޔަސް،" މީގެ އަށް އަހަރު ކުރިން ރިޔާޒު ވިދާޅުވިއެވެ.\nރިޔާޒު މިހާރު ވަނީ ޖޭޕީ އިން ވަކިވެވަޑައިގެންފައެވެ. އަދި ޖޭޕީގައި އޭނާއާއެކު މަސައްކަތް ކުރެއްވި ދަނގެތި ދާއިރާގެ މިހާރުގެ މެންބަރު އަދި ކުރީގެ ޑިފެންސް މިނިސްޓަރު ކާނަލް ރިޓަޔާޑް މުހައްމަދު ނާޒިމާ އަދި މަޖިލީހުގެ އިތުރު ބައެއް މެންބަރުންތަކަކާއި ގުޅިގެން މޯލްޑިވްސް ނޭޝަނަލް ޕާޓީ (އެމްއެންޕީ) ގެ ނަމުގައި ޕާޓީއެއް އުފެއްދުމުގެ މަސައްކަތް ވަނީ ފަށާފައެވެ. އަދި މި ހަފްތާގެ ބުދަ ދުވަހު 5،000 މެންބަރުންގެ ސޮއިއާއެކު އިލެކްޝަންސް އަށް ހުށަހަޅާނެ ކަމަށް އެ ޕާޓީން ވަނީ ބުނެފައެވެ.\nއެޕާޓީން ވަކިވެވަޑައިގެން ރިޔާޒު އަންނަނީ ޖޭޕީއަށާއި ގާސިމަށް ވަރަށް ބޮޑަށް ފާޑު ވިދާޅުވަމުންނެވެ. އެގޮތުން އެމްއެންޕީއަކީ ވަކި މީހެއްގެ ނުފޫޒުގެ ދަށުވެ، ކުޑަކަކޫ ޖަހާނެ ޕާޓީއެއް ނޫން ކަމަށް އޭނާ ވަނީ ވިދާޅުވެފައެވެ.\nނާޒިމަކީ ރައީސް ޔާމީން ސަރުކާރުގައި ޑިފެންސް މިނިސްޓަރުކަން ކުރެއްވި ބޭފުޅެކެވެ. ނަމަވެސް އެމަނިކުފާނުގެ ގެކޮޅުން ފިސްތޯލައެއް ފެނުނު މައްސަލާގައި ދައުވާކޮށް ހުކުމް އިއްވިއެވެ. ޖަލުން މިނިވަންވެ ނާޒިމްގެ ސިޔާސީ ހަޔާތް އަލުން ފެށިއެވެ. އެފަހަރު ސޮއިކުރެއްވީ ޖޭޕީއަށެވެ. އެއީ 2018ވަނަ އަހަރުގެ ނޮވެމްބަރު މަހުގެ 12ވަނަ ދުވަހުއެވެ. އަދި ޖޭޕީގައި މަސައްކަތް ކުރުމަށް ލިބުމަކީ ވަރަށް ބޮޑު ފަހުރެއް ކަމަށާއި އެއީ ޝަރަފެއް ކަމަށް ވިދާޅުވިއެވެ. ނަމަވެސް ރިޔާޒު ފަދައިން ނާޒިމްވެސް އަންނަނީ ޖޭޕީ އަށާއި ގާސިމަށް ބަހުގެ ހަމަލާތައް ރައްދު ކުރަމުންނެވެ.\nކަލަ ގޮވަންޖެހުނީމަ ގޮވަންޖެހޭ! ކާންދިންމީހާ ނުދަނެ އެވަރު ހަރާންކޯރުވާކަަށް ނުވާނެ\nވޯޓްގަންނަން6މިލިޔަން ރިޔާޒު އަށް ގާސިމް ދިން މައްސަލަ ބަލާފަ ގާސިމަށް ފިޔަވަޅު އެޅުމަށް ގޮވާލަން\nގާސިމް އިނގެރޭސި ބަސް ބޭނުން އެބަ ކުރޭ ބޭނުން ކުރަން ނުޖެހޭ ތަންތާގަ!!\nޖޭ ވީ ދޯ. ދެން ހަލީމަ ދާންވީނު ދިވެހި ކިޔަވައި ދޭން. ޤާސިމު ވިއްޔާ ހުއްދަ ނޯންނަނީތަ އިނގިރޭސި ބަސް ބޭނުން ކުރުމުގެ. މީކީ ކުރީ ޒަމާނެއް ނޫނޭ ހަލީމާ. ހަލީމަ މެން ސޮނި ވެއްޓޭނެ ޤާސިމު ޖަރުމަނު ބަހުން ވާހަކަ ދައްކާލާއިރު. ޙަލީމަ އަށް ތި ހީވަނީ.


ރާސްތާ2 47 – Esfiya – Dhivehi Vaahaka Site\n- by Kiyara - 88- March 9, 2020\n“ނަވާރް؟” ވައި އަޑުން ކަހަލަ ގޮތަށް ޔޫސުފްއަށް ނަވާރްގެ ނަން ކިޔައިލެވުނެވެ. ނަވާރް އޭނާއަށް ބަލައިލައިފައި ހިނިތުންވެލުމުންވެސް ހިނިތުންވާކަށް ޔޫސުފްއަކަށް ނޭންގުނެވެ. އޭނާ ހުރީ ފާޑަކަށް ޝޮކު ޖެހިފައެވެ. ނޫސްވެެރިޔާ އަތުން ނަވާރް މައިކު އަތުލިއެވެ. ނަވާރް ކުރަން އުޅޭ ކަމެއް ނޭންގިގެން ހައިރާންވެފައި ބަލަހައްޓައިގެން ޔޫސުފްއަށް ހުރެވުނެވެ.\nލަމުން ދިޔަ ނޭވާއިވެސް ތާށިވިހެން ޔޫސުފްއަށް ހީވިއެވެ. ހިނދުކޮޅަކަށް އޭނާއަށް އެއުޅެވެނީ ހުވަފެނެއްގައިކަމަށް ހީކުރެވުނެވެ. ހުއްޓުން އަރައިފައި ޔޫސުފް ހުރުމުން ދެވަނަ ފަހަރަށްވެސް ނަވާރް އެ ސުވާލު ތަކުރާރުކޮށްލިއެވެ. ހުރިހާ ކެމެރާތަކެއްހެން ހުރީީ އެމީހުންނާ ދިމާއަށް އަމާޒުވެފައެވެ. ދެތިން ފަހަރަށް އެސްފިޔަ ޖަހައިލައިފައި ޔޫސުފް ލޯ ހުޅުވާލިއެވެ. އެއީ ހަޤީގަތެއްކަން ޤަބޫލު ކުރަން އަދިވެސް އޭނާއަށް ދަތިވަމުން ދިޔައެވެ. ގާތުގައި ހުރި އެކުވެރިޔާ އޭނާ ގައިގައި ވިކައިގަތުމުން ޔޫސުފް ސިހުނެވެ. އެކުވެރިޔާ ވިކިތަނުގައި އަތުން ފިރުމާލަމުން ބަލާލިއިރުވެސް ނަވާރް އިނެވެ. އެއީ ހުވަފެނެއް ނޫންކަން ޔަގީންވުމާއެކު ޔޫސުފްއަށް ހިނިތުންވެވުނެވެ. “ޔެސް ޔެސް!” އިތުރު ވިސްނުމަކާއި ނުލައި ޔޫސުފް ގޮސް ނަވާރް އެ މޭތެރޭގައި ފޮރުވާލިއެވެ. ބައްދައިގެން ހުރިލެއް ބާރުކަމުން ހީވަނީ ދެން ދުވަހަކުވެސް ނަވާރް ދޫ ނުކުރާނެހެންނެވެ. އެ ވަގުތު ޔޫސުފްގެ ލޮލުން އުފާވެރިކަމުގެ ކަރުނަ ފައިބަން ފެށިއެވެ.\nއެ ވަގުތު ދަނޑުގައި ތިބި އެންމެން އަތްތިލަ ބަޑި ޖަހަން ފެށިއެވެ. ޗެމްޕިއަންސް ލީގު ފައިނަލެއްގައި އެ ކަހަލަ މަންޒަރެއް އެ ފެނުނީ އަލަށެވެ. ގޮނޑިތަކުގައި ތިބި މީހުންވެސް ތެދުވިއެވެ.\nލިވަޕޫލް ހުރިހާ ކުޅުންތެރިން ޔޫސުފްއާއި ނަވާރް ވަށައިލައިގެން ތިއްބެވެ. އެކުވެރިޔާއަށް ޓަކައި ހުރިހާ ކުޅުންތެރިންވެސް ތިބީ އުފާވެފައެވެ. އެރޭގެ އުފާ ޔޫސުފްއަށް ދެގުނަވިއެވެ.\nޔޫސުފް އޭނާ ގަޔާ ނަވާރް ދުރުށްލީ ދެތިން މިނެޓުކޮށްފައެވެ. ނަވާރް ތުންފަތްމަތީގައި ރީތި ހިނިތުންވުމެއް ވީ ނަމަވެސް އެރީތި ބޮޑު ދެލޮލުން ކަރުނަ ފައިބަމުން ދިޔައެވެ. ލޮތްބާއެކު ނަވާރްގެ ކަރުނަތައް ޔޫސުފް ފުހެ ދިނެވެ. އޭނާ ދެފަރާތަށް ބޯ ހޫރަމުން ދިޔައީ ނުރޯށޭ ބުނާ ފަދަ ގޮތަކަށެވެ.\nތިބެވުނީ ކޮންތާކުކަން ދެމީހުންނަށް ހަނދާންވީ އެތަނުގައި އަޑުގަދަ ކުރަން ފެށުމުންނެވެ. ލިވަޕޫލް ކުޅުންތެރިން އައިސް ޔޫސުފް އުފުލާލިއެވެ. އާރާޝްމެންވެސް އެ ވަގުތު އެ ހިސާބަށް އައެވެ. އެ މީހުންނާއި އެއްކޮށް އިވާންވެސް ހުއްޓެވެ. އިވާންގެ މޫނު މަތީގައިވެސް ފުޅާ ހިނިތުންވުމެއް ވިއެވެ.\nއަލައިކާއާއި އައިރާ ގޮސް ނަވާރް ގައިގައި ބައްދާލިއެވެ. “އަހަރުން ބުނީމެއްނު މީތި ވޯކް ކުރާނޭ. ޔޫސުފް ނަވާރްއަށް ނޫނެކޭ ނުބުނާނެ” ނަވާރްއަށް ކިރިޔާ އަޑުއިވޭ ވަރަށް އަލައިކާ ބުންޏެވެ. އަލައިކާއާއި އެއްބަސްވުމުގެ ގޮތުން ނަވާރް ބޯޖަހައިލިއެވެ.\nބިރުން ހުރެ ނަމަވެސް ޔޫސުފްދެކެ ލޯބިވާކަން ނަވާރް އިވާން ގާތު އެތައް ފަހަރެއްގެ މަތިން ބުންޏެވެ. ޔޫސުފްވެސް އޭނާދެކެ ވަރަށް ލޯބިވާ ކަމަށް ބުންޏެވެ. އެހެނަސް އިވާންގެ ނުރުހުމުގައި ދުވަހަކުވެސް ޔޫސުފްއާއި ވާހަކަ ނުދައްކާނަން ކަމުގައިވެސް ބުންޏެވެ. އިވާން ނުރުހޭނަމަ އެދުވަހުން ދުވަހަށް ޔޫސުފްއާއި ހުރިހާ ގުޅުމެއް ކަނޑާލާނެކަމަށްވެސް ބުންޏެވެ. އެކަމަކު ޔޫސުފް މަތިން ހަނދާން ނައްތާލުމަކީ އުނދަގޫ ކަމަކަށް ވާނެކަންވެސް އިވާން ގާތު ނަވާރް ބުންޏެވެ. ނަވާރްގެ ކޯތާފަތް މައްޗަށް ފައިބަމުން ދިޔަ ކަރުނަތައް ލޮތްބާއެކު އިވާން ފުހެ ދިނެވެ. ދަރިފުޅު ރޯތަން ބެލުމަކީ އެ ހިތަށް ކެއްވާނެ ކަމެއް ނޫނެވެ. “ނޫން ދަރިފުޅާ. ބައްޕަ ދުވަހަކުވެސް ދަރިފުޅުގެ އުފަލަށް ހުރަހެއް ނާޅާނަން. އެކަމަކު ބައްޕައަށް ވަރަށް ރަނގަޅު ދަރިފުޅު ކިޔަވައި ނިމެންދެން ތި ގުޅުން ކުރިއަށް ނުގެންދިޔައްޔާ. ދަރިފުޅުދެކެ ޔޫސުފްވަނީ ހަޤީޤީ ލޯބި ކަމަށްވަންޏާ އިންތިޒާރު ކުރާނެ” އިވާންގެ ވާހަކައަށް އެއްބަސް ވުމުގެ ގޮތުން ނަވާރް ބޯޖަހައިލިއެވެ. ބައްޕަގެ ބަސް އަހައިގެން ކިޔަވައިނުނިމެނީސް ޔޫސުފްއާއި ވާހަކަ ނުދައްކަން އޭނާ އަޒުމު ކަނޑައެޅިއެވެ. ހިތަށް ކިތަންމެ ތަދުވިނަމަވެސް ފަރުވާލެއް ނެތެވެ. އިންތިޒާރުގެ ނިމުން ފޮނިވާނޭ ބުނާތީ އޭނާވެސް އަޑުއަހައެވެ.\nޔޫސުފް އެނބުރި ލަންޑަނަށް ދިއުމުން އާރާޝް އަދި މާނީއާއި އިވާން ބައްދަލު ކުރިއެވެ. ޔޫސުފް އާއި ނަވާރްގެ ކައިވެންޏަށް އޭނާ އެދުނެވެ. އާރާޝްއާއި މާނީ އުފަލުން ޤަބޫލުކުރިއެވެ. ނަވާރްފަދަ އަންހެން ކުއްޖަކު ޔޫސުފްގެ ހަޔާތަށް އައުމަކީ ނަސީބު ކަމުގައި ބުންޏެވެ. ޔޫސުފް ގާތު ނުބުނެ އެމީހުން މަޑު ކުރީ ސީޒަން ނިންމައިފައި އެނބުރި އައުމުން ބުނަން ވެގެންނެވެ. ޔޫސުފްއަށް ގުޅައިގެން އެކަކުވެސް ނަވާރްގެ ވާހަކަ ނުދެއްކީ އެހެންނެވެ.\nނަވާރްގެ އެންމެ ފަހު ޓެސްޓުތައް ނިމުނީ ޗެމްޕިއަންސް ލީގު ފައިނަލު މެޗުގެ ހަފްތާއެއް ކުރިންނެވެ. އާއިލާއެކީ މެޗު ބަލަން ދާތީވެ ނަވާރް އަދި އިވާން ގާތުވެސް ދިއުމަށް އާރާޝް ބުންޏެވެ. އިވާން ވަގުތުން އެއްބަސްވިއެވެ.\nނަވާރްވެސް އެ މީހުންނާއެކު ދަތުރުގައި ބައިވެރިވާކަން އެނގުމާއެކު އަލައިކާއާއި އައިރާ ހީވީ އެހެން ކަމެއްހެންނެވެ. މެޗު ނިމުމުން ޔޫސުފް ގާތުން އިންނަން އަހަން ޚިޔާލުދިނީ އަލައިކާއެވެ. “ތެދައް ބުނަންޏާ މިއީ އަސްލު މަގޭ ޑްރީމް. އެކަމަކު ކީއްކުރާނީ މަގޭ ސޮރު އެއަށްވުރެ ކުޅަދާނަ ވިއްޔާ” ކުޑައިރުން ސުރެ އަލައިކާ ދެކުނު ހުވަފެން އެކުވެރިންނާ ހިއްސާ ކުރިއެވެ. އައިރާއަށް އެޚިޔާލު ކަމުދިޔައެވެ.\nޔޫސުފްގެ އާއިލާއާއި ދުރުގައި ނަވާރް އިނީވެސް ޔޫސުފްއަށް ސަޕްރައިޒެއް ދޭށެވެ. ދަނޑުމަތީގައި ހުއްޓައި ޔޫސުފްއަށް އޭނާއަށް އައި ބަދަލު ނަވާރްއަށް ފާހަގަވުމާއެކު ހިނިތުންވެވުނެވެ. ޔޫސުފް ބަލާލާ ކޮންމެ ފަހަރަކު ވައި އަޑުން ‘އައި ލަވް ޔޫ’އޭ ބުނެލައެވެ. ޔޫސުފްއަށް އޭނާ ބުނަނީ ކީކޭކަން ނޭންގޭނެކަންވެސް އެނގެއެވެ.\nޔޫސުފްއާއި ދެންތިބި ލިވަޕޫލް ކުޅުންތެރިން އިންޓަވިއު ނެގުމައިގެން ކުރިއަށް ދިޔައެވެ. ޔޫސޫފްގެ ހަޔާތުގައި އެ ދުވަސްހާ އުފާވެރި ދުވަހެއް އަދި ނާދެއެވެ. ހަޔާތުގައި ކާމިޔާބު ކުރަން ބޭނުންވއފައި ހުރި ދެކަންތައް އެއް ފަހަރާ ހާސިލުވީއެވެ. ކަރުގައި ރަން މެޑަލް އެޅުނު ވަގުތު ތަފާތު ޝުޢޫރެއް ހިތުގައި ހިނގައިގަތެވެ.\nކެޕްޓަން ތަށި އުފުލާލުމާއެކު އަނެއްކާވެސް އަޑު ގަދަ ވެގެން ދިޔައެވެ. ކެޕްޓަންއާއި ތަށްޓާއެކީ އެންމއން ވެގެން އުފުލާލިއެވެ. ފަހަރަކު މީހަކު އެ ތަށީގައި އަތްލަމުން ދިޔައެވެ. ލޮތްބާއޮއެކުއެވެ. ފަހަރަކު ކުޅުންތެރިއަކު ތަށްޓާއެކު ފޮޓޯ ނަގަމުން ދިޔައެވެ. އެ މީހުންގެ އާއިލާވެސް ބައިވެރި ކޮށްގެންނެވެ.\nޔޫސުފް އޭނާ ކަރުގައި އޮތް މެޑަލް މާނީ ކަރުގައި އެޅުވިއެވެ. ތަށި ހިފައިގެން އޭނާގެ އާއިލާއާއި އެކު ފޮޓޯ ނެގިއެވެ. ޔޫސުފް އެފޮޓޯ ސޯޝަލް މީޑިއާގައި ޕޯސްޓް ކުރުމާއެކު ގިނަބައެއްގެ ތައުރީު ލިބުނެވެ. ބައެއް ޕޭޖްތަކުން އަހަރުތަކެއް ކުރިން އާރާޝް އާއި މާނީ ޔޫސުފް އެންމެ ތުއްތުއިރު ޗެމްޕިއަންސް ލީގު ތަށްޓާއެއްކޮށް ނަގާފައި އިން ފޮޓޮއާއި އެ ފޮޓޯ އެއްކޮށްލާފައި ‘ލައިކް ފާދާރ ލައިކް ސަން’ ޖަހައިފައި ހުއްޓެވެ. މުޅި ސޯޝަލް މީޑިއާގައު އެ ފޮޓޯ ދައުރުވަމުން ދިޔައެވެ. ނަވާރްއާއެއްކޮށް ވަކިންވެސް ޔޫސުފް ފޮޓޯ ނެގިއެވެ. އެ ފޮޓޯ ވެގެން ދިޔައީ ގިނަ އަންހެން ކުދިންގެ ހިތްތައް ކަތިލި ފޮޓޮއަކަށެވެ.\nޗެމްޕިއަންސް ލީގު ތަށްޓާއެކު ލިވަޕޫލް ކުޅުންތެރިން ލިވަޕޫލަށް އެނބުރި ދިއުމުން ސަޕޯޓަރުންގެ ފަރާތުން ހޫނު މަރުހަބާއެއް ކިޔެވެ. ލިވަޕޫލްގެ މަގުތަށް ވަނީ ރަތްކުލައިން ފުރާލާފައެވެ. ކުޑަކުއްޖެއް ޒުވާނެއް އުމުރުން ދުވަސްމީހެއް ކިޔާނެ ކަމެއް ނެތެވެ. ކުދިބޮޑު އެންމެން މަގުތައް މައްޗަށް ނުކުމެ ތިއްބެވެ. ކުޅުންތެރިންގެ އާއިލާތަކަށް ވަކި ސަރަހައްދެއް ޚާއްސަކޮށްފައި އޮތެވެ. އެތަނުގައި ތިބޭ އިރުވެސް އާންމު ރައްޔިތުން ފެނެއެވެ. އެމީހުން އަމަލުތަކުންނާއި އަރާފައި ތިބި ފޯރިން ކުލަބުދެކެ ލޯބިވާވަރު ހާމަވެގެން ދެއެެވެ. އެމީހުންމެ މެދުގައި އެންމެ މަޤުބޫލު ކުޅުންތެރިއަކީ ޔޫސޫފްއެވެ. ޔޫސުފްގެ ޕޯސްޓަރުތަކުން މަގުތައް ވަނީ ފުރާލާފައެވެ. ގިނަ އަދަދެއްގެ ބަޔަކު ޔޫސުފްގެ ޖާޒީ ލައިގެން ތިއްބެވެ.\n“ވާއު ދިސް އިޒް ސޯ ކޫލް!” ހަޔާތުގައި ދުވަހަކުވެސް އެކަހަލަ ކަމެއް ހަމަ ލޮލަށް ނުފެންނަ ނަވާރް އާއި އަލްޔަސް ތިބީ އަޖައިބުވެ އަންތަރީސްވެފައެވެ. ވަށައިގެންވާ މާހައުލަށް ހައިރާންކަމާއެކު ބަލަމުން ދިޔައެވެ.\nއަލައިކާ ޔާޒް އަދި އައިރާއަށް އެއީ އާ މަންޒެއް ނޫނެވެ. އެކުދިންނަށްވަނީ ލިވަޕޫލްގެ އިތުރަށް މެޑްރިޑްފަދަ ބޮޑެތި ކުލަބުތަކުގެ ސަޕޯޓަރުންވެސް ޗެމްޕިއަންސް ލީގުގެ ކާމިޔާބީ ފާހަގަ ކުރާތަން ފެނިފައެވެ.\n“އަދި އެއް ދަވަހުން އަލްޔަސްވެސް އެތަނުގަ ހުންނާނެ އިންޝާﷲ” ލިވަޕޫލް ކުޅުންތެރި ތަށި ހިފައިގެން އުފާ ފާޅުކުރަމުން ދިޔަ ތަން ދައްކާލަމުން އަލައިކާ ބުންޏެވެ. އޭރު އޭނާގެ އަތްވަނީ އަލްޔަސްގެ އަތާއި މަހައިލެވިފައެވެ. “އިންޝާﷲ” އަލައިކާ ނިއްކުރީގައި ބޮސްދެމުން އަލްޔަސް ބުނެލިއެވެ. ފެންނަމުން ދިޔަ މަންޒަރުން އެ ކާމިޔާބީ ހާސިލު ކުރަން އަލްޔަސް އިތުރަށް ބޭނުންވިއެވެ. ފުޓުބޯޅަ ކުލަބަކަށް އަދި ކުޅުންތެރިއަކަށް ލިބޭނެ އެންމެ ބޮޑު ހިތްހަމަޖެހުމަކީ ސަޕޯޓަރުންނެވެ. ސަޕޯޓަރުން ނެތި ކިތަންމެ މޮޅު ކުޅުންތެރިން ތިއްބަސް ކާމިޔާބު ހޯދުމަކީ އުނދަގޫ ކަމަކަށް ވާނެއެވެ.\nއުފާފާޅު ކުރުން ނިންމާލައިފައި ހަމަޖެހެވުނީ ހަފްތާއެއްހާ ދުވަސް ފަހުންނެވެ. އެއާއެކު ދެކެވެން ފެށީ ޔޫސުފްއާއި ނަވާރް ކައިވެނީގެ ވާހަކައެވެ. ނަވާރް އަދި ޔޫސުފްވެސް އެހާ ބޮޑު ހަފްލާއެއް ބާއްވަން ބޭނުމެއް ނުވިއެވެ. މީޑިއާއަށް އެނގެންވެސް ޔޫސުފް ބޭނުމެއް ނުވިއެވެ. އޭނާ ބޭނުންވީ ހަމައެކަނި ގާތް ރަހްމަތްތެރިންނަށް ދައުވަތު ދީގެން ޕްރައިވެޓް ވެޑިންއެއް ބާއްވަންށެވެ. ޔޫސުފްއާއި ނަވާރްގެ ނިންމުމަށް އެކަކުވެސް ދެކޮޅެއް ނުހަދައެވެ. ކުރިއަށް އޮތް ސީޒަން ފެށުމުގެ ކުރިން ދެކުދިންގެ ކައިވެނި ކުރަން ހަމަޖެއްސިއެވެ. ޔޫސުފްއަށް ހީވީ ދެޢީދު އެއްފަހަރާ ލައިގެންހެންނެވެ.\nޓްރާންސްފާރ މާކެޓް ހުޅުވުމާއެކު ލިވަޕޫލުން އަލްޔަސްގެ ސޮއެ ހޯދިއެވެ. އަލްޔަސްއާއި ޔޫސުފް އެއްކޮށް އެމީހުންގެ ކުރިއަށް ކުޅޭ ކުޅުންތެރިން އިތުރަށް ވަރުގަވާނެ ކަމަށް ކުލަބުން ޤަބޫލު ކުރިއެވެ. ކޯޗު ފިރްމިނޯގެ ތަޢުރީފު ފުރަތަމަ ދުވަހުވެސް އަލްޔަސްއަށް ލިބުނެވެ.\nއެންމެ ފުރަތަމަ އޭނާ ކުޅުނި ޔޫރަޕުގެ ޓީމު ކަމަށްވާ އާސެނަލްއިން އަކްމަލްއަށް އެ ޓީމުގެ ކޯޗުކަން ހުށަހެޅިއެވެ. އެ ހުހަށަހެޅުން ލިބުމުން އެކަން ޤަބޫލު ކުރަން ފުރަތަމަ އޭނާއަށް ދަތިވިއެވެ. މިހާރުގެ ކުލަބާއި ވާހަކަ ދެއްކުމުން އެ މީހުން އެދުނީ އާސެނަލްގެ ހުށަހެޅުން ޤަބޫލު ކުރާށެވެ. އަކްމަލް އުފަލާއެކު އެ ހުށަހެޅުން ޤަބޫލު ކުރިއެވެ. އޭނާގެ ހިތުގައި އާސެނަލްއަށް ލޮތްބާއި ޤަދަރުވެއެވެ. އެ ކުލަބަކީ އޭނާގެ ހަނދާންތަކާއި ގުޅިފައިވި ކުލަބެކެވެ.\nޔޫސުފް އަދި ނަވާރްގެ ކައިވެނި ކުރަން އެދެކުދިންވެސް ބޭނުންވީ ލިވަޕޫލްގައެވެ. އެދެކުދިންގެ ކައިވެންޏާ އެއްކޮށް ޒެވިޔަންއާއި ދީނާގެ ކައިވެނި ކުރަންވެސް ހަމަޖެހުނެވެ. އެންމެ ގާތް އެކުވެރިޔާއާއި އެއްދުވަހެއްގައި ކައިވެނި ކުރުން އެއީ ނަވާރް އަބަދުވެސް ދެކެމުން އައި ހުވަފެނެކެވެ.\nޔޫސުފްމެންނާ އެއްކޮށް ސަކަރާތް ޖަހަން އުޅެފައި އަލްޔަސް ކޮޓަރިއަށް ވަނީ ބާރަވެސް ޖެހިފަހުންނެވެ. އަލައިކާ ނިދި އައިއްސި ކަމަށްބުނެ ނުވައެއް ޖަހަނިކޮށް ކޮޓަރިއަށް ވަދެފިއެވެ. އަލްޔަސް ކޮޓަރިއަށް ވަން އިރުވެސް ހެވެމުން ދިޔައީ ޒެވިޔަން ކީ އެއްޗިހި ހަނދާންވުމުންނެވެ. ނަމަވެސް އޭނާ މޫނުގައިވި ހިނިތުންވުން އެކީ ފިލައިގެން ދިޔައީ އެނދުގައި އިށީންދެގެން ރޯން އިން އަލައިކާ ފެނިފައެވެ.\nމަންޝާ (ސައުރަޔާޅިސްވަނަ ބައި)\nSalam all here is the 47th episode of rastha2.\nBlackkk quween says:\nAlaika ah kihineh v🥺🥺🥺🥺🥺🥺 omg it’s awesome 😍😍😍 i loved it😁😁😁😍😍😍👌👌👌varah👌👌👌salhi👌👌whn is next …. curiously waiting the nxt 😁😁😁😁luv yeahhhh ❤❤❤❤❤😘😘❤❤🥰🥰🥰🥰🥰😘😘😘😘😘 ttly ❤❤❤❤❤✌✌✌\nOhhhh no……….what happened now??????….alaika??????….. Can’t wait to read next part\nalko preg v ehenve birun rovunee\nKihineh anehkaa mihaaruev alaika ah???varah reethi mi part vx…curiously waiting for the nxt….whn nxt…waiting waiting…\nFinally Yoosuf nd Navaar gulhunii❤❤❤❤❤❤❤❤❤❤❤\nMi part varah varah varah reethi💞💞💞💞💞💞💞💞💞💞💞💞💞\ncuriously waiting for the next part❤❤❤❤❤❤❤❤❤❤❤❤\nVvvv reethi mi part vs…. Whn is next part…. Curiously waiting for next part…💖💖💖 Kaiiii thankolheh avahah up kohdhehchey next part…💖💖💖💖\nAlaikaa preg vy dhwen ey ufaaveevarun dhweroveny Masha Allah whn s nxt prt cnt wait for nxt prt\nAlaika preg v ma ufaluneronee Masha Allah ths prt s awsme whn s nxt prt cnt wait fr nxt prt\nMessi ⚽🥇 says:\n❤❤❤❤❤❤🙂🙂🙂MashaAllah Vaahaka Varah reethi keep it up Kiyaaaaaaaaaaara dhoony……… Varah molhu yoosuf ves alyash ves rangalhu ingeyyyyy.. Football kulhen ⚽⚽⚽⚽⚽⚽⚽⚽⚽⚽⚽⚽⚽⚽⚽\nAlhe kiya kn iraku vhk up Kurani\nހަހުރަޔާ – ޓްރެއިލާ


އިސްލާމްދީނާމެދު އުފެދިފައިވާ ޝުބުޙަތަކާ ގުޅޭގޮތުން މަޢުލޫމާތުދިނުމަށް ވެބިނަރއެއް ބާއްވަނީ އިސްލާމްދީނާމެދު އުފެދިފައިވާ ޝުބުޙަތަކާ ގުޅޭގޮތުން މަޢުލޫމާތުދިނުމަށް ވެބިނަރއެއް ބާއްވަނީ\nއިސްލާމްދީނާމެދު އުފެދިފައިވާ ޝުބުޙަތަކާ ގުޅޭގޮތުން މަޢުލޫމާތުދިނުމަށް ވެބިނަރއެއް ބާއްވަނީ\n"މިސްކޮންސެޕްޝަން"ގެ ނަމުގައި އިސްލާމްދީނާމެދު އުފެދިފައިވާ ޝުބުޙަތަކާ ގުޅޭގޮތުން މަޢުލޫމާތުދިނުމަށް ވެބިނަރއެއް ބާއްވަނީ--\nއިސްލާމްދީނާމެދު އުފެދިފައިވާ ޝުބުޙަތަކާ ގުޅޭގޮތުން މަޢުލޫމާތުދިނުމަށް ވެބިނަރއެއް ބޭއްވުމަށް ނިންމައިފިއެވެ.\nއިސްލާމިކް މިނިސްޓްރީގެ ފަރާތުން އިންތިޒާމްކޮށްގެން އިސްލާމްދީނާމެދު އުފެދިފައިވާ ޝުބުޙަތައް ޢާއްމުންނަށް އޮޅުންފިލުވައިދިނުމަށްޓަކައި ބޭއްވުމަށް ހަމަޖެހިފައިވާ މި ވެބިނަރ އޮންނާނީ 16 އޮކްޓޯބަރ 2020 ވާ ހުކުރު ދުވަހުގެ ރޭ 21:00 ގައެވެ.\n"މިސްކޮންސެޕްޝަންސް" މި ނަމުގައި ބާއްވާ ވެބިނަރގައި ތަޤްރީރުކުރައްވާނީ ޑިރެކްޓަރ އޮފް ރިސަރޗް އެންޑް ޓްރެއިނިންގް، ދަޢުވާ އިންސްޓިޓިއުޓް އޮފް ނައިޖީރިއަރ ގެ ބައިނަލް އަޤްވާމީ ޢިލްމުވެރިޔާ އަލްއުސްތާޛް ނޫރުއްދީން ލޭމޫއެވެ. އަދި މި ވެބިނަރ ހުށަހަޅައިދެއްވާނީ އައްޝައިޚް ހަސަން ތައުފީގެވެ.\nއިސްލާމިކް މިނިސްޓްރީން ވިދާޅުވީ، މި ވެބިނަރ މނިސްޓްރީގެ ފޭސްބުކްޕޭޖް އަދި ޔޫޓިއުބް ޗެނަލްއިން ލައިވްކޮށް ގެނެސްދޭނެކަމަށެވެ. އަދި މި މަޢުޞޫއުއާއި ގުޅޭގޮތުން ޢާއްމުން ފޮނުވާފައިވާ ސުވާލުތަކަށް ޖަވާބުދިނުންވެސް ކުރިއަށް ގެންދިއުމަށް ހަމަޖެހިފައިވާކަމަށެވެ.\nމިގޮތަށް ބޭއްވޭ ވެބިނާތަކުގެ ގެ މައިގަނޑު މަޤްޞަދަކީ ދިވެހިރައްޔިތުންގެ ދީނީ މައުލޫމާތު މުއްސަނދިކޮށް ސައްޙަ އަޤީދާ ފޯރުކޮށްދިނުން ކަމުގައި އިސްލާމިކް މިނިސްޓްރީން ވިދާޅުވެއެވެ.\nއަރޓް ގެލަރީގައި ހަރަކާތްތައް ބޭއްވުމަށް ހުޅުވާލައިފި


އިތުރު ސަހާބީންގެ ތެރެއިން: ޒައިދު ބުނު ޘާބިތު (ދެވަނަ ބައި)މިކަލް ނޫސް\nއިތުރު ސަހާބީންގެ ތެރެއިން: ޒައިދު ބުނު ޘާބިތު (ދެވަނަ ބައި)\n24 އޭޕްރީލް 2016, 19:09 |\nޒައިދު ބުނު ޘާބިތު ދުނިޔޭގެ އަލިކަން ދެކެވަޑައިގަތީ ކީރިތި ރަސޫލުﷲ(ސއވ)ގެ ރަސޫލުކަމުގެ ދެއަހަރެއްހާ ދުވަސް ފަހުންނެވެ. ކީރިތި ރަސޫލާ ހިޖުރައަށް ވަޑައިގެންނެވި އިރު ޒައިދުގެ އުމުރަކީ ގާތްގަޑަކަށް 11 ވަރަކަށް އަހަރެވެ. އަންސާރިއްޔަ ބޭކަލެއްކަމަށްވާ ޒައިދަކީ ހަގުރާމަވެރި ފަހުލަވާނަކަށް ނުވި ނަމަވެސް، ތޫނުފިލި ކަމުގެ ނަމޫނާ ބޭކަލަކެވެ.\nއަނަސްގެފާނުގެ ވިދާޅުވާ ގުރުއާން ހިތުދަސް4ބޭކަލުންގެ ތެރޭގައި ހިމެނި ވަޑައިގަންނަވާ އެންމެ ހަގު ބޭކަލަކީވެސް ޒައިދު ބުނު ޘާބިތެވެ. ވަރަށް ހަގު އުމުރުފުޅުގައި ކީރިތި ރަސޫލުﷲ (ސއވ) އަރިހުގައި ޚިދުމަތް ކުރުމުގެ ފުރުސަތު ޒައިދު ބުނު ޘާބިތަށް ލިބިވަޑައިގަތެވެ.\nޒައިދަށް ރަސޫލުﷲ (ސއވ) އަރިހުގައި މަސައްކަތް ކުރުމުގެ މަގުފަހި ވެގެން ދިޔައީ އެކަލޭގެފާނު ދަސްފުޅު ކުރައްވާފައިވާ ކީރިތި ގުރުއާނުގެ ސޫރަތްތަކުގެ ތެރެއިން ބައެއް ސޫރަތްތައް ރަސޫލުﷲ (ސއވ) އަށް ހުށަހަޅައިދެއްވުމުންނެވެ. ޒައިދުގެ ކިޔެވުން އަޑުއައްސަވައި ކީރިތި ރަސޫލުﷲ (ސއވ) ޚާއްސަ ކާތިބެއްގެ ދަރަޖަ އެކަލޭގެފާނަށް ދެއްވިއެވެ. އެގޮތުން ގުރުއާން ބާއްވައިލެއްވުމުން ގުރުއާނުގެ އެއާޔަތްތައް ލިޔުއްވުމަށްޓަކައި އެންމެ އާންމުކޮށް ގޮވާލެވޭ ފަރާތެއްގެ ގޮތުގައި ޒައިދު އައްޔަންވެގެން ދިޔައެވެ. ޒައިދަކީ ހަމައެކަނި ގުރުއާނު ލިއުނު ކާތިބެއްނޫނެވެ. ގުރުއާން ލިއުމުގެ މަސައްކަތުގައި ގާތްގަޑަކަށް 40 އެއްހާ ސަހާބީން ހަރަކާތްތެރިވި އިރު އޭގެތެރެއިން ޒައިދަކީ ފަހަގަކުރެވޭ އިސްފަރާތެކެވެ. އެކަލޭގެފާނު ހަމައެކަނި ގުރުއާން ލިއުއްވީކީ ނޫނެވެ. އެހެން ސަހާބީން ލިއުއްވާފައިވާ އާޔަތްތައް އެއްކުރައްވައި ރަސޫލުﷲ (ސއވ) ބެއްލެވުމުގެ ދަށުން ތަރުތީބު ވެސް ކުރެއްވިއެވެ. އެހެންކަމުން، އެކަލޭގެފާނު ބޮޑުފުޅު ވެގެން ގޮސްފައިވަނީ ކީރިތި ގުރުއާނުގެ އާޔަތްތަކުގެ ތެރޭގައެވެ. އެއާޔަތްތައް ބާއްވައި ލެއްވުމާއި ގުޅޭ ހާދިޘާ ތަކަށް އެކަލޭގެފާނު ލޯފުޅު ހުޅުވުނެވެ. ނަތީޖާއެއްގެ އިސްލާމީ ޝަރީއާގެ ދާއިރާއިން އެކަލޭގެފާނުގެ ނަންފުޅު ޒުވާން އުމުރުފުޅުގައި ވިދާލިއެވެ. އިސްލާމީ ޝަރީއަތުގެ ކަންތައްތަކަށް އޮޅުންފިލުވުމުގައި ސަހާބީން އެކަލޭގެފާނަށް ބަރޯސާވުން އިތުރުވެގެން ދިޔައެވެ.\nމީގެއިތުރުން، ޒައިދަކީ ތަފާތު އެކި ބަސްތައް ދަސްކުރެއްވުމުގައި ވެސް ނަމޫނާ ބޭކަލެކެވެ. އެކަލޭގެފާނުގެ ތޫނުފިލިކަން ވިސްނެވުމަށްފަހު ޔަހޫދީން މޮށެއުޅޭ ބަސް އިތުރު އެކަލޭގެފާނަށްޓަކައި ދަސްކުރެއްވުމަށް ރަސޫލުﷲ (ސއވ) ދެންނެވިއެވެ. ކީރިތި ރަސޫލުﷲ (ސއވ) ގެ މިބަސްފުޅަށް ހިތާއި ރޫހުން މަސައްކަތް ކުރައްވައި 15 ވަރަކަށް ދުވަސް ތެރޭގައި ޔަހޫދީން މޮށެއުޅޭ ބަސް ކަމަށްވާ ހެބުރޫ އިން ލިޔަން ކިޔަން ދަސްކުރެއްވިއެވެ. އެއަށްފަހު ސީރިއާ ބަސް، އިތިއޯޕިއާބަސް، ފާރިސީ ބަސް ފަދަ ބަސްބަސް ވެސް ދަސްކުރެއްވިއެވެ. އެއާއިއެކު ޒައިދު ވެގެން ގޮސްފައިވަނީ ކީރިތި ރަސޫލު ﷲ (ސއވ) ގެ ޚާއްސަ ތަރުޖަމާނެއްގެ ގޮތުގައެވެ. ޔަހޫދީންނާއި އެކު ކުރެވޭ މުއާމަލާތާއި އަދި އެފަދަ ބިދޭސީ މުއާމަލާތްތަކުގައި ޒައިދުގެ ދައުރު ފުޅާވެގެން ދިޔައެވެ.\nކީރިތި ރަސޫލު ﷲ (ސއވ) އަށްފަހު އަބޫބަކުރުގެފާނުގެ ޚިލާފަތުގައި މުރުތައްދުވީ މީހުނާއި ކުރެވުނު ހަގުރާމައިގައި ގުރުއާން ހިތުދަސް އެތަށް ބޭކަލަކު ޝަހީދުވުމާއި ގުޅިގެން ގުރުއާން އެއްކޮށް ޖަމާ ކުރުމަށް، އުމަރުގެފާނުގެ ބާރު އެޅުއްވުމާއިއެކު، އަބޫބަކުރުގެފާނު ގުރުއާން ޖަމާ ކުރެއްވުމަށް ނިންމެވި ހިނދު، އެކަލޭގެފާނު ގޮވާލެއްވީ ޒައިދު ބުނު ޘާބިތެވެ. “ޒައިދު ބުނު ޘާބިތަކީ ތޫނުފިލި ޒުވާނެއް ކަމަށާއި އެކަލޭގެފާނާއި މެދު ހަނދާން ނެތުން ނުވަތަ އިތުރުފުޅު ހެއްދެވުން ފަދަ އެއްވެސް ކަމަކާއި މެދު ޝައްކު ނުއުފެދޭ ކަމަށާއި ރަސޫލު ﷲ (ސއވ) އަރިހުގައި ގުރުއާން ލިއުމުގެ މަސައްކަތުގައި ހަރަކާތްތެރިވި ބޭފުޅެއް ކަމަށްވާތީ ގުރުއާން އެއްފޮތެއްގެ ސިފާގައި ޖަމާކޮށް ދެއްވުމަށް” އަބޫބަކުރުގެފާނު ޒައިދު އަރިހުން އެދިލެއްވިއެވެ.\nއެމަސައްކަތުގެ ބުރަ އިހުސާސް ކުރައްވައި ފަހުން ޒައިދު ވިދާޅުވި ކަމަށް ރިވާވެފައިވެއެވެ. “ފަރުބަދައެއް ހުރިތަނުން ނޫން އެހެން ތަނަކަށް ބަދަލުކުރުން ވެސް އަބޫބަކުރުގެފާނު އެދިލެއްވި ކަމަށްވުރެ ފަސޭހަވީސް ކަން ކަށަވަރެވެ.” އަބޫބަކުރުގެފާނުގެ އެދިލެއްވުމާއިއެކު، ޒައިދު އަވަސްވެގަތީ އެކި ބޭބޭފުޅުން އެކިއެކި އެއްޗެހީގައި ލިޔެފައިހުރި ގުރުއާނުގެ އާޔަތްތަކާއި ސޫރަތްތައް އެއްކުރެއްވުމަށެވެ.\nއެބުރަ މަސައްކަތް ނިންމެވުމަށްފަހު ޒައިދު އެއްކުރެއްވި ސުހުފު އަބޫބަކުރުގެފާނުގެ އަތްޕުޅަށް އެރުއްވިއެވެ. އަބޫބަކުރުގެފާނަށް ފަހު އުމަރުގެފާނު އަތްޕުޅަށް އެސުހުފު ނަގުލުވިއެވެ. އެއަށްފަހު އުމަރުގެފާނުންގެ ދަރިކަނބަލުން އުއްމުލްމުއުމިނީން ހަފްސާގެފާނުގެ އަތްޕުޅަށް އެސުހުފު ރައްދުކުރެވުނެވެ.\nއިސްލާމީ ތިންވަނަ ޚަލީފާ އުސްމާނު ބުނު އައްފާނުގެ ވެރިކަމުގައި އިސްލާމްދީން ފުޅާވެގެން ދިއުމުގެ ސަބަބުން ގުރުއާން ކިޔެވުމުގައި ތަފާތު ގޮތްތައް ތައާރަފުވުމާއި ގުޅިގެން އުސްމާނުގެފާނު ނިންމެވީ މުޅި ގުރުއާން އެއްކޮށް ޖަމައަކޮށް އެކި ސަރަހައްދުތަކަށް ފޮނުވުމަށެވެ. އެގޮތުން، ހަފްސާގެފާނު އަތްޕުޅުގައި އޮތް ގުރުއާނުގެ ކޮޕީ ގެންނަވައި އާ ކޮމިޓީއެއް އުފެއްދެވިއެވެ. ޒައިދަކީ މިކޮމިޓީގެވެސް އިސްމެމްބަރެކެވެ. މިކޮމިޓީއިން ގުރުއާނުގެ ކޮޕީތައް ހެއްދެވުމަށްފަހު އިސްލާމީ ދުނިޔޭގެ އެކިކަންކޮޅު ތަކަށް ފޮނުއްވިއެވެ.\nޒައިދުގެ އިލްމުވެރިކަމާއި ގުޅިގެން އުމަރުގެފާނު ވިދާޅުވިއެވެ. “ތިޔަބައިމީހުން ގުރުއާނާއި ގުޅޭގޮތުން އެއްޗެއް އޮޅުންފިލުވަން ބޭނުންފުޅުނަމަ ޒައިދު ބުނު ޘާބިތުގެ އަރިހަށް ވަޑައިގަންނަވާށެވެ.”\nޒައިދު ބުނު ޘާބިތު އަވާހަރަވެ ވަޑައިގަތީ ހިޖްރީ ސަނަތުން 45 ވަނަ އަހަރު ގައެވެ. އޭރު އެކަލޭގެފާނުގެ އުމުރުފުޅަކީ ގާތްގަޑަކަށް 56 އަހަރެވެ. އިމާމުވެ ކަށުނަމާދު ކުރެއްވީ މަދީނާގެ ގަވަރުނަރު މަރުވާނު ބުނު އަލްހަކަމެވެ. ޒައިދު އަވަހާރަވުމާއި ގުޅިގެން އަބޫހުރައިރާ ވިދާޅުވިއެވެ. “މިއުއްމަތުގެ އަރާހުރި ދީނީ އިލްމުވެރިއަކު މިއަދު ނިޔާވެއްޖެއެވެ.”


ނޭދެމޭ ވަކިވުމެއް… ހާދަހާ ލޯބިވޭ!!4– Esfiya\nލޯބި March 26, 2013\nނޭދެމޭ ވަކިވުމެއް… ހާދަހާ ލޯބިވޭ!! 4\n“އީމަން” ޔާނާއަށް އަތް ދިއްކޮށްލުމަށްފަހު ގޮވާލެވުނެވެ. ކުލާހުގައި ތިބި ހުރިހާ އެންމެން އެއްކޮށް ޔާނާއަށް ބަލައިލިއެވެ. ޖާހަތު ޔާނާގެ ކޮނޑުގައި އަތް ބާއްވާލައިގެން ބަލައިލި ގޮތުން ޔާނާގެ ހިތުގެ ހާލަތު ވަރަށް ރަނގަޅަށް އިހުސާސް ކުރެވޭ ފަދަ ނަޒަރަކުންނެވެ. އެވަގުތަކީ ލެކްޗަރަރ ކްލާސްވެސް ނިންމާލެއްވި ވަގުތެވެ. ޔާނާ އަވަސް އަވަހަށް ފޮތްބައި ހިފައިގެން ކިލާހުން ނުކުމެގެންގޮސް މަގުމައްޗަށް ނުކުތެވެ. ޔާނާގެ ފަހަތުން ޖާހަތު ދުވަމުން އައިސް ޔާނާ ހުއްޓުވިއެވެ. އެވަގުތު ޔާނާގެ ދެލޮލުން ހޯސްލާފައި މުތީތަކެއްފަދަ ކަރުނަ ފައިބަމުން ދިޔައެވެ. ޔާނާގެ ހާލަތުފެނި ޖާހަތު ވަރަށް ބޮޑަށް ދެރަވިއެވެ.\n“ޖާހަތު! މިއަދު އަހަރެން އުފާ ކުރަންވީ ކަމެއް ނުވަތަ ރޯންވީކަމެއް ނޭނގުނު. އީމަން ފެނުމުން އަހަރެން ކުރަމުން އައި ދިގު އިންތިޒާރަށް ނިމުމެއް އައި ކަހަލަ. ނަމަވެސް އަހަރެން ކިހިނެއް އީމަންގެ ކުރިމައްޗަށް ދާނީ. އޭނަ މިހާރު އަހަރެންނާ މެދު ދެކޭނެ ގޮތެއްވެސް ނޭނގޭ.” ޔާނާރޮވިފައިހުރެ ވާހަކަ ދެއްކިއެވެ.\nޖާހަތު އަށް ބުނާނެ އެއްޗެއް ނޭނގެއެވެ. ޔާނާ ހިތްހަމަ ޖައްސައިދިނުމުގެ ގޮތުން ބުނާނީ ވަކި ކީކޭ ހެއްޔެވެ. ތަޤްދީރު މިވަނީ އަނެއްކާ އެދެމީހުން ދިމާކުރުވާފައެވެ. ޔާނާ އީމަންދެކެ އަދިވެސް އިންތިހާއަށް ލޯބިވެއެވެ. ނަމަވެސް އީމަންގެ މިހާރު ހުރި ހިޔާލެއް ޖާހަތުއަކަށް ނޭނގެއެވެ.\n“ޔާނާ ދެރަނުވެބަލަ! މާތްﷲ އެއްވެސް އަޅަކަށް ދެރަ ގޮތެއް މެދުވެރިއެއް ނުކުރައްވާނެ. ޔާނާ އީމަން އާ ބައްދަލުކުރުމަށް ކިހާ މަސައްކަތެއް ކުރިން. އެކަމަކު ބައްދަލެއް ނުވެވުނެއްނު. ނުފެނި އެތައް އަހަރެއްވެފައި މިއަދު އީމަން ފެނުނީވެސް ހަމަ އެކަލާނގެ އެކަމަށް އިރާދަކުރެއްވީތީ. ދެން ދެރަނުވޭ! ހިނގާ އަވަހަށް ގެއަށް ދާން. މަގުންދާމީހުންވެސް އެދަނީ ބަލަމުން ޔާނާ ރޯތީ. ދެން މޫނު ފޮހެލައިގެން އަވަހަށް ހިނގާ.” ޔާނާ ހަމައަކަށް އެޅުވޭތޯ މަސައްކަތްކުރަމުން ޖާހަތު ގެއާ ދިމާއަށް ހިނގައިގަތެވެ.\nގެއަށް ދިޔަ މަގުމަތީގައި ދެމީހުންގެ މެދުގައި ވަނީ ހަމަހިމޭންކަމެކެވެ. ޔާނާގެ ހިތުގައި އުފެދެމުން ދިޔަ ޖަޒުބާތުތައް ބަޔާންކޮށްދޭން ޚުދު ޔާނާއަށްވެސް ނޭނގޭ ކަހަލައެވެ. އެމޫނުމަތިން ފެންނަމުން ދިޔައީ މައުސޫމުކަމެވެ. މާލޭގެ އެ ހަލަބޮލި މަގުމަތިން ދިޔައިރު ޔާނާއަށް އެއްވެސް އަޑެއް އަދި އެއްވެސް ތަނެއް ނުފެންނަ ކަހަލައެވެ.\nޔާނާގެ ހަމަ ހިމޭންކަން ފާހަގަވެ ޖާހަތު ވާހަކަ ދައްކަންފެށިއެެވެ. “ޔާނާ! ކޮންކަމަކާތަ ތިޔަ ކަންބޮޑުވަނީ. އީމަން އަށް ޔާނާ ނުފެނެއެއްނު. ފެނިފަ އަޅާނުލާ ދިޔަނަމަ އެއްނު ތިޔަހާ ދެރަވާންވީ. އެހެން ނޫނަސް އަހަރެންނަށް ޔަގީން އީމަންއަށް ޔާނާ ފެނުނުނަަމަ ވާހަކަ ދެއްކީސް.” ޔާނާ އެއްވެސް އެއްޗެއް ނުބުންޏެވެ. އެހެންކަމުން ޖާހަތުވެސް އިތުރަށް ވާހަކަ ދައްކާކަށް ނޫޅުނެވެ. ޖާހަތު ގެއާއަރާ ހަމަވުމުން ޔާނާވެސް އައިސް ގެއަށް ވަނެވެ.\nޔާނާ ދިޔަގޮތަށްގޮސްވަނީ ކޮޓަރިއަށެވެ. އެނދުމައްޗަށް ބަންޑުން ވެއްޓިގަނެގެން ބާލީސްތެރޭގައި މޫނު ފޮރުވާލައިގެން އޮތްއިރު ސިކުނޑީގައި އެނބުރެމުން ދިޔައީ މިއަދު ޔުނިވަރސިޓީން ފެނުނު މަންޒަރަށެވެ. ތަފާތު އެކި އެއްޗެހި ޔާނާގެ ހިތަށް އަރަމުން ދިޔައެވެ. އެއީ ހަމަ އީމަން ހެއްޔެވެ. މިހުރިހާ ދުވަހު އީމަން އުޅުނީ ކޮންތަނެއްގައި ހެއްޔެވެ. ޔާނާ އީމަން ފެނޭތޯ ކުރި ހުރިހާ މަސައްކަތް ވީ ނާކާމިޔާބެވެ. މިއަދު އެފެނުނީ އީމަން ނަމަ އީމަން އަށް ޔާނާ ފެނުނު ބާވައެެވެ. ނުވަތަ ނުފެންނަ ކަމަށް ހެދިގެން ދިޔައީހެއްޔެވެ؟ އެކަމަކު އީމަން ޔާނާދެކެ ލޯބިވައިރު އެހާ ގިނަ ދުވަސްކޮށްފަ ކުއްލިއަކަށް ފެނުމުން ހިތުގެ ޝުޢޫރުތައް އެހާފަސޭހައިން ޔަޤީނުންވެސް ނުފޮރުވޭނެއެވެ.\nޔާނާ ސިހިގެން ގޮސް ބޯހިއްލާލީ ދޮރުގައި ޓަކި ދޭ އަޑު އިވިގެންނެވެ. ޔާނާ ތެދުވެގެން ގޮސް ދޮރު ހުޅުވާލިއެވެ. ދޮރުމަތީގައި ހާމިޒާ ހުރީ ޔާނާ ސައިބޯން ނައިސް ލަސްވުމުން ވީގިތެއް ބަލަން ވެގެންނެވެ.\n“މަންމާ! ރޭގަ ނުނިދުނީމަހެން ހީވަނީ، ވަރަށް ބޮޑަށް ބޮލުގަ އެބަ ރިއްސާ. ސައިބޯ ހިތެއް ނެތް. މަންމަ ސައިބޯލާ.” ޔާނާ މިހެން ބުނެ ގަދަކަމުން ހިނިތުންވެލަމުން ދޮރު ލައްޕާލިއެވެ. ހާމިޒާ އެއްޗެކޭ ބުނަން އުޅެފަވެސް ޔާނާ ދޮރު ލެއްޕުމުން ދިޔައީއެވެ.\nޔާނާ ފާހާނާއަށްވަދެ ފެންވަރާލައިގެން ނުކުތެވެ. އަދި ފިޔާތޮށިކުލައިގެ އަތްދިގު ގަމީހަކާއި ހުދު ޖިންސް ބެލްއެއް ލައިގެން ކަޅުބުރުގާއެއް އަޅައި އާދައިގެ ގޮތަކަށް ގޮށެއް ޖަހާލިއެވެ. ޔާނާ ކޮޓަރީގައި އެކަނި އުޅޭއިރު އާންމުކޮށް އުޅެނީ ބުރުގާ ނާޅައެވެ. ނަމަވެސް ގޭތެރަށް ނުކުތުމަށް ގަސްތުކޮށްގެން ބުރުގާއެޅީއެވެ. ބޭރަށް ނުކުތުމަށް ދޮރާ އަރާ ހަމަވެފައިވެސް ކުއްލިއަކަށް މިއަދު ހިނގި ކަންތައްގަނޑު ހަނދާންވިއެވެ. އަދި އެކަނި ވެލަން ބޭނުންވިލެއް ބޮޑުކަމުން އަނބުރާލާފައި އައިސް ކުޑަ ދޮރުކައިރީގައި ހުއްޓިލިއެވެ. ހަވީރުގެ ފިނި ވައިރޯޅިތައް ޔާނާގެ މޫނުގައި ބީހިލުމާއެކު ހިތަށް ކޮންމެވެސް ކަހަލަ ހަމަޖެހުމެއް ވެރިވިކަހަލައެވެ. މާލޭގެ ހަލަބޮލި މަގުމައްޗަށް ބަލަހައްޓައިގެން އިން އިރުވެސް ޔާނާގެ ސިކުނޑީގައި އެނބުރެމުން ދިޔައީ އީމަންގެ ހިޔާލުތަކެވެ.\nއެކޮޓަރީގެ ދޮރު ހުޅުވުނު އަޑު ޔާނާއަށް އިވުނެވެ. ސައިނުބޮއެ ހުރުމުން ހާމިޒާއަށް ނުހުރެވިގެން އަނެއްކާ ހޯދަން އައީކަން ޔަޤީނެވެ. ޔާނާ ހުރިގޮތަށްހުރެ ވާހަކަ ދައްކަން ފެށިއެވެ.\n”މަންމާ. އަހަރެން އަދި ބަނޑުހައެއް ނުވެޔޭ. ފަހުން ސައިބޯނީ. ނިދަން އުޅުނީމަވެސް ނުވެސް ނިދުނު.” ޔާނާ ބުނެލިއެވެ.\n“އެހެންތަ؟ އާދޭ އަހަރެން ނިންދަވައިދޭނަން. މިއަތު ތެރޭގަ ބާއްވައިގެން ޔާނުއާއެކީގަ މުޅި އުމުރަށްވެސް ނިދަން ބޭނުން.” ޔާނާ ސިހިގެންގޮސް ދެލޯ ބޮޑުވިއެވެ. އަވަސް އަވަހަށް ފަހަތަށް އެނބުރެލިއެވެ. އާނއެކެވެ! ޔާނާއަށް ހީވީ ހަމަ ރަނގަޅަށެވެ.\nކޮންއިރަކު ދެން ނިކުންނަނީ…. އަސްލުގަ ވެސް ވަރަށް ރީތި….\nވާއު. އައި އަޅެ އައި އީމަން އަށް ވާނެ ނަމަ ކިހާ ރަނގަޅު 🙂\nއެ ފުރޭތަ (ފުރަތަމަބައި)\nބިރުވެރި ލޯބި February 2, 2015\nއަހަރެންގެ ދަރިފުޅު އެނބުރި އަންނާނެ ހެއްޔެވެ؟\nFeatured ހިތާމަ ބިރުވެރި ކުރުވާހަކަ ދީނީ ލޯބި February 15, 2018\nވާލޯބިންނޭ ދީވާނާ ވަނީ (ފެށުން)\nފޮހެވޭނޭ ބާއޭ… 43\nއަހަރެންގެ ވާހަކަ6(ހަވަނަބައި)


3 Bureege Imaaraatheh Vettey Manzaru - Vaguthu\nތިން ބުރީގެ އިމާރާތެއް ކޯރަކަށް ވެއްޓޭ މަންޒަރު\nޗައިނާގެ އަވަށަކަށް ކުރި ވިއްސާރާގައި ތިން ބުރީގެ އިމާރާތެއް ކޯރަކަށް ވެއްޓޭ މަންޒަރު ފެންނަ ވީޑިއޯއެއް އާއްމުވެއްޖެއެވެ. މިހާރު މީސް މީޑިއާގައި ދައުރުވަމުން އަންނަ އެ ވީޑިއޯއިން ފެންނަނީ ތިން ބުރީގެ އިމާރާތެއް ކުއްލިއަކަށް ވެއްޓި، ފެނާއެކު ދާ މަންޒަރެވެ،\nސަންހާއިލިސްޓުން ބުނެފައިވާގޮތުން، މި ހާދިސާ ހިނގާފައި ވަނީ ގުއަންގޒި ޕްރޮވިންސްގައެވެ. އެ ސަރަަހައްދަށް ވަރަށް ބޮޑަށް ވިއްސާރަކޮށް، މަގުމަތީގައި ވަރަށް ބޮޑަށް ފެންހެދިފައިވާ ކަމަށް ރިޕޯޓްތައް ބުނެެއެވެ.\nއެ ތިން ބުރީގެ އިމާރާތް ވެއްޓޭ މަންޒަރު ފެންނަ ވީޑިއޯ މިހާރު މީސް މީޑިއާގައި ވަރަށް ބޮޑަށް ދަައުރުވަމުން އަންނައިރު، އެ ހާދިސާގައި އެއްވެސް މީހަކަށް އަނިޔާވެފައިނުވާ ކަމަށް ރިޕޯޓްތައް ބުނެެއެވެ. އަދި އެ ހާދިސާ ހިނގުމުގެ ކުރިން އެ އިމާރާތުގައި ތިބި މީހުން އެތަނުން އެހެން ތަނަކަށް ބަދަލުކޮށްފައިވާ ކަމަށް ވެއެވެ.\nމި ހާދިސާ ހިނގާފައި ވަނީ މިދިޔަ ބުދަ ދުވަހުގެ ހެނދުނު 9:30 ހާއިރު އެވެ.\nއެ ގައުމުގެ އޮފިޝަލުން ބުނީ، އެ ގޭގެ ފައުންޑޭޝަންގަނޑު ހަލާކުވެފައި ވަނީ ވިއްސާރައިގެ ސަބަބުން ކަމާށެވެ. އަދި އެކަމުގެ ސަބަބުން އެ އިމާރާތް ވެއްޓެން މެދުވެރިވީ ކަމަށް ބުނެފައި ވެއެވެ.


BREAKING NEWS: Rocket Hamalaathakun Israel Ge 20 Meehaku Zahamkohlaifi - Vaguthu\nރޮކެޓް ހަމަލާތަކަކުން އިސްރާއީލް 20 މީހަކު ޒަހަމްކޮށްލައިފި\nއިސްރާއީލްގެ އަޝްކެލޮން އަށް ޣައްޒާ އިން ދިން ރޮކެޓް ހަމަލާތަކެއްގައި މަދުވެގެން 20 މީހަކު ޒަހަމްވެފައިވާ ކަމަށް އިސްރާއީލްގެ މީޑިއާތަކުން ބުނެފިއެވެ.\nއިސްރާއީލްގެ މީޑިއާތަކުން ބުނާ ގޮތުގައި އަޝްކެލޮން އިން ބަޔަކު ޒަހަމްވީ ފަލަސްތީންގެ ގަޑިން މިރޭ 21:00ގެ ފަހުން ދިން ހަމަލާތަކުގައި ކަމަށެވެ.\nޣައްޒާ އިން މިރޭ ވެސް ވަނީ އިސްރާއީލަށް ވަރުގަދަ ހަމަލާތަކެއް ދީފައެވެ. އިސްރާއީލުން ވެސް ދަނީ މެދުކެނޑުމެއްނެތި ޣައްޒާއަށް ބޮމުގެ ހަމަލާތައް ދެމުންނެވެ.\nމިރޭ ވަނީ ޣައްޒާއަށް ހަމަލާތައް ދިނުން އިތުރަށް ކުރިއަށް ގެންދިއުމާއި ގުޅޭ ގޮތުން ކެބިނެޓްގެ ބައްދަލުވުމެއްގައި މަޝްވަރާކޮށްފައެވެ. އެބައްދަލުވުމުން ނިންމާފައި ވަނީ އިތުރަށް އަދިވެސް ހަމަލާތައް ކުރިއަށް ގެންދަން ކަމަށް އިސްރާއީލްގެ މީޑިއާތަކުން ބުނެއެވެ.\nމިހާތަނަށް އިސްރާއީލްގެ ހަމަލާތަކުގައި މިހާތަނަށް ފަލަސްތީންގެ 65 މީހަކު ވަނީ ޝަހީދުވެފައެވެ. އޭގެތެރޭގައި 16 ކުޑަކުދިން ވެސް ހިމެނެއެވެ. ޣައްޒާ އިން ދިން ރޮކެޓް ހަމަލާތަކުގައި މިހާތަނަށް އިސްރާއީލްގެ ހަތް މީހަކު ވަނީ މަރުވެފައެވެ.\nމެއި 13, 2021 01:21\nއެއީ މީގެ 30 އަހަރުގެ ކުރިން ބިދޭސީ މަސައްކަތު މީހުން ރާއްޖެއަށް އަރާފައިވާ އުޞޫލުތަކާއި ގާތްކުރާ އުޞޫލަކުން ކުރީ ޒަމާނެއްގައި ފަލަސްޠީނަށް އަރާފައިވާ ޣައިރު މުސްލިމް ބައެކެވެ. ބުނެވޭގޮތުގައި އެއީ ޖަމާލު ޢަބްދުއްނާސިރު މިޞްރުގެ ވެރިކަން ކުރެއްވި ދުވަސްވަރުގެ ކުރީގެ ދުވަސްވަރެކެވެ. މިހާރު މިރާއްޖޭގައި ބޭރުމީހުންގެ ކާވެނިތައް ހިނގަމުންދާ ފަދައިން އޭރު ފަލަސްޠީނުގައި ތައުރާތާއި އިންޖީލުގެ އަހުވެރިންނާއި މަދުމަދުން ކާވެނިތައް ކުރެވުނެވެ. މިހާރު މިރާއްޖޭގައި ބިދޭސީންނަކީ، އަޣުލަބިއްޔަތު ލިބިގެނނުވާ ބައެއްގެ ގޮތުގައި ފެންނަ ފަދައިން އޭރު ފަލަސްޠީނުގައި (ފޮތުގެ އަހުލުން) އުޅެފައިވަނީ އެއްވެސް އަޣުލަބިއްޔަތެއް ނުލިބޭ ބައެއްގެ ގޮތުގައެވެ. ޒަމާންތަކަށްފަހު، ބިދޭސީން އިތުރުވަމުންދާ ނިޞްބަތުން އެމީހުންނަށް އަޣުލަބިއްޔަތު ލިބިގެންދިޔަ ކަމަށް ވެއެވެ. އޭރުވެސް މިހާރުވެސް ފަލަސްޠީނުގެ ބިންތަކަށް ޔަހޫދީން އަރައި އެބިންތަކުގައި ދިރިއުޅުން އުފައްދައި އެމެރިކާ ފަދަ ބާރުގަދަ ގައުމުތަކުގެ އެހީގައި ވަޒަންވެރިވެއެވެ. ނަތީޖާއަކަށްވީ ފަލަސްޠީނުގެ މީހުންނަކީ، އެތަނުގައި މަދުބަޔަކަށްވެ ޔަހޫދީންނަކީ، އެތަނުގައި ގިނަބަޔަކަށްވެ، ފަލަސްޠީނުގެ މީހުން ރަށުން ނެރެބޭރު ކޮށްލުމުގެ މަސައްކަތް ފެށި، ދުވަހެއް ދުވަހަކަށް މިކަންކަން ކުރިއަރަމުންދިޔުމެވެ. ނަމަވެސް އާޚިރު ނަތީޖާއަކަށްވާނީ ފަލަސްޠީމުގެ ބިންތައް ފަލަސްޠީނަށް ލިބުމެވެ. އަދި އަޤްސާ މިސްކިތްވެސް އެމިސްތުގެ އެނެމެހައި މިލްކުވެރިކަމުގެ ޙައްޤުތައް ލިބިގެންވާ މުސްލިމުންނަށް ލިބިގެންދިޔުމެވެ. މިކަންކަން މިމަގުން ހިނގައި ނުނިމެނީސް އިންޝާ ﷲ ދުނިޔެ ނުނިމޭނެއެވެ. އެމީހުންގެ ތެރެއިން މަރާލެވޭ ކޮންމެ ޔަހޫދީއަކު އެވައްޓަލެވެނީ ޖަހައްނަމައަށެވެ. އަހަރެމެން މުސްލިމުންގެ ތެރެއިން ޝަހީދުވާ ކޮންމެ މީހަކީ އިންޝާ ﷲ ސުވަރުގެ ލިބޭނޭ މީހެކެވެ. ﷲ އަކުބަރު ވަﷲ އަޢުލަމް


BML ge eheegai Bodufolhduhoo gai maskan'daa thaneh\nބީއެމްއެލްގެ ކޮމިއުނިޓީ ފަންޑުގެ އެހީތެރިކަމާއެކު އއ. ބޮޑުފޮޅުދޫގައި ގާއިމްކުރި މަސްކަނޑާ ތަން -- ފޮޓޯ: ބީއެމްއެލް\nބީއެމްއެލްގެ ކޮމިއުނިޓީ ފަންޑުގެ އެހީތެރިކަމާއެކު އއ. ބޮޑުފޮޅުދޫ ގައި މަސްކެނޑުމަށް ހާއްސަ ތަނެއް ގާއިމްކޮށްފި އެވެ.\nބީއެމްއެލް ކޮމިއުނިޓީ ފަންޑުގެ ދަށުން މި ޕްރޮޖެކްޓް ހިންގާފައި ވަނީ ރިވޮލޫޝަނަރީ ބޮޑުފޮޅުދޫ ޖެނެރޭޝަނުންނެވެ.\nމިތަން ފަރުމާކޮށްފައިވަނީ ދުުވާލުގެ ވަގުތުތަކުގެ އިތުރުން ރޭގަނޑުވެސް ބޭނުންކުރެވޭނެހެން އަލިކޮށް އެއްފަހަރާ އަށް މީހުންނަށް މަސްކަނޑަން ތިބެވޭ ގޮތަށެވެ. މިތަން ތަރައްގީކޮށްފައި ވަނީ ސާފު ރީތިފެން ލިބޭ ގޮތަށް، މަސްކަނޑަން ތިބޭ މީހުންނަށް ވެސް ރަނގަޅު ޖާގައެއް ލިބޭ ގޮތަށެވެ. އަދި އެ ސަރަހައްދުގައި ތަކެތި ރައްކާ ކުރެވޭނެ ގުދަނެއްވެސް ގާއިމްކޮށްފައިވެ އެވެ.\nޕްރޮޖެކްޓް ކާމިޔާބުކުރި ރިވޮލޫޝަނަރީ ބޮޑުފޮޅުދޫ ޖެނެރޭޝަން ޖަމިއްޔާގެ ރައީސް އިބްރާހިމް ނަސީމް ވިދާޅުވި ގޮތުގައި ބޮޑުފޮޅުދޫގައި މަސްކެނޑުމަށާއި ސާފުކުރުމަށް މީގެކުރިން މީހުން އެއްވަނީ ބަނދަރުމައްޗަށެވެ. އަލަށް ގާއިމްކުރެވުނު މަސްކަނޑާ ތަނުގެ ސަބަބުން ކޮންމެ ވަގުތެއްގައިވެސް މަސްވެރިންނާއި އާންމު ރައްޔިތުންނަށް ވެސް އަލަށް ހެދި ސަރަހައްދު މަސްކެނޑުމަށް ބޭނުންކުރެވޭނެ އެވެ.\nމި ޕްރޮޖެކްޓް ކާމިޔާބު ކަމާއެކު ނިންމާލުމަށް ބީއެމްއެލްގެ އިތުރުން ސްޕޮންސަރުންނާއި ކްލަބްގެ މެންބަރުންގެ އިތުރުން ވޮލަންޓިއަރުން އެހީތެރިކަން ފޯރުކޮށްދީފައިވާ ކަމަށް ބީއެމްއެލް އިން ވަނީ ބުނެފަ އެވެ.\nބޭންކް އޮފް މޯލްޑިވްސް ބޮޑުފޮޅުދޫ


Covid-19: Brazil In Maruvi Adhadhu5Lakka Ah, Rayyithun Sarukaaraai Dhekolhah Magumahchah - Vaguthu\nކޮވިޑްގެ "ޗުއްޓީ" ނިމިއްޖެ ކަމުގެ އަލާމާތްތައް ފެންނަން ފަށައިފި -9މިނެޓް ކުރިން\nކޮވިޑް-19 ހާލަތު އެންމެ ގޯސް އެއް ގައުމު ކަމަށްވާ ބްރެޒިލުން ކޮވިޑް ޖެހިގެން މަރުވާ މީހުންގެ އަދަދު ފަސްލައްކަ އަށް އަރާފައި ވާއިރު ސަރުކާރާއި ދެކޮޅަށް ބްރެޒިލްގެ ހުރިހާ ސަރަހައްދެއްގައި ވެސް އެތައް ހާސް ބަޔަކު މަގުމައްޗަށް ނިކުމެ މުޒާހަރާ ކުރަމުން އެބަގެންދެއެވެ.\nބްރެޒިލްގެ ރައްޔިތުން މަގުތަކަށް ނިކުމެފައި ވަނީ ރައީސް ޖައިރު ބޮލްސަނާރޯ އާއި ދެކޮޅަށެވެ. މުޒާހަރާއަށް ނިކުމެފައިވާ ރައްޔިތުން ގޮވަމުން ގެންދަނީ ކޮވިޑް ކޮންޓްރޯލް ކުރުމުގައި ސޮލްސަނާރޯ ފެއިލްވެފައި ވާތީ އޭނާ ވަގުތުން މަގާމުން އިސްތިއުފާ ދެއްވުމަށެވެ.\nބްރެޒިލުން މިހާތަނަށް 17.8 މިލިއަން މީހުން ކޮވިޑް-19 އަށް ފައްސިވެފައި ވާއިރު ކޮވިޑް ޖެހިގެން 500868 މީހުން ވަނީ މިހާރު މަރުވެފައެވެ. ބްރެޒިލަކީ ތިން ވަނަ އަށް އެންމެ ގިނަ މީހުން ކޮވިޑަށް ފައްސިވި ގައުމެވެ. އަދި އެމެރިކާ ފިޔަވައި ދެން އެންމެ ގިނަ މީހުން ކޮވިޑް ޖެހިގެން މަރުވެފައި ވަނީ ބްރެޒިލުންނެވެ.\nހެލްތު މިނިސްޓްރީގެ ތަފާސް ހިސާބުތައް ދައްކާ ގޮތުގައި ފާއިތުވި ހަފްތާގައި ބްރެޒިލުން ކޮވިޑް ޖެހިގެން އެވްރެޖްކޮށް ދުވާލަކު 2000 މީހުން އަންނަނީ މަރުވަމުންނެވެ. އަދި މިހާތަނަށް އެގައުމުގައި ވެކްސިންގެ ދެޑޯޒް ދެވިފައި ވަނީ އާބާދީގެ އެންމެ %11 އަށެވެ. ފުރަތަމަ ޑޯޒް ދެވިފައިވާ މީހުންގެ އަދަދު %29 އަށް އަރައެވެ.\nބްރެޒިލްގެ ސިއްހީ ދާއިރާގައި ގިނަ ދުވަސްތަކެއް ވަންދެން މަސައްކަތް ކުރައްވާފައިވާ ތަޖުރިބާކާރުން ވިދާޅުވާ ގޮތުގައި ބްރެޒިލްގައި ކޮވިޑް ވެކްސިން ދެމުންދާ ސްޕީޑަށާއި ކޮވިޑްގައި މަރުވަމުންދާ މީހުންގެ ނިސްބަތައް ބަލާއިރު ކޮވިޑް ޖެހިގެން އެގައުމުން މަރުވާ މީހުންގެ އަދަދު އަށްލައްކައަށް އެރުން އެކަށީގެންވާ ކަމަށެވެ.\nބްރެޒިލްގެ ރައީސް ބޮލްސަނާރޯ ކޮވިޑް ކޮންޓްރޯލް ކުރުމަށް އެކަށީގެންވާ ފިޔަވަޅުތަކެއް އަޅަމުން ނުގެންދާތީ ފެށުނީއްސުރެ އޭނާ އަށް ވަނީ ފާޑުކިޔުން އަމާޒުވެފައެވެ. މީގެ އިތުރުން ވެކްސިން ކަށަވަރު ކޮށްދިނުމަށް ވެސް ސަރުކާރަށް އެކަށީގެންވާ ވަރާއި ގާތައް ވެސް މަސައްކަތް ނުކުރެވޭ ކަމަށް ބުނެ ރައްޔިތުން އަންނަނީ ކަންބޮޑުވުން ފާޅުކުރަމުންނެވެ.\nކޮވިޑްގެ ސަބަބުން އެތައް ބައެއްގެ ވަޒީފާ ގެއްލި ފަގީރުކަން އިތުރުވަމުން އަންނަ ކަމަށް ވެސް މުޒާހަރާއަށް ނިކުތް މީހުން ދަނީ ބުނަމުންނެވެ.\nކޮވިޑް ކޮންޓްރޯލް ކުރުމުގައި ބްރެޒިލްގެ ރައީސް ބޮލްސަނާރޯ ފެއިލް ވެފައިވާ ކަމަށް އެތައް ބަޔަކު ބުނަމުން ދިޔަ ނަމަވެސް އޭނާ މިހާރު ގެންދަނީ އަންނަ އަހަރު އޮންނަ ބްރެޒިލްގެ ރިޔާސީ އިންތިހާބުގައި ވާދަކުރުމަށް ނިންމައި ކެމްޕޭން ކުރަމުންނެވެ.


Dhiraagu amilla prepaid in mihaaru unlimited calls kureveyne - vNews.mv\nދިރާގު އަމިއްލަ ޕޯސްޓްޕެއިޑުން މިހާރު އަންލިމިޓެޑް ކޯލްސް ކުރެވޭނެ!\nމަރްޔަމް ލީން 15 September 2021, 17:05\nދިރާގު އަމިއްލަ ޕޯސްޓްޕެއިޑަށް "އަމިއްލަ ވޮއިސް ޕްލަސް"ގެ ނަމުގައި މުޅިން އާ "ވޮއިސް" އެޑް އޮން އެއް ތައާރަފުކޮށްފިއެވެ.\nމަހަކު 175 ރުފިޔާ އަށް އެކްޓިވޭޓް ކޮށްލެވޭ މި އެޑް އޮންއިން ދިރާގު ނަންބަރުތަކަށް ބޭނުން ވަރަކަށް މުޅިން ހިލޭ ގުޅާލެވޭނެއެވެ.\nމި އަހަރު ކުރީކޮޅު ތައާރަފުކުރި ދިރާގު އަމިއްލަ ޕޯސްޓްޕެއިޑަކީ ކަސްޓަމަރުންނަށް އެމީހެއްގެ ބޭނުންތަކަށް ހާއްސަކޮށްގެން ވަރަށް ފަސޭހަކަމާއެކު ކަސްޓަމައިޒް ކޮށްލެވޭނެ ޕްލޭން އެކެވެ. އަމިއްލަ ވޮއިސް އެޑް އޮން އަކީ މިހާރު ކަސްޓަމަރުން ނަގާ ޕެކޭޖްތަކުގައި ހިމަނާފައިވާ ހިލޭ ވޮއިސް މިނެޓްސްގެ އިތުރަށް ވޮއިސް ކޯލްސް ކުރަން ބޭނުންވާ ކަސްޓަމަރުންނަށް ޚާއްސަ ކޮށްގެން ތައާރަފުކުރި އެޑް-އޮން އެއްކަމަށް ދިރާގުން ބުނެއެވެ.\nދިރާގު އަމިއްލަ ޕޯސްޓްޕެއިޑް މެދުވެރިކޮށް ކަސްޓަމަރުންނަށް ފަސޭހަކަމާއެކު ޑޭޓާ އަދި ވޮއިސް ބޭނުންވާ ގޮތަކަށް ސެޓްކޮށްލެވޭނެއެވެ. މީގެއިތުރުން އަމިއްލަ ޕޯސްޓްޕެއިޑްގެ "ވެލިއު ޕެކްސް" އިން އެކަސްޓަމަރެއްގެ މޮބައިލް ޔޫސޭޖަށް ބިނާކޮށް، މި ވެލިއު ޕެކްތަކުން ބޭނުންވާ ޕެކެއް ޚިޔާރު ކުރެވޭނެއެވެ.\nވެލިއު ޕްކްތަކުގެ ތެރޭގައި ޗެޓް، ސޯޝަލް މީޑިއާ، ވޮއިސް، ޑޭޓާ އަދި ސްޓްރީމިންގ އެޑްއޮންސް ހިމެނެއެވެ. ސްޓްރީމިންގ އެޑްއޮންގައި ދިރާގު ޓީވީ، ދިރާގު ޕްލޭ، ނެޓްފްލިކްސް، އެމޭޒަން ޕްރައިމް، ޔޫޓިއުބް އަދި ޓިކްޓޮކަށް ހިމެނިގެންދާނެއެވެ. މީގެ އިތުރުން ރާއްޖެއިން ބޭރަށް ގުޅުއްވާ ކަސްޓަމަރުންނަށް ޚާއްކޮށް އައިޑީޑީ ވެލިއު ޕްކްސްވެސް ވަނީ ހިމަނާފައިއެވެ.\nދިރާގުގެ އެކި އެކި ޚިދުމަތްތަކަށް ގެންނަމުންދާ ބަދަލުތަކަކީ ކަސްޓަމަރުންގެ ޑިޖިޓަލް ތަޖުރިބާ އިތުރަށް ފުރިހަމަ ކުރުމުގެ ގޮތުން ކުރަމުން އަންނަ މަސައްކަތްތަކުގެ ތެރެއިން މުހިންމު މަސައްކަތެއްކަމަށް އެކުންފުނިން ބުނެއެވެ.


Liverpool aai ManUtd Quarter ah - One Online\nއިނގިރޭސި ލީގު ކަޕްގައި ލިވަޕޫލާއި އާސެނަލް ބައްދަލުކުރި މެޗުގެ ތެރެއިން: އެ މެޗުން މޮޅުވެ، ލިވަޕޫލުން ވަނީ ކުއާޓާގެ ޖާގައެއް ހޯދާފައި -- ފޮޓޯ/ ގެޓީ\nލިވަޕޫލާއި ޔުނައިޓެޑް ކުއާޓާއަށް\nއިނގިރޭސި ލީގު ކަޕްގެ ގަދަ 16ގައި އާސެނަލް އަތުން ލިވަޕޫލް މޮޅުވި އިރު، މެންޗެސްޓާ ޔުނައިޓެޑުން ޗެލްސީ ބަލިކޮށްފިއެވެ.\nއަމިއްލަ ދަނޑުގައި ރޭ ކުޅުނު ލީގު ކަޕްގެ ގަދަ 16ގެ މެޗުގައި އާސެނަލް އަތުން ލިވަޕޫލް މޮޅުވީ ޕެނަލްޓީ ޖަހައިގެން 5-4ގެ ނަތީޖާއަކުންނެވެ. އެ ނަތީޖާއާއެކު ލިވަޕޫލަށް ވަނީ ކުއާޓާގެ ޖާގައެއް ކަށަވަރުވެފައެވެ.\nއެ މެޗުގެ ހަވަނަ މިނެޓުގައި ލިވަޕޫލަށް ލީޑު ލިބުނީ އާސެނަލްގެ ޑިފެންޑަރު ޝްކޮރަޑާން މުސްތާފީ އަތުން ބައިކޮޅަށް ވަން ލަނޑާ ގުޅިގެންނެވެ. އެ ލަނޑަށްފަހު އާސެނަލުން ވަނީ ތިން ލަނޑު ކާމިޔާބުކޮށް، ފަހަތުން އަރައި ލީޑު ހޯދައިފައެވެ. އެ ތިން ލަނޑުގެ ތެރެއިން ފުރަތަމަ ލަނޑު ލޫކަސް ޓޮރޭރާ ކާމިޔާބުކޮށްދިން އިރު، އަނެއް ދެ ލަނޑު ކާމިޔާބުކޮށްދިނީ ގެބްރިއަލް މާޓިނެއްލީއެވެ.\nމެޗުގެ ފުރަތަމަ ހާފު ނިމުމުގެ ކުރިން ލިވަޕޫލަށް ލިބުނު ޕެނަލްޓީއަކުން އެޓީމުން ވަނީ ފަރަގު ކުޑަކޮށްފައެވެ. ފުރަތަމަ ހާފު ނިމެން ދެ މިނެޓަށް ވެފައިވަނިކޮށް، ލިވަޕޫލަށް އެ ޕެނަލްޓީ ކާމިޔާބުކޮށްދިނީ ޖޭމްސް މިލްނާއެވެ. މެޗުގެ ފުރަތަމަ ހާފު ނިމިގެންދިޔައީ 3-2ގެ ނަތީޖާއަކުން އާސެނަލް ކުރީގައި އޮވެގެންނެވެ.\nއެ މެޗުގެ 54 ވަނަ މިނެޓުގައި އާސެނަލަށް އައިންސްލޭ މެއިޓްލޭންޑް ނައިލްސް އަލުން އާސެނަލަށް ލީޑު ފުޅާކޮށްދިން ނަމަވެސް، ލިވަޕޫލުން ވަނީ ދެ ލަނޑު ޖަހައި ނަތީޖާ ހަމަހަމަކޮށްފައެވެ. މެޗުގެ 58 ވަނަ މިނެޓުގައި ލިވަޕޫލުގެ ތިންވަނަ ލަނޑު އެލެކްސް އޮކްސްލޭޑް ޗެމްބާލޭން ކާމިޔާބުކޮށްދިން އިރު، މެޗުގެ 62 ވަނަ މިނެޓުގައި އެޓީމުގެ ހަތަރުވަނަ ލަނޑު ކާމިޔާބުކޮށްދިނީ ޑިވޯކް އޮރިގީއެވެ.\nމެޗުގެ 70 ވަނަ މިނެޓުގައި އާސެނަލުން ވަނީ އަލުން ލީޑު ހޯދައިފައެވެ. އެޓީމަށް އެ ލަނޑު ކާމިޔާބުކޮށްދިނީ ޖޯ ވިލޮކްއެވެ. މެޗުގައި ލިވަޕޫލު ސަލާމަތްވީ ދެވަނަ ހާފުގެ އިތުރު ވަގުތުކޮޅުގެ ތެރޭގައި އޮރިގީ ކާމިޔާބުކޮށްދިން ލަނޑުންނެވެ. މެޗުގެ ފުރިހަމަ ވަގުތު ހަމަވި އިރު، ދެ ޓީމު 5-5ގެ ނަތީޖާއަކުން އެއްވަރުވުމާ ގުޅިގެން ނަތީޖާ ނެރެން ޖެހުނީ ޕެނަލްޓީ ޖަހައިގެންނެވެ.\nޕެނަލްޓީ ޝޫޓްއައުޓްގައި ލިވަޕޫލުގެ ފަސް ޕެނަލްޓީ ކާމިޔާބުކޮށްދިނީ މިލްނާ އާއި އެޑަމް ލަލާނާ އާއި ރިއަން ބްރޫސްޓާ އާއި އޮރިގީ އަދި 18 އަހަރުގެ މިޑްފީލްޑަރު ކާޓިސް ޖޯންސްއެވެ. އާސެނަލްގެ ޕެނަލްޓީތައް ކާމިޔާބުކޮށްދިނީ ހެކްޓާ ބެލެރިން އާއި މެޓިއޯ ގުއެންޑޫޒީ އާއި މާޓިނެއްލީ އަދި މެއިޓްލޭންޑް ނައިލްސްއެވެ. އާސެނަލް އަތުން ނާކާމިޔާބުވި ޕެނަލްޓީއަކީ ޑެނީ ކަބެޔޯސް ފޮނުވާލި ޕެނަލްޓީއެވެ.\nއިނގިރޭސި ލީގު ކަޕްގައި ޗެލްސީއާ ދެކޮޅަށް ކުޅުނު މެޗުގައި ޔުނައިޓެޑްގެ ރަޝްފާޑް ޕެނަލްޓީ ފޮނުވާލަނީ: އެ މެޗުން މޮޅުވެ، ޔުނައިޓެޑުން ވަނީ ކުއާޓާގެ ޖާގައެއް ހޯދާފަައި -- ފޮޓޯ/ ރޮއިޓާސް\nރަށުން ބޭރުގައި ރޭ ޗެލްސީއާ ދެކޮޅަށް ކުޅުނު ގަދަ 16ގެ މެޗުން މޮޅުވެ، ޔުނައިޓެޑުން ވެސް ވަނީ ކުއާޓާ ފައިނަލުގެ ޖާގައެއް ހޯދައިފައެވެ. އެ މެޗުން ޔުނައިޓެޑް މޮޅުވީ 2-1ގެ ނަތީޖާއަކުންނެވެ.\nއެ މެޗުގެ 25 ވަނަ މިނެޓުގައި ޔުނައިޓެޑުން ލީޑު ހޯދީ އެޓީމަށް ލިބުނު ޕެނަލްޓީއަކުންނެވެ. ޔުނައިޓެޑަށް އެ ޕެނަލްޓީ ކާމިޔާބުކޮށްދިނީ މާކަސް ރަޝްފާޑެވެ. މެޗުގެ ފުރަތަމަ ހާފު ނިމިގެންދިޔައީ 1-0ގެ ނަތީޖާއަކުން ޔުނައިޓެޑް ކުރީގައި އޮވެގެންނެވެ.\nއެ މެޗުގެ 61 ވަނަ މިނެޓުގައި މިޝީ ބަޓްޝުއާއީ ވަނީ ޗެލްސީއަށް ނަތީޖާ ހަމަހަމަކޮށްދީފައެވެ. ނަމަވެސް މެޗުގެ 73 ވަނަ މިނެޓުގައި ޔުނައިޓެޑުން ވަނީ ލަނޑެއް ޖަހައި، އަލުން ލީޑު ހޯދައިފައެވެ. އެ ލަނޑު ޔުނައިޓެޑަށް ކާމިޔާބުކޮށްދިނީ އެޓީމުގެ ފުރަތަމަ ލަނޑު ވެސް ކާމިޔާބުކޮށްދިން ރަޝްފާޑެވެ.\nގުޅޭ ޓެގު މެންޗެސްޓާ ޔުނައިޓެޑް ފުޓްބޯޅަ ޗެލްސީ ލިވަޕޫލް އާސެނަލް އިނގިރޭސި ލީގު ކަޕް


Hurihaa rasheh gai JP ge gofithah gaaimkoh ethereyge inthihaab baahvany – Iru\nހުރިހާ ރަށެއްގައި ޖޭޕީގެ ގޮފިތައް ގާއިމުކޮށް އެތެރޭގެ އިންތިހާބުތައް ބާއްވަނީ\nހުރިހާ ރަށެއްގައި އަދި އިންތިހާބީ ދާއިރާތަކުގައި ޖުމްހޫރީ ޕާޓީގެ ގޮފިތައް ގާއިމު ކުރުމުގެ މަސައްކަތް ފަށައި، ދާއިރާތަކުގެ ރައީސާއި ނައިބު ރައީސް ކަނޑައެޅުމަށް ޕާޓީގެ އެތެރޭގެ އިންތިހާބުތައް ބާއްވަން އެ ޕާޓީން ނިންމައިފި އެވެ.\nއެޕާޓީން ބޭއްވި ނޫސްވެރިންގެ ބައްދަލުވުމުގައި ވިދާޅުވެފައި ވަނީ އެ ޕާޓީން މިހާރު މަސައްކަތް ކުރައްވަނީ ހުރިހާ ރަށެއްގައި އަލުން އެޕާޓީގެ ރަށު ގޮފިތަކާއި ދާއިރާ ގޮފިތައް ކަނޑައަޅާ އިންތިހާބުކޮށް ނިންމަން ކަމަށެވެ. މިކަން ނިންމާފައިވަނީ ރޭގައި ބޭއްވި އެ ޕާޓީގެ ކައުންސިލް ބައްދަލުވުމުގައެވެ.\nނޮވެންބަރު 15 ގައި އިންތިހާބު ބޭއްވުމުގެ ކުރިން ހުރިހާ ރަށަކަށް ޖުމްހޫރީ ޕާޓީގެ ފަރާތުން ޓީމްތަކާއި ވަފުދުތައް ދަތުރު ކުރާނެކަމަށް ވަނީ ވިދާޅުވެފައެވެ. އަދި ގޮފިތައް އެކުލަވާލުމަށްފަހު ގޮފިތަކުގެ މަޤާމުތަކަށް ބޭފުޅުން އިންތިޚާބުކޮށް އައްޔަން ކުރުމުގެ މަސައްކަތް ވެސް ކުރިޔަށް ދާނެކަމަށް ވިދާޅުވެފައިވެއެވެ.\nއެޕާޓީގެ ރަށު ގޮފިތަށް ހިންގުމުގެ ޤަވާއިދަށް ބައެއް އިސްލާހުތައް ގެނައުމަށްވެސް އެޕާޓީގެ ކައުންސިލުން ނިންމާފައިވާކަމަށް ނޫސްވެރިންގެ ބައްދަލުވުމުގައި ވަނީ ވިދާޅުވެފައެވެ. އެގޮތުން މި ޤަވާއިދު އިސްލާހުކުރުމަށްޓަކައި ފަސް މެންބަރުންގެ ކޮމެޓީއެއް ކައުންސިލުން އެކަށައަޅާފައިވާކަމަށް ވަނީ ވިދާޅުވެފައެވެ.\nއަދި މި ޤަވާއިދު އިސްލާހުވެގެން އަންނަ އިރު މަޤާމްތަކުގެ މަސްޢޫލިއްޔަތުތަކާއި ޒިންމާތައް ވަރަށް ރަނގަޅަށް ބަޔާން ކުރެވޭނެކަމަށް ވަނީ ވިދާޅުވެފައެވެ.